HILARY WILDE 


ALCRIS 


Romance 


Capitolul 1 


În clipa în care Laura Maxwell se aplecă pentru a-și aduna 
corespondenţa, soneria telefonului din apropiere o făcu să tresară. 
Când recunoscu vocea de la celălalt capăt al firului, enervarea îi 
ajunse la culme. 

— Tu ești, Laura? 

— Bineînţeles, mamă, cine vrei să fie? 

— Îţi amintești oare că mi-ai promis să vii să-ţi probezi rochia, 
joi? 

Dacă Laura avusese intenţia să uite, oricum s-ar fi însărcinat 
mama sa să-i amintească. Dar ce corvoadă! Încă o zi irosită! Tânăra 
femeie se supusese deja la două probe și totuși, căsătoria nu avea 
loc decât peste două luni. În plus, găsea complet ridicolă această 
rochie albă, pentru că era a doua căsătorie, iar copilul care-i va ţine 
trena nu va fi altul decât fiul său de patru ani. Nu prea știa de ce 
cedase insistențelor mamei, poate pentru a nu o priva de prima 
nuntă adevărată a fiicei sale. 

— Stiu, mamă. Ascultă, sunt puţin grăbită, aștept pe cineva 
dintr-o clipă în alta. 

— Dar mai vroiam să-ţi vorbesc despre... 

— Îmi pare rău, mamă, pe joi. 

Laura închise cu brutalitate, împărţită între rușine și ușurare că 
scăpase astfel de o discuţie interminabilă. Dar nu avea nici un 
minut de pierdut. În mai puţin de o oră, avea întâlnire cu un nou 
client despre care nu știa mare lucru. Brian Huxley îi spusese doar 
că unul din prietenii săi, pe nume Mike Brady, voia să facă apel la 
ea pentru decorarea proprietăţilor pe care tocmai le achiziționase. 
Brian adăugase că acest domn dispunea de mijloace nelimitate. 

Așa că, pentru prima lor întrevedere, Laura voia să facă o 
impresie bună. Făcu rapid un duș și se îmbrăcă atent. Când se privi 
în oglindă pentru a se machia, își găsi pleoapele umflate, iar părul 
lipsit de strălucire. Cineva mai puţin părtinitor ar fi remarcat mai 
degrabă ochii frumoși căprui, părul sclipitor cu reflexe roșcate, un 
ten mat ireproșabil și buzele senzuale, bine conturate. 

— Dumnezeule! Am o mină înspăimântătoare! 

În ultimul timp, risipise foarte multă energie pentru a face faţă 
pregătirilor de nuntă și mai ales dezvoltării agenţiei sale de 
decorațiuni interioare. În cazul în care clienţii continuau să se 
îmbulzească în asemenea mod, va fi obligată să-și găsească în 
curând un asociat. Din fericire, soneria de la intrare veni la 
momentul potrivit pentru a o scoate din gânduri. Dar de-abia 
deschise ușa și fu cuprinsă de o tulburare atât de ciudată, încât avu 
impresia că timpul se oprise brusc în loc. Acolo, în faţa ei, se afla 
cel mai seducător bărbat pe care-l văzuse vreodată. Era înalt, suplu 

și degaja o forță animalică, o vitalitate, o soliditate care o fascinară 
pe loc. Avea părul castaniu des, care-i cădea pe fruntea înaltă, ochi 
albaștri ca cerul și niște sprâncene de culoare închisă care îi 
îmblânzeau putin fața severă, parcă cioplită în piatră. 

— Bună ziua, domnişoară. Sunt Mike Brady. 

Laura continua să-l privească, uluită. 

— Hm... 

— Pot să intru? 

— Desigur, iertaţi-mă. 

Laura se dădu la o parte, pentru a-l lăsa să treacă. 

— Pe aici, vă rog. 

Treptat, îşi regăsea reflexele profesionale, dar totuși genunchii 
îi tremurau ușor când îl conduse în birou. 

— Păreți surprinsă, poate nu mă așteptați? spuse bărbatul, 
așezându-se liniștit pe marginea mesei sale de lucru. 

— Ba da, ba da, și sunt foarte nerăbdătoare să aflu planurile 
dumneavoastră de lucru. După spusele lui Brian, sunt pasionante. 

Brian, un bancher, îi încredinţase cu câtva timp mai înainte 
decorarea apartamentului său. Părea că apreciase foarte mult micile 
retușuri rafinate cu care știuse să îndulcească atmosfera 
predominant foarte masculină pe care o dorise pentru interiorul 
său de celibatar. 

— Şi dumneavoastră sunteţi celibatar, domnule Brady? 

Nu pusese întrebarea decât din pur interes profesional, 
deoarece era un detaliu care putea modifica tendinţa în care va 
lucra, dar văzu imediat din privirea care-i fu aruncată, că întrebarea 
îi fusese interpretată greșit. 

— Da, sunt celibatar, dar nu pentru mult timp. 

Se simţi roșind ca o puștoaică. Probabil bărbatul credea că 
încerca pur și simplu să afle dacă era liber. În acest caz, era de 
preferat să pună imediat lucrurile la punct. 

— Ce coincidență! spuse. Şi eu mă căsătoresc peste două luni, 
de altfel de aceea doresc să încep cât mai repede posibil decorarea 
interiorului dumneavoastră. 

Brady se încruntă înainte de a răspunde. 

— Felicitările mele. Sunteţi sigură că puteţi termina într-un timp 
atât de scurt? 

Laura își reproșă că-i dezvăluise o parte din viaţa sa particulară. 
Totul cu singurul scop de a-l pune la locul său! De ce oare îi venea 
atât de greu să se menţină în domeniul strict profesional cu acest 
bărbat? 

— Evident. Desigur, mă voi consacra în întregime acestei munci, 
nu vă voi dezamăgi. 

— Ar fi greu. 

Când Laura înţelese ce voia să spună, se întrebă de ce oare 
bărbaţii priveau întotdeauna totul din unghiul seducţiei. Apoi își 
aminti că ea însăși se comportase astfel cu câteva clipe mai înainte. 
Nu-l măsurase oare cu insistență? La urma urmei, nu făcea decât 
să-i răspundă cu aceeași monedă... Și totuși, avea impresia că 
aştepta ceva de la ea. Oare ce? Ar fi dat orice să afle. 

— Încrederea dumneavoastră mă onorează, domnule Brady. Dar 
dacă am vorbi despre planurile pe care le aveţi? îi sugeră pe un ton 
rece și impersonal, care de data aceasta nu se preta la confuzii. 

— Cu plăcere, asta era şi intenţia mea. 

Pe măsură ce-l asculta expunând situaţia, Laura își regăsea 
siguranţa. Brady tocmai cumpărase o casă la ţară și, cum era pe 
punctul de a se căsători, își dorea ca această proprietate să 
răspundă nevoilor unei vieți de familie, permiţând totuși fiecăruia 
să se izoleze. La sfârșitul conversaţiei, Laura era încântată, chiar 
dacă nu putea îndepărta o urmă de gelozie inexplicabilă 
gândindu-se la femeia care va profita de talentul său. Fără îndoială 
o blondă frumoasă și insipidă, cu siluetă perfectă. 

— Când puteţi veni să vedeţi casa? 

— Trebuie să mă uit în agendă, o clipă vă rog... 

Începu să răsfoiască paginile cu stângăcie. 

— Ei bine, sunt liberă vineri dimineaţa. Cum îmi voi putea 
procura cheile? 

— Nu vă faceţi griji, voi trece să vă iau. 

— Este foarte amabil din partea dumneavoastră, dar de obicei 
prefer să fiu singură. 

— Îmi pare rău, dar am câteva pretenţii foarte exacte pe care 
mi-ar plăcea să vi le arăt pe loc, preciză Brady pe un ton fără apel. 

Laura se încruntă. De obicei, cea mai mare parte a clienţilor 
erau foarte fericiţi să-i dea mână liberă. Oare Mike Brady va fi dintre 
cei care-i vor complica viața? 

— Dacă ţineţi! Dar, în continuare, mi-ar plăcea să am libertate 
totală de acţiune dacă nu vedeţi nici un inconvenient în asta. 

— Totuși, eu sunt cel care va locui această casă, nu? 

— Desigur. Dar în acest caz, de ce nu v-aţi dus până la capăt 
ideile și nu v-aţi ocupat singur s-o decoraţi? 

Ca răspuns la insolenţa sa, avu dreptul la o privire glacială. 

— Credeţi oare că dacă m-aș simţi în stare, aș fi pe cale să-mi 
pierd timpul cu dumneavoastră? Dar dacă această muncă nu vă 
interesează... 

Laura își mușcă buzele. De ce simţea nevoia să fie atât de 
agresivă? Desigur, experienţa sa nefericită cu Richard o învățase să 
nu aibă încredere în bărbaţii foarte seducători și, de obicei, fugea 
de ei, dar slujba pe care acesta i-o propunea era prea interesantă 
pentru ca să-și piardă vremea cu asemenea prejudecăţi. 

— Bun, cum vreți. Veţi putea trece să mă luaţi pe la ora zece? 

— Cu plăcere. 

Zâmbetul ușor triumfător o exasperă pe Laura. Prima întâlnire 
mersese în avantajul lui Brady, dar se va vedea cine se va afla 
deasupra în continuare. 

După plecarea sa, Laurei îi fu foarte greu să se concentreze. 
Doar iminenţa căsătoriei sale nu putea explica acel fel de 
indispoziţie pe care-l simţea și știa perfect că o tabletă de aspirină 
nu-i va fi de-ajuns pentru a-i reda forma. Chipul vizitatorului său 
venea să se interpună neîncetat între stilou și foaia de hârtie pe care 
încerca să deseneze. Ceea ce o intriga cel mai mult la el era acea 
voinţă, după toate aparentele de neclintit, cu care era nerăbdătoare 
să se măsoare. În dragoste, trebuia să fie... Se tulbură la ideea că 
trecea s-o ia vineri. Încă nu știa că-l va vedea în acest interval de 
timp. 


KKK 


Marţi după-amiază, o sună Brian Huxley. 

— Laura? Îti amintești oare că mâine seară sărbătoresc intrarea în 
casă nouă, nu-i așa? Nici nu se pune problema ca invitata mea de 
onoare să-mi tragă chiulul. 

De fapt, Laura uitase complet. Nu-i spunea nimic să se afle în 
acea seară pe scenă, sub focul reflectoarelor, dar încercă să-și 
ascundă lipsa de entuziasm. 

— Da, da, numai să-mi promiţi să nu faci prea multe apropouri 
la munca mea, știi că am oroare de asemenea onoruri. 

— Încetează! Îţi cunoşti perfect valoarea. De altfel, am invitat 
câteva persoane care se interesează foarte mult de ceea ce faci și 
care așteaptă cu nerăbdare să te întâlnească. 

— Eşti un înger, Brian, mulțumesc că faci toate astea pentru 
mine. 

Nu se gândise nici o clipă că Mike Brady va fi la acea serată... 
Totuși, fu primul pe care-l remarcă în plină conversaţie cu gazda, 
într-un colț al încăperii. Din fericire, Brian veni s-o întâmpine 
singur, ceea ce îi dădu timp să-și revină înainte de a se afla faţă în 
față. Faptul de a da pe neașteptate peste Mike Brady, o făcea 
nervoasă. Regretă brusc că Hubert refuzase s-o însoţească. Știind că 
logodnicul său nu se simţea bine la petrecerile unde nu cunoștea 
pe nimeni, nu insistase. Cu toate acestea, îi promisese să vină s-o ia 
pe la ora zece. 

Jenată să fie salutată în calitate de oaspete de onoare, Laura 
reuși să se destindă puţin, după terminarea prezentărilor. Mike 
Brady, care nu schițase încă nici cel mai mic gest de recunoaștere, 
părea să fie mulțumit în compania unei tinere femei înalte, roșcate, 
al cărei chip îi amintea vag ceva Laurei. Cu ocazia unei conversații, 

află că era vorba de o actriţă, Marina Grant, care putea fi văzută 
acum la televiziune, într-un spot publicitar pentru ciocolată. 

— Frumoasă pereche, nu-i așa? 

Comentariul venea de la o femeie mai în vârstă care remarcase 
interesul pe care li-l arăta Laura. 

— Într-adevăr, recunoscu aceasta. Așadar, ea este cea cu care se 
va căsători? 

— Pe legea mea, nu știu nimic, dar nu m-ar surprinde loc. 

"Nici pe mine", concluzionă Laura în sinea sa, cu toate că silueta 
alungită a tinerei femei fu departe de a corespunde, după părerea 
ei, dorinței de familie numeroasă pe care și-o manifestase Mike 
Brady. La urma urmei, era destul de mare pentru a ști ce făcea. 

— În tot cazul, Marina are noroc, reluă interlocutoarea sa. Ştiţi, 
casa le va fi în întregime decorată cu articole de la Design Select. 
Un vis, nu? 

Laura dădu din cap. Într-adevăr, încă de la prima lor întâlnire, 
Mike îi împărtășise această pretenţie: toate materialele, căptușelile 
pereţilor și alte materiale de bază de care va avea nevoie, trebuie să 
fie neapărat alese din gama de la Design Select, un lanţ de 
magazine printre cele mai luxoase și în consecință printre cele mai 
scumpe care existau. Laura fusese profund impresionată de această 
cerere. 

— Presupun că asta nu-l va ruina, remarcă aceasta. 

— Este de sperat. El se află în fruntea acestei companii. 

— Vreti să spuneti că Mike Brady detine Design Select? 

— Bineînţeles! Credeam că toată lumea știe, adăugă doamna, cu 
un aer puţin arogant. 

"Eu nu, gândi Laura. Ar fi putut totuși să mi-o spună!" De altfel, 
cu siguranţă asta nu va schimba nimic, dar în timp ce noutatea își 
croia drum în mintea sa, se întrebă de ce Mike Brady, care avea 
probabil mulţi decoratori în serviciul său, o alesese pe ea. Trebuia 
ca Brian Huxley să se fi arătat extrem de elogios! În cazul în care 
Mike Brady nu avea vreo datorie faţă de bancher și să se fi folosit 
de ea pentru a şi-o achita. Dar ce datorie trebuie să fie aia, care 
putea fi redusă la alegerea unei necunoscute totale! În schimb, 
nimic uimitor în aceea că avusese impresia că-l mai văzuse deja pe 
Mike Brady undeva. Probabil dăduse în vreo zi peste fotografia sa 
într-o revistă de decoraţiuni. 

Dădu nas în nas cu el, la bufet. 

— Bună seara. Vă distrati bine? 

— Da, mulțumesc. 

Laurei îi fu greu să-l privească în faţă, deoarece avea sentimentul 
că-și bătea joc de ea. Degetele îi tremurau. Brady probabil 
observase, fiindcă înainte chiar ca Laura să aibă reflexul de a 
ascunde asta, îi luă farfuria din mâini și i-o umplu cu prăjiturele 
mici pe care le alesese cu grijă. 

— Mulţumesc, să ştiţi că nu-mi este prea foame. 

Bărbatul îi întinse farfuria și o măsură din cap până în picioare. 

— Ţineţi regim? Este o glumă! 

Complimentul o făcu să roșească. Laura bănuia că era maestru 
în arta de a măguli femeile și că probabil nu numai una apreciase 
acest lucru. 

— Nu, nu, chiar nu am timp să mă ocup de silueta mea. 

— Oricum, ar fi complet inutil! 

Laurei i-ar fi plăcut s-o șteargă englezește, dar Brady o luă de cot 
și o conduse într-un colț al încăperii. 

— Sper că... 

Ezită. 

— Logodnicul dumneavoastră își dă seama de... norocul pe 
care-l are? 

Întrebarea o scoase din sărite pe tânăra femeie. 

— Sunt sigură de asta. Nu se poate spune același lucru despre... 
logodnica dumneavoastră. Priviţi-o, din întâmplare, n-aţi uitat să-i 
duceti o farfurie cu prăjituri? 

— Oh! Marina! Nu, nu vă temeţi. Spre deosebire de 
dumneavoastră, Marina este permanent în timpul unui regim, ceea 
ce cu siguranță explică proasta sa dispoziţie și atitudinea... dificilă. 
Ce bucurie să vezi o femeie mâncând cu plăcere în loc să facă 
neîncetat mofturi! adăugă, apreciind cu o privire elocventă silueta 
interlocutoarei. 

Laurei, care tocmai mânca pofticioasă micile prăjituri, i se tăie 
pofta. Voia oare să facă observaţia că mâncase cu prea multă 
lăcomie? 

— Oh! Trebuie să vă las, cred că Brian vrea să-mi vorbească. 

— Cu el este domnul judecător. Cu siguranţă, un alt potenţial 
client pentru dumneavoastră, adăugă Brady pe un ton indiferent. 

Laura încercă să-i descifreze expresia, dar în zadar. 

— De fapt, dumneavoastră de ce m-aţi ales, în timp ce în 
întreprinderea pe care o aveţi lucrează zeci de decoratori mult mai 
talentaţi? 

Curiozitatea sa păru să-l amuze. Schiță un zâmbet ușor. 

— Am avut motivele mele. Să spunem că aveam nevoie de o 
privire nouă. 

— Şi cum puteți fi sigur că o veţi avea cu mine? 

— În general, obţin ceea ce vreau... cu timpul. 

Ultimele cuvinte o indispuseră pe Laura. 

— Păreţi foarte sigur de dumneavoastră. 

— Ştiţi, în meseria mea este esenţial să știi să judeci persoanele 
pe care le întâlnești. Acest al șaselea simț este cheia a cincizeci la 
sută din reușita mea.. 

În timp ce se îndrepta spre Brian, Laura se întrebă de ce oare se 
simțea tulburată și de ce îi era atât de greu să reziste dorinţei de a 
se întoarce pentru a vedea dacă Mike i se alăturase Marinei. 

Seara mai târziu, perechile începură să danseze. Epuizată de 
conversațiile mondene, Laura nu dorea deloc să-și lase degetele de 
la picioare strivite de un partener, mai ales necunoscut și, dacă nu 
i-ar fi cerut lui Hubert să vină s-o ia, ar fi dispărut cu plăcere, în 
mod discret, în acea clipă. Ora nouă și treizeci de minute, încă o 
jumătate de oră de așteptare. 

— Ei bine, vă plictisiti? 

Vocea aceea gravă de la ureche o făcu să tresară și se întoarse 
pentru a se aflancă o dată în fața lui Mike Brady. 

— Este oare un motiv pentru a mă speria? 

Inima îi bătea să-i spargă pieptul și nu numai de teamă. 

Bărbatul izbucni în râs. 

— Este greu să te faci auzit cu tot acest zgomot. lertaţi-mă, nu vă 
ştiam atât de nervoasă. 

— De obicei nu sunt. Este cu siguranță puţină oboseală. 

— Vreti să vă conduc? 

— Îmi pare rău, dar vine să mă ia. 

— Înţeleg. Logodnicul dumneavoastră, bănuiesc? 

— Ce perspicacitate! Evident, nu vi se poate ascunde nimic! 

— Ei bine! Mi-e teamă că nu. 

Laura își înghiţi replica sarcastică pe care se pregătea să i-o 
arunce, referitoare la oamenii pretenţioşi. La urma urmei, va deveni 
clientul său și avea tot interesul să întreţină raporturi politicoase cu 
el. 

Observă brusc că Mike profitase pentru a o îmbrățișa și a o 
atrage spre el. 

= În aşteptare, vreți să dansaţi? 

— Aș prefera... 

Dar nu putu continua, atât de asurzitor era vacarmul. Fără nici 
o rezistenţă se lăsă condusă spre pista de dans. Lumina scăzuse și 
chipul lui Mike Brady părea și mai misterios. Fără o vorbă, îi luă 
mâinile și le puse pe umerii săi. 

— Haideţi, relaxaţi-vă. S-ar spune că vă sperii. 

"Si n-ar fi o greșeală", gândi Laura. Modul în care o ţinea strâns, 
cu blândeţe, în braţe și contactul cu trupul său, treziră în tânăra 
femeie senzaţii de nemărturisit. Privirea pe care o schimbară în acea 
clipă îi întări ideea că-l mai văzuse deja undeva. Cum să afle? 

— Ne-am mai întâlnit, domnule Brady? 

Acesta ridică sprâncenele. 

— Nu este foarte ciudat, ca afiliati la aceeași meserie, nu credeţi? 

— Vă rog, scutiţi-mă de cupletul obișnuit! Nu, serios, am 
realmente impresia că v-am văzut deja undeva. 

— Zău? Şi nu mai știți unde... Cel puţin a fost plăcut? 

Laura scutură din cap. Imposibil să-și amintească un amănunt 
atât de mic! Ce frustrant era! 

— Nu, nu-mi amintesc, dar îmi voi reveni mai devreme sau mai 
târziu. 

Mike își apropie buzele de tâmpla partenerei și îi șopti la 
ureche: 

— Să-mi spuneţi când veţi afla, s-ar putea să aibă o oarecare 
importanţă pentru mine. 

Tânăra femeie încercă să se îndepărteze, deoarece o cuprinse 
ameteala simţindu-l atât de aproape. 

— Nu, până la urmă, probabil mă înșel. Dacă v-aș fi întâlnit deja, 
n-aş fi uitat unde. 

— Trebuie să iau asta ca pe un compliment? 

— Nu chiar. 

Laura regretă că vorbise prea repede. 

— De obicei, rețin destul de bine fizionomiile. 

Mike izbucni în râs. 

— În acest caz, poate nu vreţi să vă amintiţi... 

Asta o făcu bănuitoare. Oare vroia să-i dea un indiciu? 

— Îmi pare rău, este prea complicat pentru mine, la ora asta 
înaintată nu mai sunt în stare să gândesc. 

— În acest caz, nu mai gândiţi și dansati. 

Laura simţi că o atrage din nou lângă el și își puse capul pe părul 
său. Dansa atât de bine, încât nu avea decât să închidă ochii și să se 
lase condusă în ritmul încântător al pașilor săi. O uşoară bătaie pe 
umăr o aduse repede la realitate. 

— Am venit prea devreme, Laura? 

Vraja se rupsese. Era Hubert, evident furios. 

Mike nu-i dădu drumul decât împotriva voinţei sale. 

— Ah! În sfârșit vă veti putea întoarce acasă! 

Se aplecă ceremonios spre ea și, sărutându-i mâna, adăugă: 

— Vă voi lăsa să plecaţi, dar să nu uitaţi că ne revedem vineri. 

— Mulţumesc, domnule Brady, nu voi uita. 

Se simţi vinovată că se lăsase dusă și se întoarse spre Hubert, 
din ce în ce mai furios. 

— Vi-l prezint pe logodnicul meu Hubert Laine. Hubert, domnul 
Brady este unul dintre clienţii mei. Mi-a încredinţat decorarea unei 
locuinţe pe care tocmai a cumpărat-o. 

— Pasionant! exclamă Hubert strângând mâna lui Mike Brady, 
înainte de a-i întoarce spatele cu ostentaţie. 

— Dacă înţeleg bine, sosind mai devreme am jucat rolul celui 
care strică plăcerea altora? 

— Nu fi ridicol. 

Laura arboră un zâmbet slab în beneficiul oamenilor care-i 
priveau și se lăsă condusă fără să indrăznească să se întoarcă spre 
Mike. Îndată ce fură în mașină, izbucni: 

— Oare cum îndrăznești să te porţi atât de nepoliticos cu un 
client important? S-ar fi spus că erai un bătrân remarcabil venit să- 
şi cruţe fiica de rușinea supremă! 

Stacojiu cu o clipă mai înainte, Hubert pălise. 

— Laura, spune-mi, oare astfel te comporti cu toţi clienţii? 

— Ce vrei să spui prin asta? Nu făceam decât să dansăm, este 
normal în acest gen de serate, nu? 

Era scoasă din sărite, dar nu se putu împiedica să 
recunoască în sinea sa că era de rea-credinţă. Era adevărat, 
farmecul lui Mike Brady n-o lăsase indiferentă, dar nu se punea 
problema asta. De fapt, ceea ce voia să apere era libertatea sa 
personală și profesională. 

— Nu-ţi înţeleg interesul, reluă Hubert. Vei deveni soția mea 
și consider că ai datoria să te comporti cum trebuie în public. 

— Oare insinuezi că făceam ceva nepotrivit? 

— Există totuși limite ce nu se depășesc, Laura! 

— Ia te uită! Eşti sigur că limitele tale corespund cu ale mele? 

— Nu, recunoscu Hubert. Dar mai bine vom mai vorbi 
despre asta mai târziu. 

— Ai dreptate, Hubert, să încetăm să ne certăm... 

Era pentru prima dată când aveau o discuţie atât de 
violentă, și toate astea din cauza lui Mike Brady. Încercă să se 
calmeze. Hubert avea dreptate, era mai bine să se oprească 
acolo pentru moment. De altfel, câteva clipe mai târziu, Hubert 
o părăsea brusc în ușă, după ce o sărută distrat pe obraz. 
Evident, îi purta încă pică. 

Laura găsea această atitudine puerilă. Își spuse că, până la 
urmă, seara fusese instructivă. Mai întâi, Hubert i se arătase 
într-o lumină nouă, dar, mai ales, descoperise că Mike era 
departe de a-i displăcea. Își petrecu noaptea încercând să se 
convingă că cele două fenomene erau legate prin tensiunea 
creată de apropierea nunţii sale, dar nu reuși deloc. 


Capitolul 2 


De fapt, Laura își petrecuse cea mai mare parte a nopții 
încercând să-și amintească împrejurările în care îl putuse întâlni pe 
Mike Brady. Avea încă această enigmă în minte, atunci când, în 
picioare pe un taburet, își proba ţinuta de nuntă, în camera mamei 
sale. 

Privi în oglindă rochia din satin alb. Era un model foarte ajustat, 
foarte elegant, dar puţin prea sofisticat după gustul său, cu voal de 
dantelă care, în ciuda faptului că era foarte ușor, îi accentua 
paloarea și îi dădea un aer de spectru. Laura se simţea incapabilă să 
manifeste cel mai mic entuziasm pentru această a nu știu câta 
ședință de probă. Mama sa, ocupată să facă tivul, îi remarcă oftatul 
și ridică spre ea o privire întrebătoare. 

— lartă-mă mamă, chiar nu am dispoziţia de a proba o rochie de 
mireasă. 

— O rochie de mireasă? Despre rochia ta de mireasă este vorba, 
Laura. Vreau neapărat să ajungă la perfecţiune. 

— Dar mamă, vezi bine că este deja perfectă! De altfel, și 
croitoreasa s-a săturat probabil de atâtea retușuri. Ajunge, acum! 

— Croitoreasa este bine plătită, nu te neliniști de ceea ce 
gândește. Voi face totul pentru ca să fie o nuntă frumoasă, nu ca 
data trecută. Măcar dacă nu plecai ca o... 

— Stiu, mamă. Să nu mai revenim asupra acestui subiect. 
Recunosc, am greșit căsătorindu-mă cu Richard. Ce vrei? Era 
frumos, credeam că îl iubesc, și m-am înșelat. Consider că am plătit 
destul, nu crezi? 

Totuși, crezuse în acea dragoste și, fuga sa cu un cascador avea 
totul pentru a-i împlini cele mai romantice visuri! Dar romantismul 
făcuse repede loc dezamăgirii când se văzu petrecându-și cea mai 
mare parte a timpului așteptându-l într-un apartament gol, când 
era la turnarea filmelor. Moartea sa brutală, în timpul unei 
cascadorii ratate, o lăsase singură, cu un băiețel de doi ani. În acea 
clipă, își jurase să nu mai lase sentimentele să-i dicteze 
comportamentul. 

— Ei bine, chiar, reluă mama sa pe un ton posomorât, nu crezi 
că ai putea să te arăţi mai puţin ingrată faţă de Hubert? 

— Ba da, poate. 

Desigur, mama avea dreptate. Hubert îi va aduce ceea ce primul 
soț nu ştiuse să-i ofere: o prezenţă liniștitoare și un cămin în care 
va putea crește fiul său. Oare nu pentru asta, după mai multe 
refuzuri, acceptase până la urmă să-l ia de soț pe Hubert? Își 
îndreptă privirea spre propria imagine în oglindă. Dar în locul 
logodnicului său, cel care-i veni în minte fu Mike Brady, cu chipul 
său frumos și privirea limpede și seducătoare. Amintirea ultimei lor 

întâlniri o duse cu gândul la o alta mai îndepărtată și Laura, 
ținându-și respiraţia, aștepta să se precizeze. Dar nu se întâmplă nimic. 

— Aș face o pauză, mamă. Dacă am bea un ceai? 

— Ceai? Cu rochia ta, dar nu te gândești! Și dacă o pătezi? 

— Ei bine, o voi scoate. Și vom merge să bem ceaiul. 

— Dar n-am terminat, Laura! 

— Ascultă, mamă, în ceea ce mă privește, această rochie este 
terminată și îţi jur că este ultima dată când o îmbrac înainte de... 
înainte de a-mi pune ștreangul de gât! 

— Laura! Cum îndrăznești să vorbeşti în acești termeni despre 
propria căsătorie? 

— Mă enervezi tu cu această rochie! Acum, dacă mai continui, 
s-ar putea chiar să doresc să anulez totul. 

Mama sa o privi consternată. 

— Iată o glumă care nu este de cel mai bun gust. 

— Cine vorbește de glumă? 

Își scoase rochia și juponul și le așeză cu grijă pe un umeraș, în 
timp ce Florence, după toate aparențele în lipsă de argumente, se 
agita în bucătărie. 

După ce se îmbrăcă din nou, Laura coborî să-l vadă pe Tommy. 
Cum se întorcea deseori târziu seara, hotărâse să-l încredinţeze în 
timpul săptămânii în grija părinţilor săi. ÎL lua cu ea în weekend 
deoarece atunci avea mai mult timp să-i consacre. Acest aranjament 
provizoriu îi displăcea din ce în ce mai mult, pentru că-și dădea 
seama de influența catastrofală a Florencei asupra băieţelului. 
După căsătorie, Laura se va hotărî să-și ia un asociat, ceea ce îi va 
ușura munca și-i va permite să petreacă mai mult timp cu fiul său. 

— Mă duc pe terasă, mamă. 

Instalat pe genunchii bunicului, Tommy, cu faţa serioasă, 
asculta povestea pe care acesta i-o spunea. Laura își dădu seama că 
în această problemă își uitase tatăl. Dacă-l sustrăgea pe Tommy 
educaţiei sufocante a Florencei, în același timp îl priva de 
afecțiunea bunicului, singura persoană masculină de care se 
apropiase realmente până atunci. Desigur, va fi Hubert, dar Laura 
simţea că acesta nu aprecia deloc niște case pline de copii. Ce 
diferență fată de Mike Brady! Se gândea deja la numeroase roade 
ale iubirii sale. I-o spusese foarte serios. Avu imaginea fugitivă a 
unei mirese, chiar ea, mergând la altar la braţul unui bărbat care 
semăna trăsătură cu trăsătură lui Mike Brady! Dumnezeule, dar își 
pierdea capul! 


KKK 


În clipa când se întoarse acasă, suna telefonul. 

— Domnişoară Maxwell? Ce ați spune să cinaţi cu mine diseară? 

Luată complet pe nepregătite, Laura bâigui: 

— Nu cred să pot... 

— M-am gândit că faptul de a ne cunoaște mai bine ar putea 
ușura sarcina pe care v-am încredințat-o. 

Așadar, nu-i ajunsese că dansase cu ea! Îi trebuia mai mult! 
Laura regreta amarnic faptul că nu se știuse stăpâni și să-și ascundă 
emoțiile în acea seară. Ce greșeală! 

— Sunteţi foarte amabil, domnule Brady, dar evident, nu am 
timp de consacrat cinelor în oraș. 

La celălalt capăt al firului se lăsă o tăcere iritată, dar vocea se 
auzi din nou, fermecătoare: 

— Credeam că vă ajut propunând asta. 

"Dar cine are nevoie să fie ajutat în afaceri?" Laura ar fi jurat că 
nu era bărbatul care să-și pună întrebări asupra lui însuși. Și totuși, 
oare de ce îi propusese această cină dacă nu pentru a se asigura de 
propriul farmec? Ciudat joc pentru cineva care se va căsători în 
curând! 

— Îmi pare rău, domnule Brady. După părerea mea, singura 
problemă pe care s-ar putea s-o întâlnesc în această muncă, este cea 
a lipsei de timp. 

ÎL auzi oftând la celălalt capăt al firului. 

— Totuși, refuzaţi din principiu, sau sunt o excepţie. 

— Este o chestiune de principiu, liniștiţi-vă. Pentru mine, cazul 
dumneavoastră nu este nici o excepţie? 

Laura se întrebă dacă nu fusese puţin prea brutală. Oricum, 
tonul i se schimbase când el reluă: 

— Văd că nu aplicaţi maniera blândă. Mă întreb chiar de ce am 
încercat... 

— Trebuie încercat întotdeauna, nu credeţi? 

— Ei bine, iată cel puţin un punct asupra căruia suntem de acord! 

Râsul său fals vesel o jenă pe Laura, care nu se stăpâni să 
exclame: 

— Oh! Poate vom găsi alte căi de înţelegere... 

— În acest caz, îmi lăsaţi o oarecare speranţă? o întrebă arogant. 

Laura simţi că era gata să cadă în cursă și că evident ar fi fost mai 
bine să tacă. 


AMANȚII FURTUNII 25 


— Speranta este o vorbă mare. Făceam o simplă remarcă. 

— Ah! Totuși, asta cuprinde. Oare trebuie să înţeleg că persistați 
în a refuza această cină? 

— Mi-e teamă că da, domnule Brady. Mulţumesc totuși și poftă 
bună! adăugă închizând. 

De fapt, nu considerase necesar să-i explice lui Mike Brady că 
joia cina întotdeauna cu logodnicul. Mai bine să-l lase să creadă 
pretextul pe care-l invocase. 


KKK 


Din nefericire, în acea seară compania lui Hubert fu un eșec 
total. În timpul mesei, Laura se strădui să susţină o conversaţie 
lipsită de interes și, spre marea sa ușurare, își dădu seama că 
Hubert nu-și dorea mai mult decât ea să reia discuţia începută în 
ajun. 

În timpul drumului de întoarcere, acesta nu-i adresă nici măcar 
un cuvânt și, când veni clipa să se despartă, Laura îi întinse distrată 
obrazul, ca de obicei, sperând în taină că în acea seară nu va dori 
s-o sărute. Dar contrar oricărei așteptări, Hubert mai mult îi smulse 
decât îi dădu un sărut de o asemenea pasiune, de o asemenea 
înflăcărare, încât Laura rămase stupefiată. Această reacţie 
neobișnuită din partea logodnicului său părea ciudată, dar tânăra 
femeie fu mai intrigată de lipsa sa proprie de entuziasm, care 
semăna aproape cu un fel de repulsie. Înainte de a se întoarce la 
mașină, Hubert îi spuse cu o voce puţin nesigură: 

— Când vom fi căsătoriţi, sper să-ți alegi mai bine clienţii. 

Aceste vorbe o Lăsară pe Laura împietrită. 


KKK 


A doua zi dimineață dormi până târziu ṣi când găsi în sfârșit 
puterea să deschidă ochii, fu pentru a constata, îngrozită, că era 
trecut de ora nouă, ceea ce-i lăsa mai putin de o oră pentru a face 
un duș, a se pregăti și a-și lămuri ideile înainte de sosirea lui Mike 
Brady. Se gândi indispusă la ceea ce simţise în ajun, când o sărutase 
Hubert. Oare ce-l apucase? El, de obicei mai curând distant și rigid, 
transformat brusc într-un curtezan pasionat și senzual! Simti o 
ușoară greață și se întrebă cu îngrijorare ce gen de raporturi vor 
avea în intimitate, după căsătorie. 

Fix la ora zece, se sună la ușă. Cu inima bătând să-i spargă 
pieptul, Laura se duse să deschidă și apariţia lui Mike Brady o făcu 
aproape să leșine, atâta plăcere îi făcea prezenţa sa. Trebui să se 
străduiască pentru a schimba cu el câteva cuvinte politicoase. 

— Sunteţi foarte punctual, spuse lăsând ochii în jos, de teamă ca 
Mike să nu-i poată citi emoția. 

— Îmi fac o datorie de onoare din a sosi punctual la întâlniri, 
într-adevăr. 

— Sunt aproape gata. 

În timp ce Laura își aduna lucrurile, simţi privirea lui Mike 
Brady aţintită asupra sa şi, când o ajută să-și îmbrace mantoul, 
degetele îi atinseră ușor ceafa, făcând-o să se înfioare. Cum se 
explica oare că trupul îi reacționa atât de spontan la gesturile unui 
străin, în timp ce creierul încă se încăpățâna să refuze evidenţa? 

Spera ca emoția sa să treacă neobservată și se lăsă condusă spre 
mașina lui Mike Brady. 

Cum, o dată la volan, acesta se concentră asupra drumului, 
Laura își permise să-l observe pe îndelete: profil cu nas bine 
conturat, gură fermă și bărbie voluntară. Nici umerii laţi, nici 
mâinile bine așezate pe volan, nu arătau mai puţin de dorit. Tânăra 
femeie încercă să-și întoarcă privirea, dar nu putu să se stăpânească 
să privească din nou, imediat, buzele lui Mike Brady, pentru a-și 
imagina cum erau sărutările lui. Acesta îi surprinse privirea 
interesată și îi răspunse printr-un zâmbet în care Laura crezu 
prudent să nu se încreadă. 

— V-a plăcut serata de la Brian? o întrebă neglijent, ca și cum nu 
remarcase tulburarea în care se adâncise Laura. 

— Oh, da, enorm. Aţi rămas mult timp după plecarea mea? 

— Nu, nu chiar. Am dansat puţin cu Marina, apoi am condus-o 
acasă. 

Laura și-l imagina cu frumoasa roșcată în braţe, ceea ce-i aduse 
în minte cu durere propria indispoziţie din timpul sărutului lui 
Hubert. Îşi petrecuse noaptea având coşmaruri în care se vedea 
luptând corp la corp, fără milă, cu actriţa cu părul ca focul, totul 
sub ochii amuzaţi ai lui Mike Brady. Era absolut ridicol! Oare cum 
reuşise subconştientul său să construiască o lume de fantasme 
plecând de la un bărbat pe care de-abia îl cunoștea? Din fericire, 
Mike își întoarse atenţia asupra drumului. La rândul său, Laura 
încercă să contemple cu atenţie peisajul care-i defila sub ochi. 

— De fapt, nu-mi amintesc să vă fi felicitat pentru căsătoria 
dumneavoastră. Credeţi-mă, vă doresc multă fericire. 

Laura avu impresia că nici el nu era convins de ceea ce spunea 
și, după ce mulțumi scurt, alese să schimbe subiectul, punându-i 
niște întrebări asupra casei. În timp ce rămăsese atent la 
răspunsurile sale, observă că părăsiseră orașul de un timp și se 
întrebă dacă Mike avea de gând s-o pună să facă zilnic naveta, 
deoarece asta ar face-o să piardă o mulțime de timp. Când 
proprietatea apăru la cotitura unei alei, Laurei i se tăie respiraţia. 
De fapt, în faţa ei se înălța un conac mic, înconjurat de un parc, 
desigur părăsit, dar după toate aparențele imens. Totul era mult 
mai vast decât își imaginase! Nişte muncitori deja lucrau la 
reconstrucția fațadei. 

— Dumnezeule! Ce proprietate superbă! 

— Nu-i rea, nu-i aşa? 

— Putin spus! Splendidă ar fi mai potrivit. 

Munca va fi mai lungă și mai profitabilă decât crezuse în primul 
moment. Cât despre timp, acum înțelegea de ce se neliniștise 
Brady. Singura soluţie consta în a lăsa în așteptare celelalte 
comenzi și de a nu se mai consacra decât acesteia. Chiar procedând 
astfel, cu siguranță nu va dispune de timpul necesar pentru a 
supraveghea personal diferitele etape ale realizării lucrărilor. 

— Trebuie să încep să iau măsuri neintârziat, dacă vreau să 
termin în seara asta. 

— Oricum, nu vă omorâţi cu munca! Dacă doriți, puteți reveni 
mâine. 

— Nu, nu, nici vorbă! Nu sunt liberă, nu lucrez niciodată 
sâmbăta. 

— Alte obligaţii, presupun? 

— Exact. 

Evident, Mike se gândea la Hubert, iar Laura nu dorea să-i arate 
că se înșală. În definitiv, nu tinea să-i dea socoteală de faptele și de 
mișcările sale. 

Mike parcă mașina în fața scării exterioare, apoi se duse să-i 
deschidă pasagerei portiera. La cererea acesteia, îi făcu un tur al 
proprietăţii, expunându-i în fiecare încăpere dorințele și sugestiile 
în materie de decorare. Atentă, Laura îl urmă luând notite. Admiră 
în trecere vastele încăperi de recepţie de la parter, scara lată cu 
balustradă din stejar și camerele care aveau toate vedere spre parc. 
Pe măsură ce înaintau, deja îi veneau idei pe care le nota de 
asemenea în carneţel. Nici o îndoială că avea cu ce să creeze un 
interior magnific, dar ce muncă în perspectivă! 

La întoarcerea în salonul mare, Laura aruncă o privire în jur. 

— Bine, spuse, voi începe imediat să lucrez. 

— Dar, vă rog. Eu am câteva cuvinte de spus antreprenorului; 
dacă aveţi nevoie de mine, chemaţi-mă. 

— Am înţeles. 

Îndată ce Mike îi întoarse spatele, Laura scoase un oftat de 
ușurare. Dacă rămânea alături de ea, ar fi fost complet incapabilă să 
lucreze, atât de mult o tulbura prezenţa sa. 


* 
* 
* 


— Oare ce ați spune de o pauză de prânz? 
Laura tresări, deoarece se lăsase complet absorbită de munca sa 
şi nu-l auzise intrând în încăpere. 

— Nu, mulțumesc. Nu-mi este foarte foame. Dar asta să nu vă 
impiedice să mâncaţi de prânz. 

— Ei bine, veniţi cu mine. Şi apoi, nu discutati, astăzi eu 
hotărăsc! 

Îi luă metrul din mâini și o ridică pe Laura de pe scara pliantă 
pe care era cocoțată. Apoi o puse pe sol cu o blândeţe și o 
delicateţe uimitoare la un bărbat atât de înalt și de puternic. 
Mâinile îi întârziară pe talia Laurei și își aplecă ochii spre ea. Aceasta 
fu cuprinsă brusc de o ciudată ameţeală, incapabilă să-și întoarcă 
privirea de la buzele lui. O clipă, crezu că o va săruta. Se văzu pe 
marginea unei prăpăstii, fascinată și atrasă de abis, și încă o dată, o 
tresărire de neîncredere o făcu să se dea înapoi și să se îndepărteze 
de Brady. 

— Dacă prezentaţi astfel lucrurile, presupun că nu pot refuza. 

— Iată-ne de acord! În sat, există un mic motel cu o reputaţie 
destul de bună. 

Se îndreptară spre mașină și bărbatul îi deschise galant portiera. 

De fapt, masa se dovedi delicioasă și Laura observă că, în ciuda 
pretinsei lipse de poftă de mâncare, devorase toate mâncărurile. 

— Ia te uită, ia te uită și eu care credeam că nu vă era foame! 
spuse Brady, cu un aer ironic. 

Tânăra femeie se simţi roșind, ca o fetiţă prinsă în greșeală. 

— Oh! Ar trebui să-mi fie rușine, dar uitasem că nu am luat micul 
dejun. 

— Nu vă scuzati! Nu puteţi să știți cât de plăcut este să vezi pe 


cineva mâncând cu poftă! 

"Vai! Cu siguranță o aluzie perfidă la o oarecare roșcată filiformă 
pe care o cunoștea, se gândi Laura. Cât de durdulie trebuie să-i par 
prin comparaţie, cu rotunjimile mele mai mult sau mai puţin bine 
plasate!" Dat fiind că era a doua oară când se repezea la mâncare în 
prezenţa sa, începu să se întrebe ce anume la el o făcea atât de 
nervoasă. 

— De altfel, aş face bine să mă supraveghez. Am observat că 
rochia asta a început să mă strângă puţin. 

— Vă vine de minune. 

— Mulţumesc pentru compliment, dar nu vă obosiţi. Ar fi mai 
bine să ne întoarcem la conac, trebuie să mă dedic muncii înainte 
de a se înnopta. 

Nu-şi dădu seama că de un timp bătea nervoasă cu degetele pe 
fata de masă. Mike observă. Îi luă mâna în a sa și o mângâie ușor. 

— Se pare că vă vine destul de greu să acceptaţi complimentele, 
domnişoară Maxwell. Aș fi crezut că, dimpotrivă, v-am rănit, atât de 
mult trebuie să vă fi impresionat. 

"Dacă ar şti!" Chiar cu cea mai bună voinţă din lume, Laura era 
incapabilă să-și amintească de ultimul compliment ce-i fusese 
adresat. Trebuia să recunoască faptul că, în acești ultimi ani, se 
consacrase mai degrabă descurajării celor care ar fi avut veleități în 
acest sens. Ridică din umeri. 

— Complimentele n-au rost pentru cine știe să se judece, spuse 
pe un ton categoric. 

— Desigur, dar care sunt criteriile după care vă judecati? În ochii 


mei, așa cum arătaţi, sunteţi absolut încântătoare. 


32 HILARY WILDE 


Îi sărută pe furiș mâna, lăsând acolo o urmă fierbinte. De data 
aceasta, Laura nu se putu stăpâni să scoată un strigăt ușor de 
surpriză. Ce îndrăzneală! Așa că se hotări să treacă la ofensivă în 
clipa în care se simți complet frustrată și incapabilă de a reacționa. 
Era timpul să-l facă să înţeleagă că era mai puţin naivă decât o 
credea. 

— Să lăsăm lingușelile, vreţi? Trebuie să-mi văd de treabă. 

— Am înţeles, dar avem totuși timp să bem o irish cofee, nu? 

În scopul de a evita discuţii inutile, Laura acceptă. La urma 
urmei, el o plătea, și cu atât mai rău dacă pierdea timpul! Irish 
coffee fu delicioasă. Totuși, nu prea aprecia whiskyul simplu, dar 
amestecul de alcool, cafea și zahăr era extraordinar. În timpul 
drumului de întoarcere spre proprietate, se lăsă pe scaunul mașinii 
și închise ochii. Poate greșise să termine masa astfel... 

— Obosită? 

"Ce voce minunată are!" Întreruptă din reflecţii, Laura deschise 
ochii și întâlni privirea limpede și veselă a lui Mike Brady. O clipă, 
crezu că-şi amintește... dar nu! Imaginea se înceţoșă din nou. 

— Da, putin, n-am dormit foarte mult noaptea asta. 

— Ah! Agitaţia din apropierea zilei celei mari? 

— Dimpotrivă. Măcar dacă ar putea fi totul terminat! 

— Nu-i prea amabil pentru logodnicul dumneavoastră! 

O privi sincer uimit. 

— Asta nu are nimic de-a face cu el. Pregătirile sunt cele care mă 
enervează. Un lucru vine după altul, pierd o mulțime de timp și 


sunt complet depășită. 

Se opri, atât de mult o jena evocarea nunţii. Iată că era din nou 
pe cale să vorbească despre viața sa particulară! Era irish coffee 
care-și făcea efectul! 

— Aș prefera să nu mai vorbim despre toate astea. 

"Si nici să nu mă mai gândesc!" îşi spuse. 

Când începu să lucreze din nou, Mike Brady o lăsă singură și 
câteva ore fu liniștită. La sfârșitul după-amiezii, Mike veni să vadă 
unde ajunsese. 

— Totul se desfășoară bine? 

— Da, da, sunt aproape gata. 

Laura aruncă o privire spre ceas. 

— Oh! Dumnezeule! Este aproape ora cinei și i-am promis fiului 
meu Tommy să trec să-l iau de la părinţii mei. Am oroare să nu-mi 
țin promisiunile. Și apoi, voiam să-l aduc la mine în seara aceasta, 
iar mama nu suportă să iasă noaptea. 

"Totul va fi mult mai ușor organizat după căsătorie”, gândi 
Laura. 

— În acest caz, nu mai este nici un minut de pierdut, spuse Mike 
Brady întinzându-i mâna pentru a o ajuta să coboare scara. 

Laura îl opri cu un gest. 

— Mulţumesc, dar sunt fată mare! Până acum, m-am descurcat 
mereu singură pentru a sui sau a cobori o scară. 

Mike oftă, se dădu cu un pas înapoi și schiță o reverență. 

— Bine, doamnă! 

Tonul ironic, adăugat efectelor persistente ale whiskyului, 
întunecară puţin mintea Laurei și de acum începea să coboare 
foarte încet. Dar, spre baza scării, își prinse brusc piciorul într-o 

bară și își pierdu echilibrul. Blocnotesul și creioanele pe care le 
ținea în mână îi scăpară, în timp ce încerca să se agaţe de orice 
pentru a nu cădea. Mike Brady se repezi și o prinse din zbor înainte 
să atingă solul, dar Laura simţi totuși o răsucire groaznică la nivelul 
gleznei. Durerea fulgerătoare care-i trecu în acea clipă prin picior o 
făcu să strige. 

— Încet, încet, liniștiţi-vă. 

O luă în braţe și Laura înţelese că o ducea afară, spre mașină, 
unde o instală cu delicateţe pe bancheta din spate. Își scoase haina 
și i-o aşeză sub gleznă. 

— Gata, așa va fi bine sprijinită. Vom coborî în sat, există acolo 
un medic. Nu vă neliniștiţi. 

Laura, învinsă și descumpănită, nu se simţea foarte bine, dar 
încercă să protesteze. 

— Nu este decât o entorsă uşoară și nimic mai mult. Mi-ar plăcea 
mai mult să mă întorc imediat acasă. 

— Asta este! Și de ce nu pe jos, dacă tot sunteţi aici? 

Se aşeză liniștit la volan. 

— La drum! În căutarea medicului. 


Capitolul 3 


— Nimic rupt, spuse medicul, nu aveţi decât o entorsă uşoară. 

— Oh! Cu atât mai bine! exclamă Laura. Îmi era teamă să nu fie 
mai grav. 

— Este de la sine înțeles, o entorsă poate fi uneori dureroasă, așa că 
v-aş sfătui să stati în repaus o zi sau două, dacă vă puteţi permite, desigur. 

— O zi sau două! Dar nu, este imposibil, am foarte mult de lucru 
și, în plus, este și nunta... 

— Ah? Vă veţi căsători? Felicitările mele! exclamă medicul, 
aruncându-i o privire complice lui Mike Brady. 

— Mulţumesc, doctore. 

Când înţelese că felicitările i se adresau atât lui Mike cât și ei 
însăși, Laura se întrebă dacă trebuia să clarifice situaţia, dar nu avea 
putere. De altfel, Mike Brady, care părea să se amuze foarte mult de 
această neînțelegere, nu căuta deloc s-o înlăture. Așa că, atunci 
când medicul îi întinse rețeta, îl asigură că va avea grijă ca Laura 
să-şi ia medicamentele. 

— Daţi-i un comprimat imediat, apoi un altul înainte de a se 
culca. 

— Am înţeles, spuse Mike. 

Înainte de a se culca! Era prea mult! Laura nu îl putea lăsa pe 
medic să-și imagineze că... O dată ieșită din cabinet și bine instalată 
în mașină, mânia îi izbucni. 

— Cum l-aţi putut lăsa să creadă asemenea lucruri? 

— Evident, i-a făcut plăcere, așa că de ce să-l dezamăgesc? 
Această confuzie este inofensivă, nu credeţi? 

Încă o dată, Laura nu găsea nimic de spus la un argument atât 
de dezarmant și preferă să renunţe la discuţie, cu atât mai mult cu 
cât durerea anunţată de medic începea să se manifeste. 

— Veţi avea amabilitatea de a mă duce acasă, am nevoie să mă 
întind. 

— Mai întâi, ne vom opri la farmacia din localitate, apoi vom 
rezerva o cameră la hotel, cu cele mai bune intenţii, liniștiţi-vă. 
Nu mă gândesc decât la sănătatea dumneavoastră, ca lucrurile să fie 
limpezi! 

— Nici nu se pune problema! Trebuie să trec negreșit să-l iau pe 
Tommy de la mama. 

— Îi voi telefona. Cu siguranţă, va înțelege. 

— M-ar mira! Veţi da peste cineva mai încăpățânat decât 
dumneavoastră. Mama ar face orice să mă protejeze, în plus, nici 
Hubert nu cred că ar aprecia asta, după ceea ce s-a întâmplat în 
acea seară. 

— În acea seară? Ce s-a întâmplat oare? V-aţi certat? 

— Da... în sfârșit, nu... Oh! la urma urmei, n-are importanță. 

— Să ştiţi că-l înțeleg. Pentru că eu, dacă îmi găseam logodnica 
în braţele altcuiva... 

— Nu eram în braţele dumneavoastră! Ştiţi bine că dansam, 
atâta tot. 

— Ah? Aveam impresia că se petrecea altceva... 

Micul zâmbet cu subinţeles cu care crezu de cuviință să-și 
însoțească remarca, o enervă pe Laura la culme. 

— Am început să mă satur de insinuările dumneavoastră. 
Duceţi-mă acasă, vă rog. 

— Îmi pare într-adevăr rău. Așadar, fără hotel în seara aceasta? 

— Oare credeţi că va aprecia logodnica dumneavoastră faptul? 

— Cred că va încerca să înţeleagă situaţia foarte specială în care 
ne aflăm. 

— Înţeleg, sunteţi optimist. 

— Este principalul meu defect! Și acest optimism al meu, 
obișnuit cu toate greutăţile, mă îndeamnă să interpretez 
încăpăţânarea dumneavoastră de a mă îndepărta ca un semn de 
interes pentru mine... Este un început bun, nu găsiți? 

Un început bun? 

Laura se întrebă în ce măsură constituia asta un început bun? 
Unde îi putea duce asta? Amândoi știau că erau pe punctul de a se 
căsători, fiecare cu altcineva, așa că ce urmărea Mike? O simplă 
legătură? Dar în acest caz, ce fel de bărbat era? În ciuda neîncrederii 
pe care i-o inspira, Laura se simţea străbătută de un fior ciudat din 
cap până în picioare. La urma urmei, poate era preferabil să se 
căsătorească repede, pentru a evita orice tentaţie. Observă că acest 
gen de reflecţie îi trecea prin minte cam prea frecvent în aceste 

ultime zile și, de fiecare dată, se mira totuși şi încerca imediat să se 
gândească la altceva, pentru a nu aprofunda prea mult problema. 
Încercă să ascundă ceea ce o frământa și adăugă: 

— V-am spus deja că trebuie să-l iau pe Tommy de la mama, i-am 
promis să-l duc mâine la grădina zoologică. 

Mike tocmai parcase în fața farmaciei. Dar înainte de a cobori, 
se întoarse spre ea. 

— Plimbarea la grădina zoologică mi se pare ușor compromisă. 
Mâine nu veţi fi în stare să mergeţi. 

— Asta este problema mea! 

Mike oftă, aparent descurajat de încăpăţânarea Laurei... 

— Va trebui să vă daţi seama de evidenţă. Așteptaţi-mă. Mă întorc 
într-un minut. 

Puțin mai târziu, revenea cu o pungă din hârtie și o sticlă cu apă 
minerală în mână. 

— Haideţi, luaţi imediat această cașetă şi nu mai discutati, cu 
siguranță, în curând vă va durea. 

Efectiv, avea dreptate, deoarece în tot timpul drumului, Laura 
îşi mușcase pumnii pentru a nu tipa, atât de vie era durerea. 

Ajunseră în sfârșit în faţa casei părinţilor săi. Se întunecase, dar 
veranda casei, complet luminată, părea intrarea unui serviciu de 
urgente! Ce primire! Se întrebă oare ce va crede Mike de toate 
acestea. După cum bănuise, Florence, mama sa, o aștepta 
plimbându-se ca un leu în cușcă pe palierul scării de la intrare. La 
vederea mașinii care parcă de-a lungul trotuarului, cobori în grabă 
treptele și deschise portiera Laurei. 

— Dar unde ai fost? De ore îmi fac sânge rău! 

— Am avut un mic accident, mamă. 

— Un accident! 

Păli, ca şi cum tocmai i se anunţase sfârşitul lumii. 

— Dumnezeule! Și când te gândești că nunta are loc peste două 
luni! 

— Mulţumesc, mamă, îmi face plăcere să văd care îţi sunt 
priorităţile. De fapt, nu am decât o entorsă ușoară, linișteşte-te, nu 
este nevoie să închiriezi niște cârje pentru a merge la altar! Unde 
este Tommy? 

Laura ieși cu precauţie din mașină în clipa în care băieţelul 
cobori în grabă treptele pentru a veni s-o sărute. 

— Totuși! Iată-te! Credeam că nu vei mai veni, îi spuse pe un ton 
îmbufnat. 

Laura recunoscu în reproșul său influența mamei, dar reuși 
totuși să găsească nostimă fața exagerat de tristă a fiului său. 

— Stiu, Tommy, am întârziat, iartă-mă, îi spuse. 

— Spune, n-ai uitat că trebuie să mergem la grădina zoologică 
mâine? 

— Nu, nu, nu te neliniști... Vom vorbi mai târziu. 

Tommy nu-și dădu seama de prezenţa lui Mike decât când 
acesta se aplecă spre Laura pentru a o lua în braţe cu scopul de a o 
duce în casă. Îl privi cu un aer ciudat, ca și când îl considera 
răspunzător de seara aceasta orecum stricată. 

— Vezi, deocamdată o vom duce pe mama în pat. 

— Lăsaţi-mă să mă descurc singură, pot să merg totuși și apoi, nu 


se pune problema să-mi petrec noaptea aici! 

Fără să ţină cont de ceea ce Laura tocmai îi spusese, Mike se 
întoarse spre Florence, stupefiată să-și vadă fiica în braţele unui 
total necunoscut și o întrebă dacă mai avea un pat disponibil. 

— Sigur că da, Laura încă are camera ei, răspunse mama sa, puțin 
înțepată. 

— Foarte bine, în acest caz luaţi-o înainte, doamnă, vă urmez. 

În timp ce se lăsa dusă până în camera sa, Laura se miră să 
constate că, de data aceasta, Florence găsise cu cine să discute. 
Totuși, în acea clipă, ar fi vrut ca mama sa să-i ţină puţin piept lui 
Mike Brady în loc să-i cedeze conducerea operaţiunilor. Simti că e 
aşezată cu delicateţe pe pat şi regretă căldura reconfortantă a 
brațelor care tocmai o înconjuraseră timp de câteva minute 
încântătoare. Într-o tresărire de luciditate, îşi dădu seama că tocmai 
cedase iar, şi că trebuia să reacționeze. Cum Mike întârzia la 
picioarele patului, avu impresia că așteaptă ceva, dar nu dorea 
deloc să fie amabilă. 

— Presupun că trebuie să vă mulţumesc! 

— Nu vă străduiţi în mod special. 

Desigur, devenea cât se poate de dezagreabilă, dar și din cauză 
că o înconjurau constrângerile sale cu zâmbete irezistibile și privi 
elocvente. Nu mai știa unde se afla. 

"Nu uita că este un client, își spuse cu fermitate. Fă un efort, sau 
îl vei pierde!" 

— Mulţumesc, domnule Brady și nu vă îngrijoraţi pentru lucrări. 
Această mică vătămare nu mă va împiedica să le duc la bun sfârșit. 

— Sper! Voi veghea personal la asta. 

— Nu va fi necesar! 

Mike păru că nu auzise acea ultimă înţepătură și, înainte de a 
pleca, i se adresă Florencei: 

— Vreţi să puneţi câte o pernă de fiecare parte a piciorului? 
În felul acesta, pătura nu va sta direct deasupra și o va durea mai 
puţin. 

Mama sa se supuse imediat, fără să facă cel mai mic comentariu. 
Toate astea nu i se potriveau deloc! Merse până acolo încât îl 
conduse chiar pe Mike Brady, apoi Laura o auzi pregătind masa în 
bucătărie. 

Medicamentul începuse să-și facă efectul, durerea devenea mai 
surdă și Laura, instalată foarte confortabil, simţi cum o cuprinde 
treptat somnul. 

La ideea că mama sa abdicase atât de ușor în faţa lui Mike, nu se 
putu stăpâni să râdă singură. Nu va rata să-l felicite pentru această 
performanță și să-i ceară niște informaţii despre asta, data viitoare 
când îl va vedea. Sub efectul calmantului și al oboselii, adormi în 
sfârșit cu zâmbetul pe buze. 


KKK 


A doua zi dimineaţă, Hubert veni s-o viziteze. Probabil Florence 
îi telefonase și îi povestise totul, altfel nu s-ar fi deplasat, deoarece 
era convenit între ei ca weekendul, Laura să-l consacre exclusiv lui 
Tommy. 

Și îngrijorător, Laura simţi din modul în care Hubert se aplecase 
spre ea s-o sărute, că mama sa făcuse probabil adăugiri. Rămase 
acolo, tăcut, cu un aer în același timp jenat și contrariat, privind cu 

atenţie părul său zbârlit, ca și când îi reproşa că nu era deja coafată 
și machiată. Nu se poate, oare la ce se aștepta? Să contemple în 
fiecare dimineaţă o creatură de vis, la trezire? Trebuia să fie picat 
din cer! La drept vorbind, Laura recunoștea cu ușurință că, după o 
asemenea noapte petrecută luptând cu durerea care o trezise de 
mai multe ori, trebuia să semene mai mult cu logodnica lui 
Frankenstein, decât cu femeia seducătoare pe care o cunoscuse 
întotdeauna. 

— Cum te simţi? o întrebă prăvălindu-se pe un scaun prea mic 
pentru el. Mi-a povestit mama ta. Sunt sigur că îmi vei explica totul. 

Era mai afectat și mai solemn ca niciodată. Comentariile, cu 
siguranță foarte personale pe care le făcuse probabil mama sa 
asupra accidentului și a rolului jucat, în acea clipă, de Mike Brady, 
nu putea decât să-l oblige să-și pună unele întrebări. Toate astea 
fără să pună la socoteală părerea preconcepută pe care o avea deja, 
de la întâlnirea cu Brady. 

— Cu siguranţă, mama a exagerat, după cum are obiceiul, 
răspunse Laura. Din fericire, este doar o entorsă ușoară. Într-o zi 
sau două voi fi pe picioare. Nu este nici un motiv să te neliniștești 
pentru data nunții. 

— Încântat să aud asta. 

În ciuda veseliei sale și a pretinsei relaxări, Laura îl simţea 
stingher. Se agita pe scaun în căutarea unei poziţii confortabile. 
În timp ce tânăra femeie îl observa pe furiș, Hubert se îndreptă și 
se lansă brusc într-o tiradă pe care se părea că o pregătise îndelung 
și o învățase pe dinafară pentru acea ocazie. 

— La drept vorbind, draga mea, m-am gândit foarte mult la noi 
doi. Cred că după căsătorie, ar fi de dorit să nu mai lucrezi, pentru 
a te putea consacra exclusiv noului tău cămin și... fiului tău. 

Ultimele cuvinte sunară vizibil fals și se silise să le adauge. Laura 
era convinsă că Hubert nu simţea nici un atașament special pentru 
Tommy. 

— Este foarte amabil că te gândeşti la viitorul meu, îi spuse tăios, 
dar sunt destul de mare pentru a lua singură deciziile care mă 
privesc. Cât despre Tommy, dacă asta te interesează, te pot asigura 
că mă voi ocupa de el! 

Hubert îi luă mâna cu stângăcie. 

— Dar, Laura, bineînţeles că mă interesează! 

— În acest caz, ai un mod ciudat de a o arăta! Dacă mă cunoșteai 
într-adevăr, Hubert, ţi-ai fi dat deja seama că munca face parte din 
viaţa mea și că nimeni nu-mi va putea dicta comportarea în acest 
domeniu. 

— Dar ne vom căsători. Îmi vei permite totuși să am grijă de tine! 

— Dacă prin asta vrei să spui că mă privezi de orice autonomie, 
permite-mi să-ţi atrag atenţia că îţi faci iluzii! 

Hubert păru în același timp șocat și uluit. Lăsă mâna Laurei, făcu 
ochii mari, mirati, și se agită și mai mult pe scaun. 

— Dumnezeule! Nu te ştiam atât de... 

— De hotărâtă? încheie tânăra femeie în locul său. Ei bine, iată, 
este de preferat să știi imediat în ce măsură pot fi de încăpăţânată în 
anumite circumstanţe. Dacă sperai să găsești o soţioară supusă și 
foarte ascultătoare, care să-ţi aducă papucii în fiecare seară când te 
întorci, te-ai înșelat asupra persoanei și ar fi mai bine să anulăm totul. 

— Aici, exagerezi, Laura! Nu mai știi ce spui! Este evident că ai 
suferit un șoc. Vom relua această conversaţie când te vei simţi mai 
bine. 

"Dar cum putuse oare să fie atât de oarbă? Entorsa este cea care 
m-a făcut susceptibilă!" Laura nu-și credea urechilor, nu și-ar fi 
imaginat niciodată că Hubert se putea înșela atât de mult în 
legătură cu ea. Cât de puţin se cunoșteau, până la urmă! 

— Acum că te-am văzut, sunt liniștit, reluă bărbatul. De fapt, mă 
vei ierta, dar am alte obligaţii în acest weekend, trebuie să plec. 

Apoi se ridică, după toate aparențele ușurat. În sinea sa, şi Laura 
nu se putu împiedica să mulțumească cerului pentru cele două zile 
pe care le va folosi pentru a se gândi serios la relaţiile sale cu 
Hubert. 

— Ne vedem luni seara, ca de obicei...? Desigur, dacă ești 
restabilită suficient. 

— De acord, răspunse Laura pe un ton liniștit. 

Nu protestă nici când Hubert o sărută pe frunte înainte de a-și 
lua rămas-bun. 

După plecarea sa, Laura și-l alungă repede din gânduri și simţi 
brusc dorinţa de a se întoarce acasă cu Tommy. Îndepărtă încet 
pătura, se ridică și, într-un picior, reuși să ajungă la scaunul pe 
care-i așezase mama hainele în ajun. După ce se îmbrăcă, mai găsi 
puterea să se așeze la măsuţa de toaletă și, cum efortul fusese greu, 
închise ochii o clipă. Brusc, simţi o prezenţă în spatele său. 

— Oh! Oh! Dar văd că v-aţi ridicat singură! 

Privirea pe care o aruncă în oglindă era inutilă, deoarece știa 
deja cine era vizitatorul. 

— Domnule Brady! Cum aţi făcut să intraţi? 

— Un adevărat joc de copil. 

Cum Mike îi atinse ușor părul cu mâna, Laura tresări și se 
întoarse pentru a-i face față. Oare cu ce drept îşi permitea să fie atât 
de familiar cu ea? Zâmbetul pe care i-l adresă în acea clipă Mike îi 
potoli pe loc mânia și indignarea. Cum reușea s-o facă să-și piardă 
atât de ușor stăpânirea de sine? Era atât de tulburată, încât trebui 
să se concentreze pentru a-și aminti despre ce vorbeau. 

— Cu siguranţă, tata v-a deschis ușa. 

— Aţi pierdut! Tocmai se joacă în grădină cu Tommy. Presupun 
cel puţin că este tatăl dumneavoastră, pentru că nu l-am întâlnit 
niciodată. Ascultaţi, voi evita să vă pierdeţi în sușpoziții, mama 
dumneavoastră m-a făcut să intru. Am sosit în clipa în care îl 
conducea pe viitorul soț până la mașină și am profitat pentru a mă 
strecura în interiorul casei. Hubert a fost foarte mirat să mă vadă, 
cât despre mama dumneavoastră, n-a avut timp să reacționeze, dar 
presupun că va urca în curând pentru a mă da afară. 

— Nu vă neliniștiţi, n-o voi lăsa s-o facă. Am prea multă nevoie 
de dumneavoastră pentru a mă întoarce acasă. 

— Să vă întoarceţi acasă? Sunteţi sigură? 

— Cum nu se poate mai sigură, bineînţeles dacă nu vă supără să 
vă folosesc în calitate de șofer. 

— Nu văd nici un inconvenient, dar cu siguranță mama 
dumneavoastră nu va fi de aceeași părere. 

— Aveţi dreptate, dar dacă există un lucru pe care Florence 
Maxwell a reușit să mi-l transmită, este încăpăţânarea ei. 

— Am remarcat totuși că vă găsesc puţin mai optimistă în ceea ce 
priveşte starea dumneavoastră de sănătate. Veţi vedea că, în 
curând, veţi regreta patul. 

— Dă-mi braţul, Mike. 

Numele îi scăpase. Acesta părea că nu observase nimic și începu 
s-o conducă. La amintirea tulburării pe care o simţise în ajun, în 
aceleași împrejurări, o cuprinse panica și încercă să protesteze. 

— Nu ţi-am cerut să mă iei în brațe! Ajută-mă pur și simplu să 
merg. 

Mike o lăsă jos și o susținu în timp ce făcea câte un pas, cu 
dureri cumplite, dar cel puţin mergea. Florence tocmai urcase și-și 
surprinse fiica strâmbându-se de durere, la brațul lui Mike Brady. 

— Dar ce faci, Laura, eşti nebună! 

— Mă întorc acasă, mamă. Anunţă-l pe Tommy că sunt gata, te 
rog. 

De fapt, Tommy, care-l văzuse probabil pe Mike Brady trecând, 
era acolo și stătea la intrarea camerei, cu un aer uluit și ușor 
neliniștit, urmărind evenimentele. 

— Bună ziua, mamă. Mergem la grădina zoologică? 

— Nu cred că va fi posibil astăzi, dragul meu, iartă-mă. Vom găsi 
altceva pentru a ne distra, nu? Haide, vino totuși să-mi dai un 
pupic. 

Băiețelul se bosumflă și ascultă impotriva voinţei sale. 

— Totul este ridicol, spuse Florence. Tommy n-are decât să 
rămână aici, se va ocupa bunicul de el. Dacă n-ai fi atât de egoistă 
și o copilă răsfăţată, ţi-ai da seama de absurditatea situaţiei. 

— Dacă este egoist să-mi doresc să mă ocup de fiul meu timp de 
două zile, ei bine, de acord, sunt egoistă. Tommy, vrei să-i spui 
bunicului că plecăm? 

— Sunt aici, răspunse Arthur, tatăl Laurei. 

Urcase în urma lui Tommy, întrebându-se de ce dispăruse toată 
lumea. 

— Dar ce se întâmplă? Nu te simţi bine, Laura? De ce oare nu mi 
s-a spus nimic? Credeam că-ţi petreci pur și simplu noaptea la noi, 
aşa mi-a spus mama ta aseară, așa că n-am vrut să te deranjez. Ce ţi 
s-a întâmplat? 

— Fiica dumneavoastră a căzut de pe o scară, explică Mike 
Brady, am condus-o aseară aici și, dacă doreşte, sunt gata s-o 
conduc acasă la ea. De fapt, mă numesc Mike Brady, foarte încântat 
să vă cunosc, domnule. 

Arthur Maxwell îi strânse mâna. 

— Încântat, domnule Brady. Credeţi-mă că aș fi dus-o eu însumi 
cu plăcere, dar artroza asta blestemată mă împiedică de mult timp 
să conduc. 

— Haide, Arthur, nu mai vorbi! Ştii bine că dacă ţi-a fi spus, ai fi 
complicat totul. Așa că, acum, nu îi cânta în strună, doar pentru ca 
să mă contrariezi. Laura trebuie să rămână aici. De altfel, Hubert nu 
va fi mulțumit să afle că a plecat cu... 

— Ia te uită, chiar, unde este acest tânăr? o întrerupse tatăl 
Laurei. Dacă era aici, domnul Brady cel puţin nu s-ar deranja. 

— Dar nu mă deranjează deloc, vă asigur. 


KKK 

La întoarcerea în apartament, după cum prevăzuse Mike, Laura 
se simţi slăbită și nu avu decât o grabă: să meargă să se culce. Dar 
vai! trebuia să se ocupe de Tommy care, evident, spera încă să 
meargă la grădina zoologică. Mina dezamăgită a băiețelului, când îl 
anunță că trebuie să amâne vizita pentru altă dată, o făcu să se simtă 
puţin vinovată, dar oare ce putea face? Brusc, îşi aminti că Mike era 
încă acolo. 

— Oh! Iartă-mă, te uitasem complet. 

— Nu este prea amabil... 

— Ai făcut foarte mult pentru mine, pentru noi, dar sunt sigură 
că, acum, ne vom putea descurca singuri, nu-i așa Tommy? 

— De data asta ești optimistă. 

— Nu te neliniști, am jocuri de societate și avem cu ce ne distra. 

— Din întâmplare, nu se pot juca în trei? 

— Ba da, dar n-aş vrea să te rețin, cu siguranţă ai altceva de făcut. 

— Ascultă, mă simt puţin răsșpunzător pentru ceea ce ţi s-a 
întâmplat, pentru că tocmai lucrai pentru mine când ai căzut! 

— Nu te îngrijora, nu te voi da în judecată pentru atât, răspunse 
Laura zâmbind. Îmi asum complet stângăcia. În afară de asta, mai 
există oare altceva care te reţine aici? adăugă mai tăios. Astăzi nu mă 
simt foarte în formă pentru a face conversaţie. 

— Înţeleg. Ai nevoie să te odihnești. Și dacă l-aș lua cu mine pe 
Tommy pentru toată ziua? Asta ti-ar lăsa puţin răgaz. 

— Mulţumesc mult, dar mă pot ocupa foarte bine singură de fiul meu! 

— Ei bine, vom merge totuși la grădina zoologică? întrebă 
Tommy, care nu pierdea nici un cuvânt al discuţiei și părea că-și 
găsise puţin din entuziasm. 

Mike îi făcu semn că da și Tommy se năpusti pe culoar pentru 
a-și lua bluzonul, scoțând strigăte de bucurie. 

— Tommy, rămâi aici! 

— Haide, cedează. Pare atât de mulţumit! Și apoi, trebuie să mă 
antrenez pentru viitorii mei urmași! În plus, sunt ani de zile de 
când n-am mai pus piciorul în grădina zoologică, îţi jur că asta îmi 
va face și mie plăcere. 

— Îți dai seama că mă pui într-o poziţie incomodă, nu-i așa? 
Tommy trebuie să asculte de mine, nu de dumneata. 

— Ce vrei, este în interesul dumitale. 

— Interesul meu nu mă priveşte decât pe mine și pretind să-l 
lași pe Tommy aici! 

— ÎL vei decepționa iar! Haide, este imposibil... 

— Oh, dumneata ești imposibil! 

— Ştiu, nu mai este nimic de făcut! 

Bătu cu palma câteva perne pe canapea, considerând fără 
îndoială incidentul închis. Laura se simţea obosită, dar de asemenea 
teribil de frustrată de a trebui să cedeze referitor la Tommy. 

— Dacă nu vrei să te duci în pat, întinde-te cel puţin. Unde este 
camera dumitale? 

Cu un gest, Laura arătă spre spatele culoarului și se instală cu 
stângăcie pe canapea. O clipă mai târziu, Mike revenea cu o 
plapumă foarte uşoară din puf, pe care i-o puse încet pe picioare. 

— Înainte de a pleca, îti voi face un ceai. 

Laura încercă să protesteze slab împotriva a ceea ce simţea ca un 
abuz de autoritate și găsi destulă energie pentru a-și imagina 
argumentul decisiv. 

— Dar Tommy nici măcar nu te cunoaște, pentru el ești un 
străin, nu va vrea niciodată să meargă cu dumneata. 

— Punem pariu? 

I se adresă băiețelului, îmbrăcat deja în bluzon. 

— Ei bine, Tommy? Jocurile de societate sau grădina zoologică? 
Tu decizi. 

Tommy, care nu-și mai găsea locul, răspunse fără să ezite: 

— Grădina zoologică! Oh, mamă, te rog! 

Laura simți că se topește în faţa privirii rugătoare pe care i-o 
aruncă. 

— Asta este situaţia! 

— Bun, de acord, pentru că nimeni nu vrea să mă asculte aici! 
Faceţi ceea ce găsiţi cu cale... 

Laura trebui să cedeze, ceea ce o contrarie, dar își dădu seama 
și că resemnarea sa avea până la urmă ceva plăcut, voluptuos, 
inevitabil. Oricum, nu era în măsură să lupte, așa că mai bine să 
profite la maximum de această odihnă forțată. 

Cu toate acestea, nu reușea să înțeleagă de ce făcea Mike toate 
astea. Oare ce voia? În tot cazul, nu fiind amabil cu Tommy își va 
atinge scopurile, dacă avea planuri cu ea. În aceeași clipă, o mică 
voce îi șopti totuși că niciodată Hubert nu-l dusese pe Tommy la 
grădina zoologică, nici nu se jucase cu el, în timp ce Mike... 

De-abia după câteva minute de la plecarea lor, Laura adormea 
gândindu-se la el. Se trezi după-amiază târziu și începu să-și ia 
revanșa pregătind o gustare pentru Tommy cu câţiva biscuiţi, fructe 
și dulceaţă. Tocmai pusese apa la fiert când auzi trântindu-se ușa de 
la intrare. 

— Ce faci în picioare? întrebă Mike. 

Tommy, radios, cu ochii strălucind, țopăia de pe un picior pe 
altul la intrarea în bucătărie, nerăbdător să-i arate mamei sale 
enorma girafă din pluș pe care o strângea la piept. Prima reacţie a 
Laurei fu să se întrebe unde o va putea aranja, atât de mică era 
camera lui Tommy. Cu siguranță, acesta nu era genul de întrebare 
pe care și-l punea Mike Brady, cu casa în care va locui! 

— Ei bine, cum a fost? întrebă, prefăcându-se indiferentă. 

— Genial! Dar n-am avut timp să vedem tot, pentru că Mike a 
vrut să ne întoarcem devreme, în cazul în care nu te vei simţi bine. 

Era ceva indescifrabil în privirea pe care i-o aruncă Mike în acea 
clipă. Oricum, Laura nu se simţea în stare să-i judece expresiile, în 
bine sau în rău. Se limita să le constate. 

— Este foarte amabil din partea sa, dar mă simt foarte bine. 

— Asta i-am spus și eu, am fi putut rămâne ceva mai mult, dar 
Mike mi-a promis că ne vom întoarce în altă zi. 

Laura simți că va trebui să suporte timp de câteva zile obser- 
vaţiile lui Tommy despre ceea ce spusese sau făcuse Mike Brady. 

— Ar trebui să-i mulțumești domnului Brady pentru amabilitate, 
dar nu trebuie să abuzezi de el. 

— N-am nevoie de interpret, Laura, mi te poţi adresa direct mie, 
vorbim aceeași limbă. Vrei să plec, așa este? 

— Dacă nu te deranjează, da. 

— Bine, dar nu înainte de a degusta mâncarea la pachet. 

Îi făcu cu ochiul lui Tommy. 

— Mi-a spus degetul meu mic că adori bucătăria chinezească, așa 
că dacă binevoiești să mă lași să folosesc cuptorul, vom pregăti o 

adevărată masă de... regină. Ştii să spui regină în limba chineză, 
Tommy? Haide, hop! Pe sofa, maiestate! 


Înainte ca Laura să fi avut timp să reacționeze, o ridică de la 
podea și o așeză printre perne pe canapea. O dată în plus, braţele 
musculoase din jurul trupului său și umerii laţi o tulburară profund 
și nu știu ce să spună. 

— Mâine vei merge, maiestate, dar acum, ascultă și lasă-te 
servită. 

— De ce nu mă lași în pace? mormăi printre dinţi tânăra femeie, 
astfel încât Tommy să nu poată auzi. 

Mike îi întoarse spatele băieţelului și-i șopti la ureche: 

— Am înţeles, Laura, dar te rog, nu-i strica seara lui Tommy. Nu 
te costă nimic să te prefaci că te amuzi puţin, nu? 

Împotriva oricărei așteptări, nu trebui să se forțeze, deoarece nu 
numai mâncărurile erau excelente, dar în plus, masa fu o mică 
sărbătoare, agrementată cu o serie de scamatorii, executate la 
perfectie de Mike, care părea că asta făcuse toată viața. Tommy nu 
se oprea din aplauze și își manifesta bucuria în mii de alte moduri. 
Spre marea surpriză a Laurei, îl asculta în toate, inclusiv când Mike 
îi ordonă la ora nouă să se ducă la culcare. 

— Mă voi duce să mă culc doar dacă-mi citeşti o poveste. 

— Tommy! Ajunge! Asta-i șantaj, domnul Brady nu are timp! 


— Ba da, ba da, te asigur! 

Dar văzu probabil că răspunsul îi displăcu Laurei, deoarece îl 
anunţă pe Tommy că îi va citi altă dată o poveste, deoarece, în acea 
seară, mama sa era obosită şi era puţin cam târziu. 

— Ai nevoie de mine să te speli pe dinți? 

— Nu! Stiu s-o fac singur. 

— Bun, în acest caz, du-te repede să-ţi pui pijamaua și la nani! 

Mike duse vesela la bucătărie, apoi se duse să-l învelească pe 
Tommy. În acest timp, Laura, încă întinsă pe sofa, începu să moțăie. 
El se întoarse încercând să facă zgomot cât mai puţin posibil, dar 
totuşi o trezi. 

— Iartă-mă, am adormit, calmantele sunt cele care acţionează. 
Îmi pare într-adevăr rău, dar în această seară n-am fost o gazdă 
ideală. 

Mike își făcu loc la picioarele canapelei și-i luă mâna. 

— Nu te sinchisi de asta, am petrecut o seară excelentă. 

— Sunt foarte mulțumită că așa a fost cazul măcar pentru unul 
dintre noi, spuse Laura malițios, retrăgându-și mâna din a sa. 

Mike începu să râdă din toată inima, ceea ce o luă complet pe 
nepregătite, iar el profită de asta pentru a-i aranja o mică șuviţă de 
păr rebelă pe tâmplă. Sub mângâierea degetelor care întârziară ceva 
mai mult decât era necesar, Laura simţi că se zăpăcește; iar când 
bărbatul se aplecă, tânăra femeie crezu că o va săruta și, panicată, 


se eliberă brusc. 

— Nu te voi conduce. Bună seara, domnule Brady. 

Acesta se îndepărtă, surprins de reacţia sa, dar nu făcu nici un 
comentariu. Apoi o privi îndelung înainte de a răspunde: 

— Somn ușor, Laura. 

S-ar fi spus că pe măsură ce tânăra femeie era mai nesuferită, lui 
Mike îi făcea plăcere să încerce să o seducă. Înainte de a se ridica, 
îi mângâie din nou părul, producându-i același fior ca mai înainte 
și adăugă, sărutându-i mâna: 

— Bună seara, iar dacă ai nevoie de ceva, să nu uiţi că mă poţi 


suna. 


Capitolul 4 


Laura se trezi, surprinsă să-și fi petrecut noaptea fără să fie 
sâcâită prea mult de durere. Evident, glezna îi venea mereu în 
minte printr-o anumită înțepeneală, dar putea să meargă, cu 
condiţia să nu se sprijine prea mult pe piciorul vătămat. 

Îi fusese greu să adoarmă în ajun, deoarece expresia de pe 
chipul lui Mike, la fel și ultimele lui cuvinte, o intrigaseră puternic. 
Avea atât de mult farmec... Cum să-l facă să înțeleagă să nu insiste, 
părea imposibil. În cele din urmă adormise, dar dimineață se 
simţea puţin nervoasă. 

— După micul dejun, vreau să mergem în parc, spuse Tommy. 

De obicei, nu-și permitea acest gen de capriciu și se juca liniștit, 
așteptând ca mama sa să spele vasele sau să facă unele treburi 
casnice. În schimb, în această dimineaţă părea agitat și nerăbdător. 
Laura se întrebă dacă nu reflecta în mod direct imaginea ei însăși. 
Vârtejul în care Mike Brady îi antrenase pe amândoi în ajun, lăsase 
urme și simțea că absenţa eroului său îl tulbura pe Tommy. Era vina 


56 HILARY WILDE 


sa, n-ar fi trebuit să lase lucrurile să se petreacă astfel, dar ce mai 
putea face acum? Se hotări să amâne treburile casnice pe mai târziu 
și să-i facă plăcere lui Tommy. 

— Bine, şefule, îi spuse trecându-și cu afecţiune mâna prin părul 
său. La drum spre parc, dar să nu uiţi că sunt handicapată, așa că 
vom merge încet, de acord? 

După furtuna care izbucnise în timpul nopţii, soarele strălucea. 
Totul părea curat, nou, splendid. Totul părea posibil, accesibil: 
după un drum greu, Laura ajunse în sfârșit la capăt. Era atât de mult 
timp de când visa la stabilitate, echilibru, siguranță, o altă viață 
pentru Tommy! Căsătoria cu Hubert îi va oferi toate acestea, și 
totuși... De ce oare frisona imaginându-se căsătorită cu el și de ce 
nu și-l putea alunga din gânduri pe Mike Brady, îndată ce era vorba 
de căsătoria sa? Toată ziua din ajun, simţise o tensiune aproape de 
nesuportat în prezenţa sa. Oare de ce? Nu mai înțelegea nimic. 
Ceea ce ştia intuitiv, era că nu trebuie să aibă încredere în el. Dar 
până la urmă, nu în el trebuia să se încreadă, ci mai degrabă în ea 
însăși şi în emoţiile sale de adolescentă? 

Tommy își întâlnise un prieten și se distra legănându-se. Laura 
se așeză pe o bancă de unde îl putea supraveghea cu ușurință. 

— Bună ziua! 

Laura întoarse capul, foarte mirată să recunoască frumoasa voce 
gravă a lui Mike Brady. 

— Îmi dai voie? 

Se așeză alături, fără să aștepte răspuns. Oricum, Laura ar fi fost 
incapabilă să-i refuze ceva în acea clipă şi s-ar fi spus că Mike era 
perfect conștient de asta... 

— Am avut toate greutăţile din lume pentru a găsi un loc de 
parcare, altfel aș fi ajuns mai devreme. 

— Cum ai fost sigur că mă găsești aici? 

În ciuda unei urme de contrarietate pe care o simţi 
cuprinzând-o pentru că-i impunea din nou prezenţa sa, Laura îl 
găsi teribil de seducător. Se întrebă cum îi putea plăcea atât de mult 
în timp ce era îmbrăcat foarte simplu cu un pulover și niște 
pantaloni de pânză de culoare deschisă. Poate părul în vânt și 
bronzul discret îi puneau în evidență și mai mult farmecul natural? 

— Am sosit în clipa în care plecaţi, am claxonat, dar erai prea 
ocupată cu omulețul. 

— Pentru că... nu mă aşteptam să te revăd atât de repede. 

— S-ar spune că asta nu-ti face plăcere. 

— La drept vorbind, nu. 

Îşi mușcă buzele, dându-și seama cât de fals suna replica sa, dar 
se strădui totuși să continue pe un ton pe care-l spera mai 
convingător. 

— De fapt, dacă te simţi încă răspunzător de accidentul meu, 
consider că ai făcut destul ieri, pentru a mă despăgubi însutit. Așa 
că pe viitor, mi-ar plăcea ca relaţiile noastre să fie mai... neutre. 

— Înţeleg... 

Mike dădu cu gravitate din cap. 

— Mi-ar plăcea să înţelegi într-adevăr. 

— Ce vrei să spui? o întrebă încruntându-se. 

— Vreau să spun că nu-mi pari a fi genul care amestecă munca și 


viaţa particulară, așa că nu văd de ce faci o excepție în cazul meu. 

— Nu ţi-a venit niciodată ideea că îmi fac pur și simplu griji 
pentru dumneata? 

— Greu de crezut. De altfel, astăzi mă simt mai bine. 

— Sunt fericit să aflu asta. 

— Şi nu-ţi face griji nici pentru Gladstone House, adăugă Laura 
putin crispată. 

— Hotărât lucru, ce vești bune! 

S-ar fi spus că reușise, încă o dată, să facă abstracţie complet de 
ceea ce tocmai îi spusese, pentru a nu reţine decât ceea ce voia. Păru 
că-i mulțumește cu un zâmbet pe care Laura îl găsi irezistibil şi care 
o făcu să roșească pentru atitudinea sa. Nu va reuși să fie firească în 
compania lui; trebuia să fie nesuferită, era singurul mijloc — ridicol, 
de acord — pe care-l găsise pentru a nu ceda farmecului său. 

— Spune-mi, probabil n-ar fi trebuit să te plimbi chiar de 
dimineaţă. 

Părea că într-adevăr nu remarcase tulburarea pe care o semăna 
încă în mintea și în inima Laurei. 

— Poate, dar cu un puști de patru ani, este greu să rămâi culcat! 

— Te cred cu ușurință. Cum astăzi este duminică, m-am gândit 
că poate am putea merge la Design Select. Locul va fi tot al 
dumitale și, căutând bine, aș putea descoperi chiar un scaun cu 
rotile la infirmerie și te voi duce să vizitezi locurile. Ce spui de asta? 

Laura îl privi cu atenţie. Oare când va înțelege în sfârșit că era 
mai bine pentru ei să nu se mai vadă? 

— Am deja perfect în minte toate posibilitățile oferite de Design 
Select, mulțumesc, nu am nevoie să-ţi vizitez întreprinderea pentru 
a-mi duce munca la bun sfârșit. 

— Nu ești foarte curioasă! Ti-aș fi putut arăta ultimele noastre 
creaţii, unitatea de fabricaţie, dar dacă nu te interesează... 

— Am văzut toate astea când eram la universitate. În acea 
perioadă, societatea trimitea un conferenţiar pentru a ne vorbi 
despre produsele voastre și a organiza vizite în mijlocul uzinei. 
Nu-ţi amintești? Poate era înainte de sosirea dumitale? 

— Nu, în nici un caz; de fapt, eu sunt la originea acestei 
iniţiative. În schimb, dumneata ești cea care se pare că ai uitat... 

Brusc, Laura se lumină și memoria îi reveni instantaneu. 

— Așadar, într-adevăr ne-am întâlnit și înseamnă că nu vrei s-o recunoști! 

— Voiam doar să aflu cât timp îţi va trebui să-ţi amintești de 
întâlnirea noastră... și de asemenea să știu ce părere ţi-ai făcut 
despre mine în acea perioadă. După toate aparențele, nu te-am 
impresionat din cale afară. 

În mintea Laurei totul revenea treptat. 

— Într-adevăr, ai venit să ne ţii o conferință, spuse 
încruntându-se și... mi-ai cerut chiar să cinez cu dumneata! 

Oare cum putuse șterge complet din memorie acel episod? 
Bărbatul ăsta ar fi trebuit să-i lase în minte o urmă de neșters! 

— Exact, şi mi se pare că ai refuzat invitaţia destul de tăios. 
Devine un obicei... 

— Nu-i de mirare, n-ai făcut decât să insiști la fel de nepoliticos. 

— Întotdeauna insist... mai ales când ţin la cineva. 

Această remarcă trezi curiozitatea Laurei, dar se hotări să se 
gândească la ea mai târziu și alese să continue în mod glumet. 

— Probabil a fost extrem de penibil pentru dumneata, trebuie că 
nu ești deloc obișnuit să suporti refuzuri cu femeile. 


60 HILARY WILDE 


— Din fericire, nu. Ti-a făcut plăcere să fii o excepţie? 

— N-am păstrat nici o amintire specială, spuse Laura, dar îmi 
închipui că pe moment, da. 

— Trebuie să-ți spun că refuzul dumitale n-a surprins. De ce oare 
o tânără fată atât de frumoasă se simţea obligată să fie atât de crudă? 
Mister, mister... 

Amintirile defilau cu toată viteza prin mintea Laurei, care 
înțelese în sfârșit motivele golului său de memorie. Întâlnirea cu 
Mike Brady avusese loc în perioada în care tocmai își pierduse soțul 
și, cu el, toate iluziile, deoarece își dăduse seama că nu-l iubise 
niciodată. Își aminti momentul jenant al înmormântării, la care 
veniseră să asiste trei femei foarte frumoase, pe care nu le văzuse 
niciodată mai înainte și care se prezentaseră ca fiind colege de 
muncă ale soțului său. Evident, erau alte ocupaţii profesionale care 
îl ţinuseră pe Richard departe de căminul său! Acest episod dureros 
o făcuse pe Laura să se ţină la distanță față de bărbaţii atrăgători, 
deoarece nu mai voia să sufere din cauza lor. 

— Am fost căsătorită cu o persoană foarte frumoasă și foarte 
seducătoare, ca dumneata, domnule Brady. Problema este că soțul 
meu nu concepea căsătoria ca trebuind să-l împiedice să se 
intereseze de alte femei. 

— Bravo pentru sinceritate, domnişoară Maxwell, dar cred că ai 
greșit ascunzându-te în spatele acestei experienţe nefericite. Până 
la urmă îmi voi dori ca, din când în când, să fiu aproape urât, 
pentru că se pare că doar urâţii se află în grațiile dumitale! 

— Să nu crezi asta! Nu mă interesează mai mult decât ceilalți 
bărbaţi. 

Mike Brady o prinse brusc de umeri și o obligă să-l privească 
drept în față. 

— Laura, chiar crezi că faci bine căsătorindu-te cu mototolul de 
Hubert Laine? Indiferent de fizicul lor, bărbaţii vor fi mereu bărbaţi 
şi dacă te vei căsători ţinând seama de trecutul dumitale, vei face o 
greşeală gravă. 

— De fapt, ceea ce te deranjează este că-l prefer pe Hubert 
dumitale, nu-i așa? Ei da! Farmecul nu este întotdeauna suficient! 

— Așadar, mă consideri fermecător? 

— Da, ești foarte seducător, dar vezi, asta ar fi mai degrabă 
inhibitor în ochii mei. 

Mike o atrase brusc în braţele sale și luă în stăpânire buzele 
Laurei într-un sărut impulsiv și atât de pasionat, încât îi tăie 
respiraţia. Senzaţiile se amestecară în trupul și în mintea sa, mânia 
de a se fi lăsat surprinsă de acest bărbat, de asemenea plăcerea și în 
timp ce îmbrăţişarea se prelungea, curiozitatea faţă de ceea ce 
simţea și care era complet nou pentru ea. Și chiar dacă îi era puţin 
teamă că-i vedea Tommy, nu se putea împiedica să viseze ca acel 
sărut să nu înceteze niciodată... 

Împărțită între reţinere și dorinţa de a încerca senzaţii noi, necunoscute 
până atunci, Laura îl simţi brusc pe Mike Brady îndepărtându-se și chiar 
respingând-o, ca și când ea era cea care i se impusese. 

— Oare ce vrei să dovedești? îl întrebă tăios. 

Privirea de un albastru profund se opri în cea a Laurei, ca 
pentru a o da în vileag. 

— Pentru ce oare este necesar să dovedesc ceva? îi replică pe un 
ton cinic. 

— De ce nu mă lași în pace? 

Mike își stăpâni cu mare greutate un gest de iritare, dădu ușor 
din umeri și se ridică zâmbind. 

— Cum vrei. Te voi suna în timpul săptămânii pentru a afla vești 
și a vedea unde ești cu planurile pentru Gladstone House. 

Ajungând la mașină, Mike făcu un semn în direcţia lui Tommy, 
pentru a-i spune la revedere. Băieţelul, care tocmai își părăsise 
leagănul și prietenul de joacă pentru a se grăbi în întâmpinarea sa, 
fu complet decepționat să-l vadă îndepărtându-se fără să-i fi putut 
vorbi. Mama sa îl făcu să înțeleagă că Mike era un client, nu un 
prieten, și că nu se punea problema să i se arunce de gât de fiecare 
dată când venea să-i vadă. Aerul înciudat al lui Tommy o tulbură pe 
Laura, care luă hotărârea să nu-l mai lase pe Mike să intervină în 
viaţa sa personală. 


botul 


Câteva zile după aceea, Mike telefonă să întrebe de Laura, ca și 
de Tommy. 

— Tommy se simte bine, dar mi-ar plăcea să nu-l mai vezi. 

— Nu mă mai iubește? 

— Ştii foarte bine că te adoră, dar la vârsta lui, ești putin fragil și 
influențabil. Totul va merge mai bine când va avea din nou o 
prezenţă masculină alături și nu doresc să creadă că această 
prezenţă va fi a ta. 

— Iată-ne ajunși aici, îmi imaginez că nici tu nu-mi dorești 
prezenţa. 

— Mike, știi bine, amândoi suntem pe punctul de a ne căsători, 
fiecare cu altcineva. 

— Asta exclude oare posibilitatea de a fi prieteni? 

— Într-un fel, da. 

Spre marea sa surprindere, Laura îl auzi adăugând, în șoaptă: 

— Păcat, credeam că, de data aceasta, aveam șanse. 


Capitolul 5 


Într-o noapte în care nu reuși să închidă ochii, Laura avu o 
inspiraţie fulgerătoare. De mai multe zile de când căuta să înțeleagă 
mai bine comportamentul lui Mike faţă de ea, nu reușise decât să 
răsucească pe rând și să alăture amintiri vechi, care îi lăsaseră 
întotdeauna un gust amar. 

Acum totul se lămurea, deoarece dacă ea nu-şi amintise de 
Mike, cu siguranță nu era la fel pentru el! Într-adevăr, cum ar fi 
putut să uite o tânără fată care refuzase în mod atât de semeţ o 
invitaţie la cină pentru care altele cu siguranță s-ar fi bătut. 
Ce palmă uriașă trebuie să fi fost pentru el! Evident, când se 
revăzuseră, remarcase că n-o lăsa indiferentă. Oare în acea clipă se 
gândise să se răzbune pentru eșecul din trecut? Oare pentru a-i da 
o lecţie și a o face să sufere se prefăcea că se interesează de ea? 
Și ce voise să spună rostind într-o zi acea frază ciudată la telefon? 
"Păcat, credeam că, de data asta, aveam șanse..." Oare despre ce 
şanse era vorba? Acelea de a-și atinge scopul și de a o face pe Laura 
să regrete refuzul său? 

Se răsuci în pat, incapabilă să adoarmă. Și când te gândești că 
era aproape gata să-l creadă sincer. Fusese foarte aproape de a se 
lăsa înșelată. Bine își bătuse joc de ea până la urmă, cu toate 
asigurările de prietenie și atenţiile sale pentru Tommy! Pentru că 
înţelesese totul, trebuia ca de acum să se ferească și să-l ferească şi 
pe Tommy de orice deziluzie. Pe viitor, va limita ocaziile de a se 
întâlni cu Mike Brady la minimum necesar și de altfel, când își va 
termina lucrul, nu va mai fi nici un motiv să se revadă. Se va căsători 
cu Hubert și-și va pune puţină ordine în viață. 

Spre marea sa ușurare, Mike Brady nu încercă să mai ia legătura 
cu ea. Astfel, Laura avu mintea mai limpede pentru a se consacra 
proiectului de la Gladstone House. Strânse schițele, realiză 
anumite desene, le compară, aruncă un număr mare din ele, pe 
altele le finisă, până când, în sfârșit, proiectul definitiv prinse 
formă. Cu cât se apropia mai mult ziua în care trebuia să meargă să 
aleagă eșantioanele la Design Select, cu atât mai mult simţea un 
nod în stomac la ideea că poate va fi obligată să-l vadă cu această 
ocazie pe Mike Brady. 

Întorcând situaţia pe toate părțile, asemenea unui strateg înainte 
de luptă, se hotări să se ducă acolo în timpul pauzei de prânz, 
sperând că o binevenită masă de afaceri o va feri să dea peste el. Din 
nefericire, în clipa în care dădu colţul străzii, o văzu pe Marina Grant 
la brațul lui Mike, tocmai privind una din propriile vitrine. Ascunsă 
sub o verandă providenţială, Laura îi putu observa în voie. 

Marina făcea gesturi largi, indicând diferite articole de mobilier 
din vitrină și Mike părea s-o asculte cu răbdare, dând din cap din 
când în când. 

"Totuși, nu ea va alege decorarea de la Gladstone House!" își 
spuse Laura. Evident, va locui acolo, dar în acest caz, de ce plătise 
o decoratoare pentru a face această muncă, dacă se hotărâse s-o 
lase pe Marina să aleagă anumite lucruri? Pentru ca un ansamblu 
decorativ să fie cu adevărat unitar și nu de prost gust, nu trebuia să 
se amestece toată lumea, ori Mike Brady îi cumpărase deja anumite 
lucruri... dar nu-i spusese niciodată că va trebui să ţină seama de 
capriciile Marinei! Oricum, nu va avea timp să ia totul de la început, 
cu atât mai rău pentru el! De aici până la a-și imagina că nu se 
folosise de Gladstone House decât pentru a intra în legătură cu 
ea... 

Laura încercă să-și potolească mânia surdă din sinea sa. Când 
văzu perechea îndreptându-se spre ea, aproape că dori să se 
năpustească spre ei și să pretindă explicaţii. Nu, nu era o idee bună, 
se lăsase antrenată de antipatia pentru Marina și de sentimentul că 
fusese trădată de Mike. Se adânci mai mult sub verandă și n-o 
văzură când trecură prin dreptul său, foarte absorbiți de planurile 
lor de viitor. Când dispărură, Laura ieși puţin rușinată din 
ascunzătoare și intră în magazin. Dacă ar fi fost mai puţin 
contrariată de ceea ce tocmai văzuse, cu siguranță ar fi apreciat mai 
mult splendoarea noilor creaţii și originalitatea materialelor și a 
placajelor expuse. 


KKK 


A doua zi, Laura se trezi foarte prost dispusă, iar cele două 
cafele pe care le bău în grabă nu reușiră să o scoată dintr-un fel de 

toropeală. Văzu corespondenţa alunecând pe sub ușa de la intrare 
și în clipa în care se lăsă în jos pentru a o aduna, se sună. Era fără 
îndoială poștașul care-i aducea un pachet. Evident, aștepta 
eșantioanele pe care le comandase în ajun. Cum soneria răsuna 
pentru a doua oară, Laura nu avu timp decât să arunce în mod 
reflex o privire în oglindă și observă că avea trăsăturile trase și părul 
în dezordine. ÎL aranjă cum putu în timp ce deschidea ușa, dar 
gestul de cochetărie îi încremeni când îl descoperi pe Mike Brady. 
Îi puse foarte solemn un pachet în mâini. 

— Iată eșantionele pe care le-ai cerut. Am crezut potrivit să vin 
să le livrez personal. 

Laura, tentată o clipă să cedeze zâmbetului său fermecător, 
consideră de preferat să-și revină. "Doar n-am luat toate acele 
hotărâri bune degeaba! În plus, probabil mă găsești groaznică așa 
cum arăt astăzi!" 

— N-ar fi trebuit să-ţi dai această osteneală, dar totuși 
mulțumesc. 

Mike se încruntă în faţa lipsei de amabilitate cu care fusese 
primit. 

— Oare gestul meu nu merită o ceașcă mică de cafea? 

— Îmi pare rău, dar nu sunt prezentabilă și munca mea... 

— Așteaptă, speram de asemenea că îmi vei arăta ce ai făcut. 

Se apropie de ea și Laura se simţi înfiorându-se ca de fiecare 
dată. Slăbiciunea sa o irită, deoarece își aminti că toate manevrele 
de a se apropia ale acestui bărbat nu urmăreau decât să 
îndeplinească o răzbunare meschină. Continua să-și bată joc de ea! 
Oare ce importanţă avea munca ei, fată de dorința Marinei? "Oh! 

Și apoi puţin îmi pasă de ceea ce voi face cu casa lor, cu atât mai 
rău dacă rezultatul este casatrofal, vor avea ceea ce au căutat!" 

— Ştii, nu sunt încă decât în stadiul de schiţe, îi răspunse. 
Ar fi trebuit să mai aștepți puţin, aproximativ cincisprezece zile. 
În general, fac modificări radicale în legătură cu ideile iniţiale, așa 
că ceea ce vei vedea acum, nu-ţi va da de fapt nici o idee despre 
cum va fi rezultatul. 

— Înţeleg perfect. Crezi evident că voi fi decepționat, ai tot 
timpul. 

— Mulţumesc. 

Tânăra femeie puse mâna pe clanţa ușii. 

— Laura, dar ce ţi-am făcut pentru a-ţi fi atât de dezagreabil? 

Fără să-i aştepte răspunsul, făcu un pas spre ea, îi puse blând 
mâna pe umăr și acest gest îi dădu Laurei impresia că tocmai fusese 
însemnată cu fierul roșu. 

— Dacă am făcut ceva, indiferent ce, care ţi-a displăcut, să știi că 
a fost fără să vreau. 

Laura făcu o mină care exprima îndoiala și întrebă: 

— Ia te uită! Ce te face să crezi că-mi ești dezagreabil? 

Mike lăsă să-i scape un gest de nerăbdare. 

— Haide, nu se poate spune că ești foarte amabilă cu mine, nu-i 
așa? Și îmi este imposibil să cred că rezervi sistematic acest gen de 
tratament tuturor clienţilor, iar în acest caz, arată-mi repede că mă 
înșel. 

— Într-adevăr, exclamă Laura dându-se înapoi pentru a-i scăpa. 
Dar ești singurul dintre clienţii mei care amestecă afacerile și 
plăcerea. 

Mike o observă cu ironie. 

— Plăcerea? Glumeşti! Găsești tocmai tu că există foarte multă în 
relaţia noastră? 

Cu o lovitură de călcâi, închise ușa și o atrase pe Laura în braţe, 
apoi o sărută cu pasiune, luând-o încă o dată pe nepregătite, 
deoarece tânăra femeie se așteptase la cu totul altă reacție. Capul 
începu să i se învârtească și avu impresia că se adâncea într-un 
vârtej de senzaţii încântătoare, care o conduceau într-un univers 
necunoscut și curenţi calzi și reci îi mângâiau pielea. Surpriză... 
plăcere... încântare... Cu cât simţea că o strângea mai puternic 
lângă el, cu atât mai mult dorea să-și strige fericirea. Trebui să se 
forțeze pentru a rămâne cât de cât stăpână pe ea însăși și nu 
răspunse gesturilor de tandrete cu toată ardoarea de care se știa în 
stare. 

Mike își dădu seama că se încordase și o lăsă să-și recapete 
respiraţia. 

— Ia te uită, ia te uită, așadar se întâmplă să ai reacţii omenești! 
În sfârșit, până când alegi să te întorci spre trecut... 

Laura îl privi, şocată de veridicitatea vorbelor sale. Doar 
dintr-un sărut, îi înțelese complet sufletul. Simţise în ce măsură era 
prizoniera trecutului ei. 

— Într-adevăr, dar am impresia că trecutul ne frământă pe 
amândoi, nu? 

— Ai dreptate. Asta ne face să avem încă un punct în comun. 

Dădu din cap și privirea sa pătrunzătoare îi îngheță spatele 
Laurei. S-ar fi spus că putea citi în adâncul fiinţei sale, că nu-i putea 
scăpa nici una din frustrările și din ambițiile sale înăbușite. Mike îi 

luă faţa în mâini și-i mângâie obrazul cu tandrete. 

— Laura, ascultă-mă, nu numai siguranța contează. Uneori, este 
de preferat să-ţi asumi niște riscuri, asta dă savoare vieţii. 

— Riscuri? repetă Laura cu tristeţe. Oh! Știu ce înseamnă. Soţul 
meu nu trăia decât pentru risc, nu pentru mine, nici pentru copilul 
său. 

Se întrerupse. Încă o dată, fusese pe punctul să-i povestească o 
parte din viaţa sa, să i se destăinuie, în timp ce Mike, cu siguranță, 
nu se gândea decât să se joace cu ea. 

— Îți las plăcerea riscului, domnule Brady. Nu poţi să știi cât 
poate costa de scump uneori. Acum, permite-mi să mizez pe cartea 
siguranţei. 

Calm, aproape trist, Mike dădu din cap. 

— Pentru asta te vei căsători cu cineva pe care nu-l iubeşti? 

Laura tresări, surprinsă. 

— Nu-mi amintesc să-ţi fi spus că nu-l iubesc pe Hubert. 

— Există lucruri care nu trebuie să fie spuse. Aparenţele sunt 
uneori înșelătoare și poţi greși. 

Îi aranjă foarte blând o şuviţă de păr rebelă și o întrebă: 

— Aşadar, îl iubești? 

Laura se eliberă, ca și cum orice contact fizic cu el o făcea 
incapabilă să mintă. 

— Motivele pentru care mă căsătoresc cu el nu mă privesc decât 
pe mine. Acum, ți-aș fi recunoscătoare dacă mă lași să lucrez. 

— Altfel? Mă vei arunca afară prin forţă? 

Laura se încordă și încercă să-l măsoare de la înălțimea sa de un 
metru şaizeci. 

— Dacă va deveni necesar, poate voi găsi această forță. 

— În acest caz, prefer să mă retrag. 

Deschise ușa și-i aruncă o ultimă privire. 

— Când vei termina, să-mi dai un semn. 

— De acord, dar ţi-am spus, nu va fi înainte de vreo 
cincisprezece zile. 

— Să nu uiţi să-l saluţi pe Tommy din partea mea. 

— Pe viitor, mi-ar plăcea ca Tommy să rămână în afara 
conversaţiilor noastre. Şi așa, prezenţa ta i-a făcut destul rău. 

În loc să-i lase timp să răspundă, Laura îi trânti ușa în nas, 
cuprinsă de panică și se rezemă cu spatele de peretele de la intrare 
pentru a-și reveni puţin în fire. "Oare lui Tommy sau mie îmi face 
rău?" se întrebă. 


KKK 


Timp de câteva zile Laura își dori aproape ca Mike Brady sau ca 
secretara sa s-o sune pentru a o anunţa că nu mai dorea să continue 
proiectul de decorare. Dar trecu o săptămână întreagă fără să 
primească vreun semn de viaţă din partea lui Mike, așa că începu 
din nou să lucreze. Indiferent de raționamentul său asupra 
atitudinii pe care o crezuse bună de adoptat cu el, Mike ţinea în 
mod vizibil ca Laura să termine ceea ce începuse. 

Complet absorbită de studiul pentru camerele copiilor, Laura 
tresări când răsună soneria telefonului. La capătul firului, vocea 


nervoasă și stridentă a mamei o exasperă, ca de obicei. 


72 HILARY WILDE 


— Laura! Trebuie neapărat să vii diseară, am primit modelele 
pentru marca prăjiturilor și nu reușesc să mă hotărăsc singură. 

Laura strânse din dinţi și încercă să-și ascundă iritarea. 

— Am de lucru, mamă. Eşti sigură că nu poţi alege singură? 

— Dar în sfârșit, Laura... 

Părea consternată și ușor neliniştită. 

— S-ar spune că realmente propria nuntă nu te interesează. 
Orice tânără femeie normală ar fi foarte agitată la ideea de a pregăti 
ziua cea mare! 

"Eh! Fără îndoială, eu nu sunt normală, atâta tot", se gândi 
Laura. Avea aproape impresia că ceremonia ar putea avea loc fără 
ea. 

Până atunci, Florence părea că se obișnuise cu ideea că Laura nu 
participa la organizarea propriei nunţi și, prinsă complet de 
proiectul de la Gladstone House, aceasta aproape uitase de 
inevitabilitatea zilei celei mari. Acum înţelegea că totuși nu putea 
spera să rămână în afara acestei probleme și că trebuia să participe 
Şi ea. 

— Bun, de acord, voi veni, mamă. 

Când ajunse la părinți, Laura găsi că mama sa avea cel mai 
relaxat aer din acele zile. De asemenea, tatăl părea mai fericit. Poate 
pentru că ocupatiile Florencei îl lăsau puţin mai liber să se 
îngrijească singur de nepot. Laura constatase cu uimire că în rarele 
dăţi în care părinţii săi se certaseră referitor la Tommy, tatăl, 

contrar obiceiului, îi ţinuse piept. În clipa în care Laura ieși în 
grădină, tocmai juca fotbal cu nepotul. Când o văzu, îi făcu semn 
lui Tommy, spunându-i că trebuie să se odihnească puţin și veni să 
se așeze cu ea pe bancă. 

— Ce face Hubert? o întrebă pe nepusă masă. 

— Bine, după câte ştiu. Sunt câteva zile de când nu l-am văzut, 
cred că are foarte mult de lucru. 

— Mmmm... înţeleg. 

Se încruntă și fruntea i se ridică sub părul alb. 

— Te vei căsători cu o persoană care este foarte ocupată. Laura, 
ești sigură că nu faci o prostie? 

Aceasta se simţi ca o fetiţă prinsă cu mâţa în sac. De-a lungul 
anilor, uitase cât era tatăl său de perspicace și că era înzestrat cu o 
mare sensibilitate. 

— Asta nu-mi pune o problemă specială, tată, știi că şi eu sunt 
foarte ocupată. Și de ce aș face o prostie? 

— Tu trebuie să-mi dovedești contrariul, fetița mea. De fapt, l-ai 
mai văzut pe bărbatul acela tânăr care a fost aici, în seara 
accidentului tău? Oare cum se numea? Brady, Mike Brady, așa este. 
Tommy pare să-l placă foarte mult. 

Laura se simţea din ce în ce mai stingherită. Tommy îi povestise 
probabil bunicului vizita la grădina zoologică, apoi cina lor; din 
fericire, avusese prezenţa de spirit să nu-i sufle nici o vorbă 
Florencei. 

— Ştiu că-l place mult, dar este doar unul dintre clienţi și, după 
căsătorie, nici Tommy, nici eu nu-l vom mai vedea. 

— Ah! 

Tatăl său trase pe îndelete din pipă, pierdut în gânduri. 

— Păcat, îl găseam mai curând simpatic. 

— Ei bine, dar nici măcar nu-l cunoști. 

— Acum, vorbeşti ca mama ta... 

— Oh! Tată, este cel mai neplăcut compliment pe care mi-l 
puteai face. 

Începu să râdă pentru a destinde puţin atmosfera, dar nu reuși 
să-l inducă în eroare. Tatăl său o cunoștea prea bine pentru a fi 
înșelat. Când Laura se ridică, acesta oftă, o prinse de mână și 
adăugă, reţinând-o: 

— Așteaptă, Laura. Fii atentă. Nu te căsători cu cineva care nu te 
merită. Cred că n-aş putea suporta să te văd nefericită. 

Oare de ce se înverșunau toti împotriva ei? Pregătirile de nuntă 
îi făceau nervi, ceea ce era de înţeles și, evident, tatăl său nu avea 
nimic ce-l putea distrage de la grijile pe care tocmai le mărturisise. 
Ea se putea totuși înconjura de munca sa și să se gândească la 
altceva, ceea ce nu era cazul pentru părinţii săi. Cu toate acestea, 
Laura îi reproșă tatălui său că îi stricase una din rarele clipe în care 
se puteau afla singuri, amândoi. 


KKK 


Hubert, și el supraîncărcat de treburi, decisese ca deocamdată 
să schimbe obiceiurile pe care și le făcuseră. Așa că, atunci când 
totul reveni la normal și când trecu, luni seara, s-o ia să meargă la 
cină la restaurant, Laura uitase complet să se pregătească. O aşteptă 
răbdător, ceea ce o enervă pe tânăra femeie, deși n-ar fi știut să 

spună de ce. Ca o culme a ghinionului, îndată ce Laura puse piciorul în 
sala restaurantului ales de Hubert, observă că Brian Huxley tocmai cina 
în compania Marinei Grant. La masa lor mai era și un al treilea scaun și 
tânăra femeie își spuse că, pentru a încununa totul, îl așteptau probabil 
pe Mike Brady, ultima persoană din lume pe care și-ar fi dorit s-o întâl- 
nească. Excelentă seară în perspectivă! S-ar fi întors și ar fi plecat cu 
plăcere, dar ideea de a trebui să găsească o explicaţie pentru Hubert o 
convinse să-și mute gândul de la această idee necugetată. Seful 
personalului veni să-i întrebe unde voiau să se așeze și Laura profită de 
asta pentru a-i arăta masa cea mai îndepărtată pe care o putu vedea, în 
celălalt capăt al sălii. 

— Bine, doamnă. 

După ce se instală, Laura nu se putu stăpâni să-și lase privirea să 
rătăcească spre masa Marinei și a lui Brian. Ce fericire că n-o 
observaseră, foarte prinși în conversaţie. Marina era splendidă, ca 
întotdeauna. Cum să nu fi fost, se va căsători cu Mike Brady, va 
locui într-o casă de vis, decorată de o persoană talentată! Bine se 
descurcase! Laura începu să zâmbească înciudată. În acea clipă, îi 
veniră în minte sărutările lui Mike, buzele fierbinţi peste ale sale. 
Se simţi cuprinsă de ameţeală și avu impresia că era transportată 
spre o lume unde totul era mai simplu. Ah! Dacă toate frumoasele 
demonstraţii de îndrăgostit ar fi fost sincere! "Așteaptă puţin, visezi! 
îşi spuse imediat. Nu uita că este vorba despre o relaţie strict 
profesională. O dată ce va plăti, se va termina totul, înţelegi, 
termină". În zadar asculta mica voce care-i vorbea, nu se putea 
hotărî să vadă lucrurile din acest unghi, să admită că va veni o zi în 
care nu-l va mai vedea. 

Privirea îi căzu asupra lui Hubert. Semănau cu doi roboţi 
obligaţi să împartă o masă într-o cantină oarecare. Deși el încercă 
să înceapă câteva subiecte de conversaţie, Laura nu făcu nici cel mai 
mic efort pentru a-l ajuta. Din fericire, Hubert nu reacționă și se 
mulţumi să mănânce în tăcere, pierdut în propriile gânduri. Mike 
Brady nu veni. Încordată și tulburată, Laura nu mai știa dacă trebuia 
să râdă, sau să plângă. O privea pe ascuns pe Marina, pândind 
semnele unei oarecare reacţii la lipsa logodnicului său. De fapt, 
zâmbea și încerca în mod nerușinat să-i placă lui Brian, fără 
îndoială pentru a-și ascunde nemulțumirea. Ce actriță! Hotărât 
lucru, i se prevedea o carieră remarcabilă, dacă totuși dorința de 
urmaș a viitorului soț îi va lăsa timp. 


KKK 


La întoarcerea acasă, Laura nu găsi un motiv pentru a-i închide 
ușa lui Hubert. Îi făcu o cafea pe care i-o duse în salon. Acesta era 
încă tăcut și adâncit în gânduri. Laura bănuia că-l preocupa ceva și 
că ceea ce-i va spune, cu siguranță nu va îmbunătăți legăturile lor. 
După câteva clipe, Hubert lăsă ceașca fără să fi gustat din ea. 

— Tartă-mă dacă te-am neglijat puţin în aceste ultime zile. 

— Nu face nimic Hubert, îţi jur. 

— Ba da, n-ar trebui să suporţi așa ceva, insistă acesta. O femeie 
frumoasă ca tine merită să te ocupi de ea. 

Îi luă mâinile într-un mod prea stăruitor după gustul Laurei. 

— Vei vedea, după ce ne vom căsători, totul va fi altfel. Îţi voi 
consacra tot timpul meu liber. 

— N-are rost, Hubert. Te asigur că nu mă simt deloc neglijată și 
am nevoie de tot atâta timp ca și tine pentru munca mea. 

Hubert o luă de umeri. 

— De fapt, va trebui să încercăm să ne cunoaștem mai bine, mai 
intim... Înţelegi? 

Când înţelese la ce făcea în mod vulgar aluzie, Laura începu să 
tremure. Ştia bine că va trebui să accepte acest gen de relaţii când 
va fi încolţită. O întrerupse din gânduri îmbrăţișând-o brutal și 
sărutând-o fără menajamente. Și, ca în altă seară, Laura fu cuprinsă 
de același fel de dezgust. Scoase un strigăt, se zbătu și încercă să se 
elibereze. 

— Hubert, te rog. 

Acesta îi dădu drumul și se prăbuși pe canapea, părând la fel de 
surprins și dezolat ca ea. 

— Eu... lartă-mă, Laura. N-ar fi trebuit să mă ambalez. Iartă-mă. 

Aceasta îi privi faţa jalnică, încă foarte roșie și acoperită de 
transpiraţie. Nu se putu impiedica să fie şocată de repulsia pe care 
i-o inspira. Imposibil să-și imagineze cel mai mic contact fizic cu el, 
fără să se simtă imediat murdărită și cuprinsă de un fel de greață. Și 
acesta era bărbatul cu care se va căsători. Încercă să judece. "Asta 
pentru că nu mă așteptam la așa ceva! Nu credeam că putea să 
simtă acest gen de dorinţă pentru mine..." 

— Este doar vina mea, Laura. O persoană ca tine merită mai mult 
respect. 

Laura era incapabilă să-i reproșeze ceva. Ceea ce stricase totul, 
era lipsa ei de dorință. 

— Să nu ne mai gândim la asta, Hubert, de acord? 


78 HILARY WILDE 


În acea seară, când închise ușa, începu să tremure ca o frunză și 
se prăbuși pe canapea, încercând să-și pună ordine în idei. 
Căsătoria i se contură brusc neliniștitoare, atât de mult încât dori 
să-şi sune mama imediat, pentru a-i cere să anuleze totul. Dar nu, 
Florence ar muri, nu-i putea face așa ceva. Trebuia să-și alunge 
gândurile negre și să înceapă repede să lucreze. 


Capitolul 6 


— Oh! Nu! Cum mi-am făcut socotelile? 

Laura își verifică notițele și constată o dată în plus că luase două 
serii de măsuri diferite pentru același pervaz de fereastră dintr-o 
încăpere de la Gladstone House. Așadar, va trebui să-i ceară cheile 
lui Mike Brady și să se întoarcă acolo să ia măsurile corecte. Și 
pentru asta, să ia legătura cu el, era ultimul lucru din lume pe care 
şi Lar fi dorit. Își aminti că aproape îi trântise ușa în nas și ar fi pus 
pariu că Mike va considera povestea cu măsurătorile ca pe un 
pretext inventat de Laura pentru a relua legătura cu el. 

Stăpânindu-și mândria, luă telefonul. "Afacerile sunt afaceri" își 
spuse pentru a fi cu cugetul împăcat. 

Vocea lui Mike era uimitor de simpatică și de prietenoasă. 

— Laura! Ce surpriză plăcută! 

Ca de fiecare dată când îl auzea, inima Laurei începu să bată 
puţin mai repede. 

— Mike, îmi pare rău că te deranjez, dar am impresia că am făcut 
o greșeală în măsurătorile pe care le-am luat în ziua accidentului 
meu, îți amintești? Ai putea oare să-mi împrumuţi cheile pentru a 
mă repezi la Gladstone House ca să verific? 

— Desigur. Vrei să te duc în dimineaţa asta? 

— Nu, nu, cunosc perfect drumul și nu-mi va lua mai mult de un 
sfert de oră. Mă voi duce singură. 

ÎL auzi oftând la celălalt capăt al firului. 

— Cum vrei. Vrei să-ți las cheile acasă, sau preferi să treci să le 
iei de la mine? 

— N-ai decât să le lași într-un plic portarului, n-are rost să mă 
aştepţi, te voi face să întârzii. Unde locuiești? 

În timp ce-și nota adresa lui Mike, Laura își dădu seama că-i 
purta pică aproape pentru că nu încercase s-o convingă. Nici măcar 
nu părea atât de contrariat! 

Casa era altfel în absenta proprietarului. Îi lipsea căldura și sufletul și 
s-ar fi spus că aștepta cu nerăbdare ca noii ocupanti să-și înceapă viața în 
ea. Fereastra care-i punea probleme se afla în salonul mare. Laura uitase 
că această fereastră era foarte înaltă și ar fi avut nevoie de o scară pentru 
a măsura cu exactitate. Începu să-și vâre nasul peste tot, în cel mai mic 
dulap sau debara, dar totul era gol și ajunse la concluzia că probabil un 
muncitor o pusese în altă parte, poate afară din casă. Dacă nu o va găsi, 
va descoperi undeva la îndemână un taburet sau un scaun de bucătărie 
pe care se va putea cățăra. 

Începuse să plouă și nori groși negri întunecaseră orizontul, 
mânaţi de un vânt rece ca gheaţa, care nu anunţa nimic bun. După 
multe căutări, Laura zări scara mult dorită prin geamul murdar al 
unei cabane mici, a cărei ușă era, din nefericire, încuiată cu un 
lacăt. De ciudă, îi dădu un picior, sperând că lemnul ros de cari va 
ceda, dar uitase de entorsă și gestul de furie o făcu să scoată un 
strigăt, urmat de o înjurătură. 

— N-a fost cu adevărat elegant, dar aș fi spus și mai rău! 

Laura se întoarse, știind deja cine o urmărise. 

— Mike, ţi-am spus că mă voi descurca singură. 

— S-ar spune că te-ai înșelat, nu? 

Obrajii Laurei se îmbujorară. Iar avea dreptate! 

— Nu prevăzusem că scara va dispărea. 

— Evident, de aceea mi-am adus cheile. 

Descuie lacătul și scoase scara din cabană. 

— M-am gândit că vei putea avea nevoie de ea, dar era o 
asemenea circulaţie când am plecat de acasă, încât nu te-am putut 
ajunge din urmă. 

Se întoarseră în casă fără o vorbă şi, în salonul mare, Laura îi arătă unde 
să pună scara. Până la urmă, era mai degrabă fericită că Mike este acolo. 
Imaginea și parfumul său o tulburară în asemenea măsură încât ameti; 
dorea să închidă ochii, să cedeze atracției irezistibile pe care o exercita 
asupra ei, Dumnezeu știa cum. Dar nici vorbă să-l lase să bănuiască ceva. 
"Nu uita că se va căsători curând... și tu la fel”, își spuse, dar nu era nimic 
de făcut, inima îi bătea atât de puternic încât nici măcar ploaia care lovea 
în geamuri nu-i putea acoperi zgomotul, cel puțin așa își închipuia, 
deoarece Mike nu părea să fi remarcat agitația căreia îi căzuse pradă. 

— S-ar spune că se pregătește o frumoasă furtună, făcu Mike 
observaţia, cu un aer posomorât. Ti-e frică de trăsnet? 

— Nu, deloc. 

Dar în clipa în care spunea asta, bubuitul sinistru al unui trăsnet 
o făcu să tresară. 

— Păcat, aș fi apreciat enorm o mică slăbiciune din partea ta, 
spuse Mike, amuzat. 

— Tăria mea te sperie, domnule Brady? 

— Nu, chiar îmi place, până la urmă. 

Se apropie de scara pe care Laura se cocoțase, foarte atentă ca 
de data aceasta să nu greșească. 

— Totuși, ar trebui să te gândești la ce vei rata. Te-aș fi putut 
strânge în braţe pentru a te liniști.... 

— Ia te uită! Mi s-a părut că remarc faptul că nu te sinchisești de 
asemenea pretexte meteorologice pentru a lua o femeie în braţe! 

Mike începu să râdă sincer, întâlni privirea mulțumită a Laurei 
şi întinse braţele, dar ea se feri. 

— Îti amintesc că am venit aici pentru a lucra și cu siguranță nu 
pentru a-ţi oferi un mic divertisment galant. 

— Ah! Așa crezi, că asta caut? 

Laura îi remarcă privirea furioasă și mânia sa o amuză putin. 

— Nu ştiu, n-are importanţă ce cauti, răspunse cu o voce nesigură. 

"Tată că iar îmi pierd capul!" 

— În locul tău, aș rezerva acest gen de atenţii delicate 
logodnicei, de teamă să nu meargă să se distreze în altă parte... 

Oare ce-i venise? De ce naiba dăduse frâu liber geloziei prin 
această ultimă înţepătură complet inutilă? 

Mike păli brusc și Laura, roșie de rușine, își duse mâna la gură. 

— Ce înseamnă asta? o întrebă pe un ton glacial. 

Tânăra femeie coborî și-și puse carnețelul în poșetă. 

— Nimic, îmi pare rău, mă amestec în ceea ce nu mă privește. 

— După toate aparențele, nu poți să te stăpânești. 

O luă brusc de bărbie, obligând-o să-l privească în faţă. 

— Te supără că mă căsătoresc cu Marina, nu-i așa? 

— Haide, este ridicol, nu văd de ce m-ar putea supăra asta! 

— Suntem întru totul de acord. 

Zâmbetul uşor zeflemitor cu care o gratifică în acea clipă, o 
exasperă la culme. Cu o mișcare bruscă, se eliberă, incapabilă să-i 
susțină mai mult privirea ironică. 

— În tot cazul, nu-mi vei îndepărta ideea că nu aveai intenţia de 
a-mi da o mână de ajutor, urmărindu-mă până aici. În sfârșit, nu are 
importanţă, am făcut ceea ce aveam de făcut la fereastră. Nu trebuie 
să mă conduci, cunosc drumul. 

Se îndreptă spre ușă, dar Mike o reţinu de braț. 

— Laura, oare când vei înceta să te minţi? Când te vei hotări să 
priveşti realitatea în faţă? 

— Realitatea? Vrei să spui, realitatea cum o vezi tu? 

— Da, dar este și a ta, recunoaște. 

Se aplecă să o sărute, dar Laura se eliberă și făcu un pas într-o 
parte. 

— Toate astea nu sunt decât un joc pentru tine, nu-i așa, 
domnule Brady? 


— Chiar crezi ceea ce spui? 

Avea în adâncul ochilor o licărire ciudată, subtilă și greu de 
definit care, în ciuda furiei, îi încălzi Laurei sufletul și o făcu să se 
îndoiască de ea însăși. 

— Altfel, de ce ai face toate astea? Nu încerci oare nici un 
sentiment de fidelitate faţă de femeia cu care te vei căsători? 

— Marina, vrei să spui? 

Pe buze îi apăru un zâmbet larg. 

— Nu-ţi face griji pentru ea, știe să se mulțumească în general cu 
puţin. 

Laura îl privi, cu ochii mari de uimire, în faţa unei atât de mari 
nerușinări. Hotărât lucru, toţi erau la fel! Oare cum puteau fi lipsiţi 
în asemenea măsură de corectitudine? 

Mike o întrerupse din gânduri luând-o ferm de umeri. 

— Şi dacă n-o voi lua de soţie? Ce spui în acest caz? 

— Ştii bine că te vei căsători, iar eu mă voi căsători cu Hubert. 

Mike își afundă fața în părul Laurei, ca un copil care caută 
mângâiere în brațele mamei. 

Tânăra femeie dori să-l mângâie, să oprească timpul, să nu mai 
vorbească niciodată. Dar Mike se îndreptă și exclamă: 

— De ce faci o asemenea prostie, Laura? 

— Singura prostie pe care am făcut-o până acum, a fost să accept 
să lucrez pentru tine. Nu poți ști cât regret... 

— Accept să te cred... Laura, priveşte-mă! De ce te încăpăţânezi 
să vrei să-l iei de soţ pe acest tip care nu te iubește, ba mai mult pe 
care nu-l iubești. 


— Dar ce tupeu! Cum poţi afirma asemenea lucruri? 

— Nu trebuie să fii vrăjitor pentru a vedea că Laine nu este 
bărbatul care-ţi trebuie, ca de altfel, nici cel care-i trebuie lui 
Tommy. 

— Asta este culmea! Îţi interzic să-l amesteci pe Tommy în toate 
astea. Este fiul meu, lasă-mă să judec singură ceea ce este bun 
pentru el! 

— Nu se poate spune că ai dovedit asta până acum. Și în cazul 
acesta, ești gata să cazi din lac în puț. Numai dacă nu-ţi este teamă... 

— Nu mă interesează părerea ta. Sunt convinsă că Hubert se va 
obişnui treptat cu el... și reciproc. 

— Nu cred nimic. Nici tu nu te vei obişnui cu el. Oricum, mă 
întreb dacă știi ce înseamnă dragostea, dacă ai fi capabilă s-o 
recunoști, imaginându-ți de pildă că o ai sub nas... 

Laura se simţi slabă sub privirea pătrunzătoare și ceea ce tocmai 
îi spusese o umplu de mânie și de indoieli. Oare cu ce drept își 
permitea să-i dea lecţii? 

— Dă-mi drumul, vrei? 

— Nu, nu vreau şi nici tu nu vrei, Laura. 

Îşi aplecă fața spre ea și o sărută. Cum nu mai avea destulă 
putere și nici voinţă pentru a protesta și a se apăra, tânăra femeie 
cedă și, după câteva clipe, simţi chiar dorinţa de a se agăța de el, 
pentru a nu mai fi niciodată singură. Mike păru că-i simte 
descumpănirea şi o strânse mai puternic în braţe. Așa că Laura 
pierdu orice noţiune de timp și de spaţiu și alese să se lase 
transportată într-un univers în care nimic nu mai conta, în afară de 
bucuria de a face ceea ce aștepta Mike de la ea. În acea clipă, 
imaginea Marinei se impuse în urma de conștiință a Laurei. 


86 HILARY WILDE 


"Dumnezeule, dar oare ce sunt pe cale să fac? Îmi pierd complet 
mintea!" 

— Dă-mi drumul! exclamă lovind cu amândoi pumnii în pieptul 
lui Mike Brady. 

— Calmează-te, n-are rost să intri în panică. 

Laura avu satisfacția să constate că respira la fel de greu ca ea și 
că probabil cunoscuse aceeași stare sufletească în timpul sărutului 
lung pe care îl schimbaseră. 

— Sunt perfect calmă, îi răspunse cât de liniștită putu; de fapt, 
tocmai mi-am venit în fire. 

— Păcat! 

Scutură din cap, cu un aer întristat. 

— Greşești să judeci ceea ce este irațional. 

— Lasă-mă să hotărăsc clipele în care trebuie să judec sau nu. 
Bun, acum plec. 

— Aşteaptă, te voi scoate eu de aici, în nici un caz nu vei pleca 
singură pe o vreme ca asta. 

— Glumești. Știu să conduc și pe ploaie. 

— Nu fi încăpăţânată. 

— Mi-ar plăcea să știu care dintre noi doi este mai încăpățânat! 

Mike o privi câteva secunde care-i părură Laurei interminabile, 
apoi încheie: 

— Vom vedea... 


KKK 

Afară, era potop. În ciuda ștergătoarelor de parbriz, Laurei îi fu 
greu să distingă ceva. Era îngrozită, dar n-ar fi recunoscut-o pentru 
nimic în lume. Ştia în mod sigur că greșea să continue acest drum 
îngust, pe care nu-l cunoștea, deoarece în orice moment putea 
apărea o mașină pe care nu va reuși s-o evite. Dar ce să facă? Cu 
siguranţă, nu era mai indicat să se oprească pentru a aștepta 
sfârșitul furtunii. De fapt, cerul aproape negru din loc în loc, 
dovedea că nimic nu se va ameliora pentru moment. Regreta că-i 
spusese nu lui Mike când îi propusese să o conducă. Atunci nu-și 
dăduse seama de violenţa furtunii. Poate, continuând să meargă 
foarte încet câţiva kilometri, va reuși să ajungă la autostradă. 
Datorită unui fulger, zări deodată girofarul unei mașini de poliţie, 
ceea ce o făcu să frâneze brusc. Lăsă geamul jos. 

— Nu puteţi merge mai departe, doamnă, îi spuse un poliţist 
aplecându-se spre portieră. Este o alunecare de teren și trebuie să 
faceţi cale-ntoarsă. 

— De fapt, nu sunt de aici și încercam să mă întorc la Londra. 

— Dacă veţi continua să mergeţi pe aici, puteţi avea un accident, 
de altfel, sunt deja numeroase pe autostradă. 

Îi arătă partea dreaptă a drumului. 

— Există un hotel acolo. Ar fi mai bine să vă petreceţi noaptea în 
acel loc și să aşteptaţi până mâine pentru a vă întoarce acasă, este 
mai sigur. 

— Mulţumesc, așa voi face. 

Laura se îndreptă foarte încet spre hotelul care era într-adevăr 


doar la câteva sute de metri. 

Era vorba despre un local mic, dar de un anumit rang totuși, 
după cum demonstra angajatul în uniformă care stătea la intrarea 
în parcaj. Sub umbrela sa mare, o întâmpină pe Laura cu un zâmbet 
seducător, ca şi când intemperiile făceau parte din viaţa sa de zi cu 
zi. Cu o anumită ușurare, aceasta își spuse că, înaintea ei, și alți 
automobiliști aleseseră această oprire forțată. 

— N-are rost să vă udati, doamnă. Dacă binevoiţi să-mi lăsaţi 
cheile de contact, mă voi ocupa eu de mașină. Permiteţi-mi să vă 
conduc până la recepţie. 

Ajunsă în hotel, Laura se simţi brusc foarte obosită. 

— O cameră pentru o persoană, vă rog. În sfârșit, poate era mai 
bine să vă întreb dacă v-a mai rămas vreo cameră? 

— Da, aveţi noroc. Doriţi să cinaţi, doamnă? 

— Da, dar deocamdată aş avea mai curând nevoie de o baie. 

— Ah! Singura cameră cu baie care ne-a rămas este pentru două 
persoane. Dacă rămâneţi la o cameră pentru o persoană, aceasta va 
fi doar cu duș... 

— Iau camera pentru doi. 

În timp ce apa curgea în baie, Laura o sună pe Florence pentru 
a o anunţa. 

— Nu te neliniști mamă, mâine totul va reintra în normal. 

Vorbi puţin cu Tommy şi simţi o ușoară strângere de inimă 
auzindu-i vocea subțire povestindu-i ce făcuse în acea zi. De fapt, 
nu era încă decât un bebeluș și își dorea deseori să-l strângă la piept 
și să-l dezmierde ca pe un prunc. 

Ajunsă în baie, se gândi din nou la ceea ce se petrecuse la 
Galdstone House. Își luase revanșa! Dar cum să facă abstracţie pe 

viitor de emoţiile pe care le cunoscuse în brațele lui Mike, de mai 
multe ori? Și apoi, acesta îi confirmase involuntar propriile temeri 
referitoare la Hubert. Ultima seară pe care o petrecuse în compania 
logodnicului său scosese în evidenţă o anumită incompatibilitate 
de care, până acum, nu făcuse mare caz. Se întreba din ce în ce mai 
des dacă făcuse bine acceptându-l de soț. 

Grijile o împiedicară să se relaxeze complet în baie. Se hotări să 
cineze repede, pentru a profita de o noapte bună de somn. Când 
cobori, observă că hotelul era confortabil și plăcut. În ciuda 
aglomerației, reuși să găsească o masă doar pentru ea, în sala de 
mese. După o cină foarte simplă pe care o mâncă fără poftă, ajunse 
căscând în cameră. Dar acolo o aștepta o surpriză. În clipa în care 
vârâse cheia în broască, ușa se deschise din interior. 

— Bună seara, Laura! 

Cu respiraţia tăiată, Laura își duse mâna la buze. Se afla nas în 
nas cu Mike Brady, înfăşurat într-un prosop de baie, la fel de 
degajat ca și când îl surprinsese la el. 

— Te rog, intră repede și închide ușa, nu mi-ar plăcea să fiu văzut 
atât de sumar îmbrăcat! 

Laura îl privea cu gura căscată, fără să înţeleagă. 

— Dar ce faci în camera mea? 

— Am făcut o baie, atâta tot. Nu mai aveau camere, hotelul este 
complet. 

Făcu câţiva pași în direcţia unei mese pe rotile, pe care îi fusese 
adusă cina. 

— Mi-e o foame de lup, îmi dai voie? 

— Așteaptă! Cine ţi-a deschis? 

— Tânăra fată de la recepţie. Am remarcat în registru că ai luat o 
cameră de două persoane, așa că am adăugat doar numele meu, 
alături de al tău. 

— Ce? 

În fata aerului său consternat, Mike începu să râdă. 

— Da, în sfârșit, l-am modificat puţin pe al meu. 

— Dar îţi dai seama? Nu aveai dreptul să faci asta! Oare cum ai 
îndrăznit? 

— Cine nu riscă nu câștigă. Eram tot ud, îmi era frig și foame și 
nu rămăsese decât această jumătate de cameră. Ce vrei? Nu mi-am 
imaginat nici o clipă că mă vei da afară! 

— Ascultă, n-aş vrea să-ţi stric cheful, dar nu se pune problema 
să rămâi aici nici un minut în plus! Sunt aproape căsătorită și... 

— Aproape... Intenţionez să împart cu tine camera, nu patul. Nu 
te voi atinge, promit. Jur! 

— Ca şi când aș putea să-ţi acord încredere! Oare ce ai spus la 
recepţie? 

— Le-am spus că ești soţia mea și că ne-am înţeles să ne întâlnim 
în această seară, aici. Și cum îţi este greu să-ți amintești numele de 
soţie, pentru că ne-am căsătorit de curând, n-ai scris în registru 
decât numele de fată. Așa că le-am cerut permisiunea să corectez... 

— Să corectezi? Asta este culmea! 

— Haide, Laura, nu te înfuria. Este suficient să ne amintim că 
suntem domnul și doamna Maxwell-Brady, atâta tot. 

— Toate astea sunt ridicole, spuse Laura, îndreptându-se cu pași 
mari spre telefon. Voi suna recepţia și le voi cere să vină să te ia. 

= În tinuta aceasta? 

În clipa în care spunea asta, își desfăcu prosopul pe care-l avea 
înnodat pe șolduri și-l lăsă să cadă la picioare. Laura închise 
instinctiv ochii, dar când îl auzi râzând, îi deschise furioasă, pentru 
a constata că era îmbrăcat cu niște chiloti albi. 

— Foarte amuzant, făcu remarca. Să știi totuși că şi dacă ai fi 
rămas gol pușcă, tot aș fi sunat să te dea afară. 

— Recepţia. Cu ce vă pot ajuta? 

Vocea feminină aștepta la capătul firului. 

— Aici camera... 

În acea clipă, o mână se așeză ferm pe gura Laurei în timp ce 
cealaltă lua receptorul. 

— Camera 227. Domnul și doamna Maxwell-Brady. Aţi putea să 
puneţi să ni se aducă o sticlă de șampanie, domnişoară, cea mai 
bună pe care o aveţi, vă rog? 

Mike închise și profitând de faptul că Laura se afla lângă el, îi 
înăbuși cu un sărut protestele pe care se pregătea să le lanseze. Nu 
se întrerupse decât când aceasta fu complet roșie și cu respiraţia 
tăiată. 

— N-am găsit alt mijloc să te împiedic să spui lucruri pe care 
le-ai putea regreta mai târziu. 

Se duse să deschidă ușa chelnerului de pe etaj, îi luă tava din 
mâini, o puse pe o măsuţă joasă rotundă și umplu cele două pahare 
subţiri cu picior. Apoi îi întinse unul Laurei. 

— Ți-am spus că nu te voi atinge și îmi voi ţine cuvântul, evident, 
dacă nu faci tu primul pas. 

— În acest caz, n-ai de ce te teme. 

— Mi-ar plăcea să fiu la fel de rece ca tine acum. 

— Vrei un şiretlic? Încearcă să-ţi amintesti că eşti logodit și eu la 
fel. 

Mike izbucni în râs şi Laura, care acceptase șampania, bău 
câteva înghițituri pentru a-și ascunde plăcerea pe care o simţea 
numai ascultându-i vocea. 

— Dacă nu vrei să împărțim mâncarea, vino măcar și te așază 
lângă mine. Există un mic amănunt pe care mi-ar plăcea să-l 
lămuresc cu tine. 

Împotriva voinţei sale, Laura se așeză în faţa lui, lângă fereastră. 
Înţelesese din inflexiunile vocii că sub glumă se ascundea ceva 
serios. 

— Este vorba oare de Gladstone House? îl întrebă, brusc 
neliniștită. 

— Indirect, da. Spune, Laura, ce te-a făcut să crezi că mă voi 
căsători cu Marina? 

Complet dezorientată de o astfel de întrebare neașteptată, Laura 
strânse din ochi înainte de a găsi un răspuns adecvat. 

— Ei bine, cred că îmi amintesc că tu mi-ai spus... 

Se întrerupse, pentru că-l văzu ridicând din sprâncene. 

— Nu mi-ai spus tu oare că ești pe punctul de a te căsători? 

— Asta este foarte posibil. Dar am menţionat vreodată numele 
Marinei? 

— Hm... 

Laura se agită pe scaun, puţin jenată. 

— Pentru că era cu tine în acea seară, am crezut că.... 

— Şi te-ai înșelat. 

Laura începu să se simtă stânjenită. Mike vorbea cu voce scăzută 
și o obliga să-l privească astfel încât fu obligată să întoarcă ochii, 
atât de agitată îi era inima. În cele din urmă, îndrăzni să pună 
întrebarea care-i ardea buzele: 

— Vrei să spui că ţi-ai anulat nunta? 

— Nu asta am spus... răspunse Mike, lăsând să planeze îndoiala. 

— În acest caz, ea a anulat-o? Dar atunci, de ce alegea mobile cu 
tine la Design Select, într-o zi? adăugă tânăra femeie, gânditoare. 

Pentru a înlătura orice neînțelegere, preferă să explice: 

— V-am văzut pe amândoi. Era vizibil că Marina tocmai discuta 
despre decoraţiune cu tine și alegea ceva. 

— Este exact, își alegea cadoul de nuntă. Se va căsători cu Brian 
Huxley. 

Izbucni în râs descoperind mina descumpănită a Laurei. 
ÎL privea stupefiată. "Desigur, la restaurant erau împreună... Oare 
cum am putut să fiu atât de oarbă?" 

— Ştii, nu o cunosc decât de puţin timp. 

— Aşadar, nu este Marina... dar în acest caz cine... 

— Îţi voi spune destul de curând. 

— Nu-ţi da osteneala, nu mă privește câtuși de puţin. 

Laura ridică din umeri, luă un aer de ducesă ofensată, se ridică 
şi se duse să-și pună paharul pe măsuţă. Apoi se postă lângă 
fereastră şi privi o clipă aversele puternice care curgeau peste 
arborii mari din parcul hotelului. Păreau că se leagănă sub rafale. 
Un fulger extrem de impresionant o făcu să se dea înapoi. 

— N-am văzut niciodată o furtună atât de violentă, spuse Laura 
cu voce nesigură. 

— Dacă îţi este frică, încă ne putem cuibări unul în braţele 
celuilalt. 

Se ridicase și tocmai îi șoptise aceste cuvinte la ureche. Laura se 
întoarse surprinsă și se pierdu în adâncul superbilor ochi albaștri 
aţintiţi asupra sa. 

— Nu renunti niciodată, nu-i așa? 

Se îndepărtă câțiva pași. 

— Nu, nu chiar. 

Mike se apropie și Laura se văzu iar ca un puișor prins în cursă. 
Își plimbă descumpănită privirea prin cameră, pentru a găsi un 
mijloc de a scăpa și, spontan, nu se putu stăpâni să spună cu voce 
tare ceea ce tocmai gândise: 

— Dar... Nu este decât un pat! 

— Ce-ai spune să tragem la sorți? 

— Nici vorbă! Am fost aici prima, este patul meu! 

Aruncă o privire pe furiș celor două fotolii. "În nici un caz nu va 
putea să se instaleze într-unul, sau în acest caz, nu va închide ochii 
toată noaptea!" 

— Va trebui să dormi în cadă, n-ai decât să pui niște prosoape pe 
fund. Cred că este destul de mare. 

— Perfect, atâta timp cât nu te mai gândești să mă alungi de aici! 

— Acum, că am putut constata gravitatea situaţiei de afară, nici 
nu-mi mai trece prin minte. Singurul lucru pe care-l doresc este ca 
mama să nu afle nimic de toate astea. 

— În tot cazul, nu va afla de la mine. Am impresia că nu mă 
apreciază deloc. 

— Frumos eufemism. 

— Păcat, pentru că tatăl tău mă place. 

Laura se încruntă, deoarece această remarcă banală o făcu să-și 
repete ceea ce-i spusese tatăl, în ziua în care stătuseră în grădină. 
Nu dori să știe mai mult. Găsea deja situaţia destul de caraghioasă, 
fără s-o mai complice prin elemente noi, pe care se pare că era 
singura care le ignora. 

— Sunt obosită și mâine dimineaţă mi-ar plăcea să pot pleca 
foarte devreme. Mă duc să mă culc. 

Luă o pătură și o pernă de pe pat și i le puse în braţe. 

— În două minute, vei putea dispune de baie. 

— Mulţumesc. Dacă promit că ţin mâinile la spate, voi avea 
dreptul la un mic sărut? 

— Nu. 

Laura se grăbi în baie, înainte să-și schimbe părerea. 


Capitolul 7 


Vântul urla și trosnetele lugubre din încăpere deveneau tot mai 
îngrijorătoare, până când, brusc, pereţii camerei se crăpară și se 
prăbușiră într-un vacarm asurzitor. Laura scoase un strigăt sfâșietor și 
încercă fără îndemânare să se ridice, pentru a scăpa de o moarte 
îngrozitoare, în timp ce o masă uriașă și grea se prăbuși la câțiva 
centimetri de ea. Dar nu se putea mișca, picioarele și mâinile fiindu-i 
prinse de ceva de care nu reușea să se elibereze. Urlă de furie și de frică. 

— Laura! Liniştește-te, totul va fi bine. 

Aceasta deschise ochii. 

— De ce am fost legată? Dă-mi drumul! 

— Calmează-te și te voi elibera. 

Mike o privea ca și când era o copilă care se trezise dintr-un vis 
urât, cu un amestec de iritare și de amabilitate. 

— Ai avut un coșmar și te-ai înfășurat în cearșafuri, priveşte. 

— Dar a fost zgomotul acela îngrozitor și apoi pereţii s-au 
prăbușit spre mine... 

— Da, ştiu. 

O ţinea lângă umărul său, îi mângâia părul și îi vorbea cât mai 
blând și cât mai calm posibil pentru a o linişti. 

— A căzut un arbore afară, dar acum nu ni se mai poate întâmpla 
nimic. 

O eliberă din cearșafurile care o împiedicau și o ajută să se așeze 
pe marginea patului. 

— Nu te mișca de aici, mă voi duce să văd amploarea pagubelor. 

— Oh! Mike, te rog, nu mă lăsa singură. 

Complet trezită acum, Laura începu să tremure ca o frunză. 

— Te rog, mai rămâi puţin, cât timp îmi revin în fire. 

— Atâta timp cât vei vrea. 

Se așeză lângă ea și-i înconjură umerii cu braţele, atrăgându-i 
capul la pieptul său. Datorită acestui gest, Laura îi percepu bătăile 
inimii, care nu păreau la fel de calme pe cât pretindea Mike. 

— Dar spune-mi, se pare că și tu ai fost surprins, îl întrebă pe un 
ton zeflemitor. 

Această mică slăbiciune o umplu de bucurie. Așadar, și lui i se 
întâmpla uneori să-i fie teamă! 

— Surprins este puţin spus! Vacarmul m-a trezit brusc, am crezut 
că era cutremur. Nu știu care ar trebui să fie prima dintre grijile 
mele actuale, cucuiul din cap, sau gaura pe care am făcut-o în cadă! 

Laura zâmbi ușor, prefăcându-se indignată. 

— De vreme ce nu mă fac răspunzător de defrișări! 

Mike o privi cu atentie. 

— Mi se pare că acum te simți mai bine, nu? 

Laura dădu din cap. 

O respinse foarte ușor, se ridică și se duse să privească pe 
fereastră. Laura i se alătură și ceea ce văzură îi ului pe amândoi. 
Toate luminile erau aprinse și luminau foarte clar doi arbori care se 
prăbușiseră peste parcarea hotelului, strivind în cădere un mare 
număr de mașini. Era un spectacol dezolant. În ciuda ploii 
torențiale, siluete grăbite alergau de colo-colo. 

— Oh! Nu! Asta îmi lipsea! Măcar dacă mașina mea n-ar avea 
nimic! exclamă Laura. 

— Nici a mea! 

Mike se îmbrăca deja. 

— Mă voi duce să verific imediat. 

— Merg cu tine. 

— N-are rost să ne udăm amândoi. Aşa că rămâi aici. Voi urca 
imediat ce voi avea vești. 

Laura protestă și îl însoţi îmbufnată până la ușă, dar Mike o 
împinse destul de brutal în cameră. 

— Haide, nu vei vrea să fii văzută într-o ţinută atât de ușoară. 

Laura uitase complet că era în combinezon. 

Mike închise aproape în întregime ușa. Se auzeau strigătele 
isterice ale unei femei din camera alăturată. 

— Soţia... mea este puţin nervoasă, spuse o voce neliniștită. 
Ce se întâmplă? 

Vocea aceea stridentă ce străbătea prin ușa întredeschisă îi 
amintea vag ceva Laurei, dar se întrebă dacă împrejurările n-o 
făcuseră și pe ea puţin nervoasă. 

— Au căzut niște arbori peste parcarea hotelului, mă duc să văd 
dacă... 

Vocea lui Mike se întrerupse brusc și trânti ușa în urma lui 
tocmai când Laurei i-ar fi plăcut să afle ceva mai mult și să asculte 
ce se spunea pe culoar. Se repezi spre haine și își încheia rochia 
când Mike reapăru, cu faţa uimitor de întunecată și de posomorâtă. 

— Ce faci? o întrebă cu bruschețe. 

— Cobor, mă duc să văd ce se întâmplă. 

Îşi încălță pantofii și se îndreptă, gata să-l înfrunte. 

— Furtuna nu s-a oprit, Laura, și există zeci de arbori care pot să 
cadă încă oriunde. Nu doresc câtuși de puţin să-mi petrec restul 
nopții pe drumuri necunoscute pentru a te duce la spital. 

O împinse cu un gest enervat spre pat. 

— Ia loc şi așteaptă-mă liniștită, altfel, de data aceasta chiar te leg. 

Din nou singură, Laura era furioasă la culme. Ce mascul arogant 
și foarte atașat de superioritatea sa! Oare cu ce drept îi dădea 
ordine? Totuși, nu mai era o copilă! În prima clipă în care-i 
dispăruse mânia, se gândi și își dădu seama că există o anumită doză 
de bun-simţ în ceea ce-i spusese. Îi fu suficient să-și imagineze 
reacția Florencei dacă afla că fiica sa, după ce petrecuse noaptea în 
aceeași cameră cu Mike Brady, se afla la serviciul de urgente al 
spitalului, deoarece căzuse un ulm peste ea... Își regăsi calmul. Până 
la urmă, Mike avea dreptate, era mai prudent să rămână în cameră. 

Se întoarse, se așeză în faţa ferestrei și observă agitația de afară. 
S-ar fi spus că mașina aflată la rădăcina unuia din arborii prăbușiți 
avea aceeaşi culoare ca a sa, dar în ciuda oricărui efort, nu reuși să 
descifreze plăcuţa de înmatriculare, atât de tare ploua. Se făcuseră 
douăzeci de minute de când plecase Mike. Începuse să se 
neliniștească serios, când acesta intră în cameră. 

— Veşti proaste! îi spuse. Mașina ta este bună de fier vechi, iar a 
mea este scoasă din uz. 

— Oh! Nu! De asta aveam nevoie acum! 

— Totuși, nu este sfârșitul lumii, ești asigurată, nu? 

Tocmai o certa pe un ton atât de brutal, încât Laura fu 
surprinsă. Oare de ce părea atât de preocupat, dacă toate acestea 
puteau fi rezolvate de compania de asigurări? 

— Ai putea totuși să mă înţelegi puţin, Dumnezeu știe când mă 
vor despăgubi asigurările şi-mi este imposibil să muncesc fără 
mașină. 

— Presupun că singura ta muncă acum, este Gladstone House, 
așa că îţi voi servi de şofer dacă ai nevoie să circuli. 

— În epava ta? 

— Am și O altă mașină. 

— Ei bine! Măcar tu ai noroc! Nu ţi-ai imaginat oare niciodată că 
se întâmplă să trăiesc și în afara muncii și că poate nu doresc să mă 
urmărești fără încetare, cu sau fără șapca de șofer? 

— lartă-mă. 

Îi luă mâna și-i mângâie degetele, cu un aer puţin absent. 

— Încerc pentru monment să rezolv problemele imediate. Dacă 
amândouă mașinile noastre sunt imobilizate, suntem pur și simplu 
blocaţi aici. 

Se așeză într-un fotoliu și își trecu mâna peste ochi, după toate 
aparențele epuizat și deprimat. Laura începu să se neliniștească 
văzându-l atât de trist. Câteva clipe mai înainte, se bucurase să 
constate că putea avea slăbiciuni, dar acum i-ar fi plăcut să-l vadă 
mai combativ. 

— De ce blocaţi? După câte ştiu nu suntem pe o insulă pustie! 

— Să ştii că seamănă. Previziunile meteorologice spun că situaţia 
nu se va ameliora încă mult timp. 

Mike se ridică, se întinse și adăugă cu un aer resemnat. 

— În sfârșit, deocamdată nu este nimic de făcut, exceptând să 
așteptăm ziua și să ne odihnim cât mai bine posibil. Capul în cadă! 

Îşi frecă, strâmbându-se, cucuiul. 

— Mâine, torticolis garantat! 

Laura luă un aer vinovat. 

— Chiar așa? Mi se părea cada mai mare... 

— Poate pentru tine. 

Mike aruncă o privire invidioasă spre pat. 

— Ce-ai spune să schimbi locul cu mine, pentru că te vei întinde 
mai ușor în cadă... 

— Nu! N-aveai decât să sosești primul! 

Mike ridică din umeri. 

— Nu insist, dar... am încercat. Îţi dai seama că dacă m-ai fi dat 
afară aseară, m-aș fi dus fără îndoială să dorm în mașină și că, la ora 
asta, nu m-aș fi plâns doar de un torticolis... 

— Oh! Dumnezeule! Încetează! Prefer să nu mă gândesc la asta. 

Mike o observa cu interes şi cu o uşoară strâmbătură 
aprobatoare. 

— Aşadar, te interesează puţin sănătatea mea? Dar cu asemenea 
descoperiri, aproape îmi voi recăpăta plăcerea de a trăi! 

— Bineînţeles că mă interesează! Eşti totuși o ființă omenească! 

— Nu exagerăm deloc... 

Zâmbi ușor ironic, înainte de a adăuga: 

— Mulţumesc, interesul tău îmi merge drept la inimă. Spune, 
ești sigură că nu se poate împărți patul ăsta în două cu perne? 
Amintește-ți promisiunea mea, mi-o voi ţine, desigur, dacă nu mă 
atingi tu. 

— Linișteşte-te, cu mine virtutea nu-ţi stă în pericol. 

— Păcat, păcat, într-adevăr regret asta, spuse Mike prefăcându-se 
trist. Probabil mi-am pierdut toată carisma fără să-mi dau seama. 

Laura fu obligată să se întoarcă pentru ca bărbatul să nu-i vadă 
faţa, altfel și-ar fi dat repede seama că avea carisma intactă și încă la 
fel de eficientă. 


* 
* 
* 


A doua zi dimineaţă, se trezi înaintea lui și, când se duse în baie 
să se spele pe dinţi, Mike dormea încă buștean, complet ghemuit în 
cadă, așa încât Laurei îi fu puţin rușine de confortul de care putuse 
beneficia. Va avea crampe musculare timp de o săptămână! Îi privi 
chipul, conturul gurii, curba de la ceafă și simţi o dorință 
necugetată să-l atingă, să-l sărute. "Dumnezeule, dar ce am? Oare 
cum se face că mă atrage atât de mult?" 

Se întoarse în pat așteptându-l să se trezească și profită de asta 
pentru a încerca să analizeze schimbarea subtilă ce avea loc în ea. 
De când știa că Marina nu-i era logodnică, se simţea mai bine și 
totuși, nu numele tinerei femei era cel care ar fi trebuit să conteze, 
ci însuși faptul că era logodit. Telefonul sună, scoţând-o din 


gânduri. 

— Bună ziua, doamnă, spuse o voce feminină. Vă rugăm să ne 
iertaţi pentru noaptea agitată pe care a trebuit s-o petreceti. 
Domnul Maxwell-Brady și dumneavoastră sunteţi bine? 

— Eu... da, suntem bine, mulțumesc. 

Numele lui Mike alăturat la al său o şocase atât de mult, încât 
era gata să răspundă că era o greșeală. 

— Cu atât mai bine. Am un bilet care-mi spune că vehiculele 
dumneavoastră au fost deteriorate de căderea arborilor din această 
noapte. Referitor la asta, veţi avea amabilitatea să treceţi pe la 
recepție când veţi găsi cu cale, pentru a vă putea da câteva indicaţii 
referitoare la despăgubiri? 

— De acord, vă mulțumesc, răspunse Laura înainte de a închide. 

În aceeaşi clipă, foarte somnoros, Mike ieșea din baie pentru a 
se prăbuși pe pat. 

— Era recepţia, vor să ne vadă pentru mașini. 

Laura nu se simţea foarte în largul său cu Mike atât de aproape, 
pe pat. Acesta mormăi și se lăsă pe spate, pe pernă. 

— Deduc din asta că nu am visat. 

— Din păcate, nu! 

Întinzându-se ca o pisică, Mike îi atinse neintenţionat pieptul şi 
Laura crezu că leșină la arsura pe care tocmai i-o provocase un gest 
atât de banal din partea sa. 

— Trebuie să mă ridic, spuse brusc, pentru a scăpa. 

— Așteaptă, nu ne grăbeşte nimeni. 

— Ba da, ba da, vreau să rezolv această problemă cu mașina cât 
mai curând. 

— Poate să aștepte. 

Se aruncă brusc spre ea și o sărută repede pe obraz. Laura sări 
înapoi și îl aduse imediat la ordine. 

— Nu-ţi uita promisiunea. 

— Aia era pentru noapte. Acum, totul este altfel. 

— Mike, nu, te rog... 

Când se auzi rugându-l, îi fu rușine de ea însăși. 

— Dar, spune-mi, Laura, ieri după-amiază la Gladstone House, 
erai în cea mai bună dispoziţie? 

Aşadar, nu-i scăpase tulburarea sa! Ce naivitate să fi putut crede 
că nu va simți cât își dorise să-i răspundă la mângâieri, să i se ofere, 
să uite de orice în braţele sale! Părea şireată acum, cu mutrele sale 
speriate și virtuoase. Încercă să scape printr-o schimbare bruscă de 
atitudine. 

— Tu însuţi ai spus-o, astăzi este cu totul altceva. 

Nici un mijloc de a se elibera, Mike o reţinea cu fermitate. Reluă, 
considerând oportun să continue să vorbească. 

— Şi apoi, tu eşti cel care a pus capăt sărutului nostru ieri, nu? 

Mike ridică mirat o sprânceană. 

— Şi pentru ce motiv, după părerea ta? 

— Presupun că nu doreai să-ți dezonorezi casa de familie cu 
câteva rapide îmbrățișări clandestine. Probabil asta te jena din 
punct de vedere intelectual, pentru că moral... 

Laura se întrerupse, gata să plângă. În loc să-i dea drumul, Mike 
o atrase spre el și o obligă să se așeze. 

— Recunoști așadar că arăta a îmbrăţișare? 


— Pentru nimic în lume. Tu ești cel care simţea dorinţă, nu eu. 

În totală contradicţie cu ceea ce tocmai spusese, își dădu seama 
că-și dorea la nebunie să i se cuibărească în braţe şi să-i cedeze 
complet. Dar îi mai rămânea încă un lucru de pus la punct. 

— De fapt, dacă nu Marina este cea cu care te căsătorești, în acest 
caz, pentru cine păstrezi locuinţa ta castă și pură? 

— Ce vervă poetică! Ai talent. 

Îi mușcă lobul urechii, ceea ce avu ca efect răspândirea a mii de 
descărcări electrice în tot trupul Laurei. 

— Am pus capăt acelui sărut, Laura, din stimă pentru tine. 
Nu doream să încep o frumoasă poveste de dragoste pe parchetul 
plin de praf al unei încăperi goale, într-o casă nelocuită. Visam un 
loc mai confortabil, care să-mi permită să mă consacru în întregime 
ție, aici de exemplu. 

La aceste cuvinte, Laura începu să gesticuleze pentru a se 
elibera, dar o tinea bine. Îi sărută din nou urechea și tânăra femeie 
se simți atrasă inevitabil spre o greșeală pe care o bănuia fatală 
pentru întreaga sa viaţă. O clipă, se întoarse spre el, dar prizonieră 
a celor două braţe, îşi dădu seama imediat că nu ar fi trebuit să facă 
acea mișcare. 

— Ştiu că ar trebui să aştept, dar destinul îmi șoptește că aceasta 
este clipa, sau niciodată. 

Și, înainte ca Laura să aibă timp să-i ceară explicaţii, buzele 
puseră stăpânire pe gura sa, iar mâinile îi mângâiau delicat trupul, 
îndepărtându-i orice voinţă de a rezista. Tresări și, incapabilă să se 
controleze, se prinse până la urmă de umerii lui, răspunzând lă 
sărutări şi mângâieri cu pasiune și înflăcărare. 

— Laura, există ceva ce trebuie să știu, îi șopti Mike. 

Întrerupând îmbrăţișarea, o privi cu insistenţă. 

— Hubert și cu tine, vreau să spun... aţi făcut deja dragoste 
impreună? 

Laura făcu ochii mari de uimire, cuprinsă brusc de indispoziţie 
la ideea a ceea ce tocmai evocase Mike și îi reproșă că stinsese 
instantaneu focul care mocnea în ea. 

— Asta nu te privește. S-ar spune că ești foarte priceput în a-mi 
întrerupe intenţiile! 

Folosindu-se de această întrerupere, Laura începu din nou să se 
zbată pentru a se elibera, dar Mike îi luă bărbia în mâini și o obligă 
să-l privească. 

— Te rog, Laura, pentru mine este important, trebuie să știu. 

— Nu văd în ce măsură te privește asta, dar... nu, n-a fost nimic. 
Iată, ești mulțumit? 

Mike scoase un geamăt ușor și o strânse din nou lângă el, 
sărutând-o cu și mai multă pasiune ca înainte. Mângâierile deveniră 
mai deosebite, mai insistente și Laura nu protestă când îi scoase 
hainele. Dimpotrivă, se cambră adânc spre el, lăsându-l să-i 
deseneze cu degetele conturul sânilor, pântecele, coapsele. Zâmbi 
de plăcere la aceste atingeri subtile. Ştia că în câteva secunde va fi 
prea târziu, că nu va mai putea da înapoi. Într-un suprem efort, se 
îndepărtă de buzele lui. Mike o privi fără să înţeleagă. 

— Mike, nu pot, îmi pare rău. 

— Nu poţi, sau nu vrei? 

Laura scutură din cap și exclamă pe un ton fără replică: 


— Oricum, rezultatul este același! 

Mike se ridică într-un cot și, la vederea trupului său splendid și 
musculos, Laura începu să regrete decizia de a nu merge mai 
departe. 

El păru deodată iritat și ridică braţele spre cer într-un gest de 
disperare. 

— Măcar dacă tipul acesta ar merita! 

Laura se așeză calmă în pat și își ridică repede cearșaful peste 
piept. 

— Nu te-ai întrebat niciodată dacă tu meriti? 

— Acum, din nefericire, răspunsul mi se pare evident, replică 
Mike, aruncându-i o privire de gheaţă. 

Tânăra femeie ar fi dorit să-i spună că se înșală, dar Mike tocmai 
dispăruse în baie după ce trântise ușa. Simti un mare gol în ea. Își 
afundă capul în pernă și începu să plângă. "Totul este distrus și din 
vina mea! Nu-l voi mai putea face niciodată să înţeleagă ceea ce simt 
cu adevărat! Este prea complicat, nu mai știu ce este cu mine..." 
Datorită plânsului și faptului că-și compătimise soarta, adormi. 
Când se trezi, Mike era îmbrăcat și privea pe fereastră. Cu siguranță, 
acum se încerca degajarea arborilor și a mașinilor strivite. Dar ce 
importanță avea mașina acum! Nu avea ochi decât pentru silueta 
care se contura contra luminii. Cum oare își va putea șterge 
vreodată din memorie senzațiile incredibile pe care începuse să le 
simtă în braţele sale? Oftă, ceea ce-l făcu să se întoarcă. 

— Ah! Te-ai trezit? 

Intonaţia rece o răni până în adâncul sufletului. 


— Aproape. 

Mike o privi cu ochii săi frumoși și luminoși și s-ar fi spus că 
aştepta un răspuns la o întrebare pe care n-o formulase. Tânăra 
femeie nu ştiu ce să facă. 

— Cât este ceasul? 

— Este timpul să căutăm să ieşim din acest impas. 

În timp ce Mike continua să observe ce se petrecea afară, Laura 
îşi recuperă hainele și se închise în baie pentru a face un duș. Când 
ieși, Mike nu mai era acolo, dar apăru din nou câteva clipe mai 
târziu, părând mai hotărât și mai entuziasmat decât înainte. 

— Ai găsit vreo soluţie? îl întrebă, calmă. 

— Da şi nu, depinde... 

— De ce? 

Era nerăbdătoare să ştie ce avea în minte. 

— Depinde de capacitatea mea de a combina câteva detalii. 

O enerva cu toate aceste enigme! 

— Sunt convinsă că te vei descurca. Eu te aştept aici, singurătatea 
îmi va face foarte bine. Oricum, în această dimineaţă ar trebui să se 
gândească la un oarecare mijloc de transport pentru clienţii 
hotelului, este cel mai mic lucru după ceea ce li s-a întâmplat 
mașinilor noastre... 

— În locul tău nu m-aș bizui prea mult pe asta, toate drumurile 
din jur sunt blocate. În plus, nu suntem în siguranţă aici, sunt prea 
mulţi arbori și unii ameninţă încă să cadă. 

— În acest caz, ce putem face? 

— Ia-ti lucrurile, îi ordonă brusc. În câteva clipe, va exista un 
mijloc de transport acolo jos. 

— Tocmai mi-ai spus că drumurile sunt blocate! 

— Nu vom merge departe... 

— Îmi pot suna părinţii înainte de a pleca? Crezi că vom fi la 
Londra diseară? 

Mike ridică din umeri. 

— N-am idee, nimic nu este mai puţin sigur. Haide, dă telefon, 
mă întorc să te iau într-un minut. 

— Să știi că pot să cobor singură. 

Mike nu răspunse nimic, ieși din cameră și se întoarse exact în 
clipa în care închidea telefonul. 

— Este în ordine? o întrebă fără să aştepte răspuns. 

O luă de braţ, își trecu capul prin ușa întredeschisă ca pentru a 
supraveghea forfota de pe culoar, îi făcu semn să meargă și toate 
acestea cu cea mai mare seriozitate din lume. Laura, care găsea 
acest comportament pueril, îl întrebă: 

— Calea este liberă? 

Mike nu se schimbă, o făcu să pornească spre scara pe care o 
coborâră cu toată viteza, refuză să se oprească la recepție, cum 
intenţionase tânăra femeie înainte de a părăsi hotelul, și tăie brusc 
orice protest: 

— M-am ocupat de tot, nu te neliniști. Vino. 

— Dar unde mergem? 

— Ia te uită! Măcar a stat ploaia, remarcă el, cu un aer mulțumit, 
privind cerul. Asta ne va ușura sarcina. 

La picioarele scării de la intrarea hotelului, doi cai înșeuați 
așteptau, ţinuţi de un tânăr băiat în livrea. 


— Am uitat să te întreb dacă știi să călărești, Laura... 


Capitolul 8 


Cerul era încă foarte amenințător și vântul alunga nori mari spre 
orizont. De o parte și de alta a drumului, se putea evalua violența 
furtunii, după pagubele pe care le provocase zonei înconjurătoare. 
Pe câmpurile inundate zăceau arbori doborâţi de trăsnet. Solul era 
încă instabil sub copitele cailor, ceea ce o făcea pe Laura foarte 
prudentă și atentă la cel mai mic semn de pericol. Şi când te 
gândești că nici măcar nu știa unde o ducea Mike! 

— Poate îmi vei putea spune unde mergem? 

— La unul din colaboratorii mei apropiaţi. Dar nu va fi nimeni 
acasă, deoarece acum se află cu soţia sa la Paris. Totuşi, dacă 
într-adevăr furtuna a trecut, fapt de care mă îndoiesc văzând cerul, 
se pot întoarce cu elicopterul în această după-amiază. 

Situaţia nu părea să-l supere din cale afară și s-ar fi spus că trăise 
deja așa ceva de sute de ori. Ce schimbare față de graba de 
adineaori! 


AMANȚII FURTUNII 111 


— Ah! Și de ce nu mi-ai spus toate astea când te-am întrebat? 

— Mi-a fost teamă că vei refuza să mă urmezi pentru că va fi casa 
goală... 

— Într-adevăr, acum mi-ar fi greu să mă întorc din drum. Ai 
uneltit bine. 

Continuară să înainteze în tăcere. Deocamdată, drumul era atât 
de anevoios, încât Mike îi luă frâiele din mâini și o ajută să-și 
conducă animalul pe care-l călărea. O jumătate de oră mai târziu, 
Mike făcu semn spre un acoperiș din ţiglă roșie care se vedea în 
fundul unei văi. 

— Am ajuns! Este acolo jos! 

— Aș face orice pentru o ceașcă de ceai! 

— Mie mi-ar trebui totuși în plus ceva asemănător cu un prânz... 

Casa era mult mai mică decât Gladstone House, dar avea totuși 
mult farmec, iar grădinile care o înconjurau păreau splendide și 
perfect conturate, deși muiate de ploaie. Mike cobori de pe cal și 
făcu un gest pentru a o ajuta pe Laura, dar aceasta îl făcu să 
înțeleagă că se va descurca singură. 

— Călăresc de ani de zile, s-ar putea spune că astăzi mi-a folosit. 

Mike o privi amuzat, în timp ce descăleca încercând să-și 
păstreze demnitatea și fără să se împiedice prea mult în cutele 
fustei. 

— Evident, n-ai o ţinută cât se poate de adecvată, nu se putu 
stăpâni să remarce. 

Laura, care nu voia să audă mai mult pe acest subiect, întrebă în 
acea clipă: 

— Oare ştii unde este bucătăria? 

Mike avea cheia casei, ceea ce reuși s-o mire. 

— Oamenii care lucrează pentru tine socotesc să-ți împrumute 
cheile? 

Se aflau într-un antreu vast și înconjurară casa scării pentru a 
pătrunde în bucătărie. 

— Nu, liniştește-te. Gerard îmi este și cumnat, este căsătorit cu 
sora mea, Charlotte. 

— Ai O soră? 

— Ei da! Este de domeniul posibilului, nu? 

— Cu atitudinea ta arogantă și automulţumită, am tras concluzia 
că nu te-ai măsurat niciodată cu cineva. 

Mike tocmai branșa ceainicul. 

— Aici ai dreptate. Nu m-am măsurat niciodată cu sora mea, 
întotdeauna m-a adorat. 

Această remarcă o înfurie și mai mult pe Laura. Ce ingâmfare! 
Evident, chiar și propria soră fusese fermecată de fratele mai mic. 
Oare cum ar fi putut fi altfel? Preferă să vorbească despre altceva. 

— Oare cât timp va trebui să rămânem aici? 

— Cu puţin noroc, nu prea mult. Dacă solul reușește să absoarbă 
surplusul de apă destul de repede, Gerard va reuși cu siguranță să 
aducă elicopterul până aici. 

Laura nu fu decât pe jumătate liniștită. 

— În plus, nu-mi spune mare lucru să urc în acest gen de 
aparat... 

— Ce vorbeşti! Te credeam mai curajoasă. 

— N-am nici o plăcere pentru riscurile prostești. 

— Ce riscuri? Ai încredere în mine, mă voi ocupa de tot. 

— Pentru că, bineînţeles, știi să pilotezi un elicopter. 

Indiana Jones nu s-ar fi descurcat mai bine până la urmă. 

— Da, am de mult timp brevet de pilotaj. 

— Oare cum am ptut să mă îndoiesc? Mă gândesc de ce te-am 
mai întrebat. 

— Fără îndoială pentru că mă găsești pasionant. 

— Nu te-aș fi calificat realmente astfel. 

— Ah? În acest caz, ce cuvânt ai alege? 

— Nu te priveşte și apoi, s-ar putea să fii decepţionat. 

Întoarse privirea, deoarece se simţea incapabilă să abordeze cu 
indiferență acest subiect cu el. Deja nu prea știa care erau relaţiile 
lor... Așa că nici vorbă să le exprime în mod coerent! Aruncă o 
privire distrată pe fereastră. 

— Oh, nu! Priveşte, începe iar să plouă. 

Mike se ridică brusc, cu un aer foarte preocupat. 

— Trebuie să duc caii în grajd, în spatele casei. Ai putea în acest 
timp Să cauţi ceva asemănător cu mâncarea? 

— Bine, domnule, mormăi Laura, schițând o mică reverență, 
ceea ce îl făcu să râdă. 

— Văd că faci progrese. 

Când se întoarse, ud tot, Laura tocmai făcea o omletă. Îi găsi un 
prosop cu care Mike se frecă energic. Părea un tânăr animal care se 
scutura după baie și fața frumoasă, ușor colorată în roz, îi tulbură 
inima. Dar îi remarcă și aerul contrariat și presupuse că asta avea 
legătură cu vremea. 

— A început să bată vântul și s-ar spune că va fi încă o furtună. 

— Aşadar, iată-ne realmente blocaţi aici... 

— Mi-e teamă de asta. Laura, știu că nu ai decât o dorinţă, să te 
întorci la Londra. Dar să știi că aici suntem cel puţin la adăpost, 
indiferent ce se întâmplă. 

Tocmai păru să remarce că pregătise de mâncare și spuse 
frecându-și mâinile: 

— Mmm... totul pare atât de bun. 

Laura, care descoperise vesela într-un dulap, începu să aranjeze 
masa pentru doi. Apoi îl invită să se așeze și îi servi jumătate din 
omletă. 

După ce terminară masa, Mike aprinse focul în șemineul din 
salon. Apoi se hotări să se ducă să facă o baie, în timp ce Laura se 
întinse pe canapea, încălzindu-se la căldura flăcărilor. 

"Greu de găsit un adăpost mai plăcut!" se gândi. Lumina 
scăzută, amestecată cu lucirea roșiatică a jeraticului dădeau în 
încăpere o atmosferă liniștitoare. Dintr-o privire aruncată împrejur, 
Laura aprecie bunul gust cu care fusese decorat salonul. Cercetă cu 
atenţie pendula din secolul al XVIII-lea care împodobea placa de 
deasupra șemineului. Crezu că-și amintește că văzuse una 
asemănătoare la muzeul Carnavalet pe care-l văzuse, ca tânără fată, 
într-o călătorie la Paris. Apoi, gândurile i se duseră înapoi, la 
această dimineaţă. Oare de ce insistase Mike să părăsească hotelul 
ca niște hoţi? Erau realmente în pericol de moarte? Sau în acea clipă 
îşi dorea numai să se afle singur cu ea, în această casă izolată, cât 
mai repede posibil? Cadru de vis pentru seducătorul perfect... Avea 
interesul să păstreze distanţa. 

După baie, Mike veni să se alăture Laurei în salon și se instală 
alături de ea pe canapea, astfel încât tânăra femeie se ridică în mod 

fățiș pentru a merge să se așeze pe un scaun. Ca și când nimic nu 
se întâmplase, Mike profită pentru a se întinde cât era de lung și 
Laura începu să-și regrete gestul nervos, deoarece până la urmă nu 
i-ar fi displăcut să fie foarte aproape de el. Începu conversaţia, ca 
pentru a-și face iertată latura înverșunată. 

— Crezi că Gerard va putea ateriza? 

— Dat fiind timpul, nu cred. Am încercat să sun la Paris 
adineaori, dar rețeaua internaţională este întreruptă. Voi mai 
încerca puţin mai târziu. 

Laura oftă. 

— Îmi reproșez teribil asta. Dacă n-aş fi făcut acea greșeală când 
am făcut măsurătorile, n-am fi fost aici. 

— Este adevărat, dar cum nu putem schimba nimic, de ce să nu 
profităm pur și simplu de această casă plăcută, cât timp va fi 
necesar. Sunt convins că Charlotte ar fi de acord cu mine. 

— În acest caz, îmi pot permite să folosesc telefonul? 

— Fă-o, te rog. 

Laura îl sună pe Tommy, care-i povesti că tocmai se jucase cu 
zmeul cu bunicul, dar că ploaia îi obligase să se întoarcă în grabă. 
Tânăra femeie fu ușurată să vadă că nu era prea neliniștit de 
absenţa sa și îi spuse că va face tot posibilul pentru a fi acolo a doua 
zi. 

Mike încercă din nou să ia legătura cu Franţa, dar în zadar. Așa 
că hotărâră să pregătească cina, biftec și salată, pe care o împărțiră 
în fața focului din șemineu. Mike nu încercase nici o clipă să 
depășească limitele impuse tacit de Laura și părea că remarcase că 
aceasta era mai destinsă. Tot ea rupse din nou tăcerea. 

— Oare Gerard şi Charlotte sunt la Paris pentru o călătorie de 
plăcere? 

— Nu, nu, pentru afaceri, amândoi. Gerard a plecat să încheie o 
afacere importantă pentru mine și Charlotte are la Paris un 
magazin, unde merge o dată pe lună. 

— Casa lor este absolut superbă. 

— Este adevărat, din păcate n-au foarte mult timp să profite de 
ea, deoarece sunt mereu în călătorie undeva. De altfel, poate au 
greșit. 

— De ce? Am crezut mai degrabă că apreciezi acest gen de viaţă. 

— Da, la urma urmei, le convine această existenţă... 

Se adânci îndelung în contemplarea flăcărilor. 

— Uneori mă întreb dacă nu există alte lucruri în viață, decât 
banii şi afacerile. 

Laurei i-ar fi plăcut să-și precizeze puţin gândul dar, intuitiv, știa 
că acest subiect de conversaţie s-ar putea dovedi primejdios și 
stânjenitor. Așa că îl invită să-i vorbească din nou despre Gladstone 
House, oferindu-i chiar câteva idei despre ceea ce avea în minte 
pentru diferite încăperi, iar acest schimb de puncte de vedere îi 
antrenă până târziu în noapte. Urcară să se culce și Laura, care-și 
însușise camera de oaspeţi, petrecu mult timp ascultând așezată în 
pat, vuietul vântului și rafalele de ploaie care băteau în geam. 
Se simţea mai bine, dar trebuia să rămână atentă. Motivele lui Mike 
Brady nu erau încă foarte clare. Desigur, până acum nu încercase 
să profite de situaţie, dar în mai multe rânduri o privise ciudat. Așa 


că mai bine să continue să nu se încreadă în el. 

Și când te gândești că prevăzuse să nu-l revadă decât dacă era 
necesar! Se găsea singură cu el, închisă într-o casă străină, fără nici 
o şansă de scăpare, decât așteptarea. Totul i se învârtea în cap, 
ajungând mereu la aceleași idei, incapabilă să găsească ceva 
constructiv. Era mai bine să încerce să doarmă. Dacă furtuna înceta, 
Gerard va putea să vină cu elicopterul... Faptul de a ști că Mike 
dormea în camera vecină îi aduse în memorie senzatiile încântătoare 
pe care le încercase chiar în acea dimineaţă. Oare cum să doarmă 
după asta? Aprinse lampa de pe noptieră și răsfoi distrată o revistă. 

Furtuna vuia încă și un fulger neașteptat o făcu să tresară pe 
Laura. Lampa clipi o clipă, apoi se stinse brusc. Laura se convinse 
să rămână calmă, în ciuda întunericului care tocmai cuprinsese 
încăperea. 

Când al doilea, apoi al treilea fulger brăzdară cerul, regretă că-i 
afirmase lui Mike că nu se temea de furtuni. Acum, când văzuse 
arbori centenari scoși din pământ cu rădăcini cu tot și smulși ca 
niște simple paie, își dădea seama de violența elementelor 
dezlănţuite. Imposibil să rămână singură în acea cameră, fără 
lumină! Va cobori, ferm hotărâtă să descopere contorul, pentru a 
vedea dacă nu sărise o siguranţă. Cobori din pat, traversă încăperea 
şi... auzi bătându-se la ușă. Era Mike, cu o lanternă în mână. 

— Totul este în ordine? o întrebă îndreptând fasciculul spre fața 
Laurei. 

Complet orbită, aceasta se protejă cu braţul. 

— Voi mărturisi totul, inspectore, jur. 

Mike izbucni în râs, ceea ce destinse puţin atmosfera și îi făcu să 
uite pe amândoi bubuitul sinistru al tunetelor care zguduiau casa. 

— Din moment ce-ţi păstrezi simțul umorului, deduc că totul 
este în ordine. 

Laura simţi subit dorinţa de a-l atinge și-i întinse mâna fără o 
vorbă, sigură că o va înţelege. 

— Crezi că au sărit siguranţele? 

Căldura sa o îmbărbătă pe Laura. 

— Nu. Este mai grav, cu siguranță o pană de curent în zonă, 
trăsnetul a căzut probabil pe un transformator. Și telefonul este 
întrerupt, tocmai am observat asta. 

— Din bine în bine. Acum chiar suntem izolaţi de lume. 

O trase lângă el. 

— Să coborâm. Totuşi, ne putem face o ciocolată, bucătăria 
funcționează cu gaz. Să încercăm să vedem partea bună a 
lucrurilor. 

Mike aprinse niște lumânări pe masa din bucătărie. Laura se 
așeză, îl privi punând laptele la încălzit și amestecând pudra de 
cacao. El se întoarse. 

— Romantic, nu-i așa? 

— Chiar nu mă simt în stare să apreciez. Ceea ce mă neliniștește, 
este să știu dacă mă voi putea întoarce într-o zi acasă. 

Mike o observă cu atenţie și privirea sa umbrită de pâlpăirea 
lumânărilor o străpunse pe Laura dintr-o parte în alta. 

— Acasă, este acolo unde ţi se află inima. Inima ta oare unde 
este, Laura? 

Zicala o irită pe Laura. 

— În tot cazul, nu cu tine! $i asta, în ciuda eforturilor tale 
pentru... 

Nu-și termină fraza. "Toate astea sunt un bluf. Nu te lăsa prinsă 
în jocul său, sfeșnicele fac parte din el..." Jenată de insistența 
privirii sale, Laura clipi din ochi și începu să tremure. Părea că Mike 
avea o plăcere s-o facă să se simtă stânjenită. 

— Ti-e frig? 

Întinse mâna pentru a o atinge, dar Laura nu se lăsă prinsă și se 
rezemă de spătarul scaunului. 

— Nu. 

— Laura, de ce sari de fiecare dată când te ating? De ce te temi? 

— Nu de tine, în orice caz, nu-ţi voi face această plăcere. 

Mintea cu nerușinare și totuși el nu trebuia să-și dea seama. 


— Urc să mă culc, adăugă ridicându-se. N-are rost să-mi petrec 
noaptea în bucătărie. 

Mike scutură încet din cap și-și încrucișă brațele pe masă. 

— Vise plăcute... Vrei o lumânare? 

Laura făcu nu din cap și părăsi imediat încăperea. 


În casa scării, exista puţină lumină provenind de la o impostă 
mare, dar sus pe culoar nu se vedea nimic și Laura regretă că nu 
luase lumânarea. Ajunse cu mare greutate la baie și se pregătea să 
iasă când îl auzi pe Mike urcând. Prea mândră pentru a recunoaște 
că avea nevoie de lumină, tăcu mâlc și aşteptă. Totul redeveni 
liniștit. 

Laura se hazardă pe palier, căută pe pipăite ușa camerei sale, 
deoarece ochii nu avuseseră timp să se obișnuiască în întuneric și 


scoase un suspin de ușurare închizând-o în urma sa. Incăperea era 

întunecată, dar se vedea vag conturându-se cuvertura de culoare 
deschisă de pe patul dintr-un colt. Înaintă spre el, dădu cuvertura 
la o parte și se sui pentru a observa, îngrozită de greșeala sa, că cele 
două braţe ale lui Mike se închiseră asupra ei. 

— Draga mea! 

Vocea puţin răgușită și parfumul masculin răspândiră deja valuri 
de căldură împotriva cărora Laura se simţea neputincioasă. 

— Nu mai credeam asta. 

— Mike, exclamă tânăra femeie, cuprinsă de panică, n-aveam 
intenţia... am greșit camera, trebuie să mă crezi! 

— Este întâmplarea sau o situaţie nereușită, oare vom ști 
vreodată? îi murmură la ureche. Oricum, ești aici, unde trebuie să 
fii, în braţele mele. 

— N-ai dreptul! 

— Haide, Laura... 

Îi mângâie faţa și o sărută cu tandrete. Tânăra femeie gemu când 
acel trup zvelt şi suplu se atinse de al său și încercă să reziste 
dorinţei de a se contopi imediat cu el. Nu se putea dezice, trebuia 
să se gândească la Tommy. Se strădui să stingă focul care ardea în 
ea gândindu-se la altceva și ciulind urechea la mica voce familiară... 
"Nu ceda, sub nici un pretext”. Dar trupul n-o mai asculta și 
plăcerile dragostei o duseră dincolo de limitele raţiunii. 


— Te rog, Mike, găsi forța de a spune, într-o tresărire de 

luciditate. 

— Ssst! Nu te împotrivi. 

Degetele abile desenau figuri indescifrabile pe pielea catifelată 
a Laurei, pe care o copleșea dorința. Scoase un ușor geamăt de 
plăcere și articulă cu greutate: 

— Nu, nu trebuie! 

Mike înălță capul, cu faţa întunecată și ochii cenușii în 
penumbră. 

— Singurul lucru care contează este că te doresc, Laura. 

Îi scoase cămașa de noapte cu nenumărate precauţii, fără ca 
tânăra femeie să se gândească să-i reziste și, când Mike o prinse în 
braţe, fu pentru a o acoperi cu sărutări înflăcărate care o tulburară 
și o făcură să piardă complet contactul cu realitatea. 

— Şi tu mă doreşti. Ceea ce ni se întâmplă era scris. 

"Are dreptate", se gândi Laura. Orice idee de bine sau de rău o 
părăsi și i se oferi cu o generozitate și o bucurie de care nu se 


credea în stare. 


KKK 


Trecu un secol înainte să redevină conștienți, epuizați, unul în 
braţele celuilalt. Apoi adormiră. Laura visă frumos și, toată noaptea, 


văzu învârtindu-se pe pielea sa mătăsosoasă, fluturi multicolori. 

La un moment dat, o adiere caldă o ridică pentru a o lăsa imediat 
pe apele reci ale unei mări care o legănă până se trezi. 

Dimineaţă, se afla în camera de oaspeţi, goală între cearșafuri, 
ceea ce-i confirmă că nu visase. Când îşi aminti că-i cedase lui Mike 
cu un anume entuziasm, obrajii i se îmbujorară, dar ce fericire! 
Cum oare să-și imagineze acum acest gen de relaţii cu oricine 
altcineva? 

"Te cam ambalezi... Nu te întrebi de ce te afli în patul tău și nu 
în al său, în această dimineaţă?" Oare Mike nu căutase pur și simplu 
să se distreze, pentru a o duce apoi în camera sa, ca pe o amantă 
vulgară? Și nu-i mai rămânea decât s-o ducă acasă pentru a scăpa de 


ea și a o părăsi pentru totdeauna. 


Capitolul 9 


Când Laura coborî, Mike tocmai prăjea ouă şi bacon. 

— Bună ziua, îi spuse, fără să se întoarcă. 

— Bună ziua, îi răspunse tânăra femeie. 

Imposibil să ghicească în ce stare de spirit se găsea! Umerii lati 
și șoldurile înguste pe care le puneau direct în valoare un ușor 
halat de baie, nu-i puteau da nici o informaţie Laurei, doar despre 
fizicul său ireproșabil la coborârea din pat. 

— Vrei micul dejun? 

Se întoarse şi o privi cu un aer întrebător. Calmul său o 
exasperă pe Laura, care își auzea propria inimă bătând să-i spargă 
pieptul. Fu pe punctul să refuze, dar se lăsă tentată de mirosul 
delicios care se răspândea în bucătărie. 

— Da, cu plăcere. Te pot ajuta? 


— Nu, mulţumesc. Ia loc. 


124 HILARY WILDE 


Lipsa de combativitate a Laurei păru să-l surprindă, dar 
termină de pregătit mâncarea în tăcere. După un timp, îi aduse o 
farfurie pe care aranjase două ouă și două felii de bacon. Laura 
făcu ochii mari. 


— Dar este prea mult! De fapt, nu obișnuiesc să iau micul dejun. 

— După părerea mea, ar fi de preferat ca în această dimineaţă să 
faci o excepţie. 

Laura îl privi intrigată. 

— Şi cu ce intenţie? Este vreo noutate? Furtuna pare să se 
oprească și ne putem gândi să ne mișcăm puțin? 

Mike veni să se așeze în faţa ei și-și puse liniștit farfuria în faţă. 
Păru că nu observă că-i atinsese ușor picioarele pe sub masă. 

— Nu. Drumurile nu s-au degajat ca prin farmec. Va trebui 
să-l aşteptăm pe Gerard și elicopterul său. Este singurul 
mijloc de transport pentru a ieși la liman în aceste 
împrejurări. 

Laura se simţi puţin dezorientată. 

— Oare cât timp va mai trebui să așteptăm? 

Mike ridică din umeri. 

— În cel mai bun caz, ar trebui să sosească la sfârșitul 
după-amiezii, în sfârșit, dacă poate decola. 

Laura tuna și fulgera în sinea sa împotriva sorții. O zi, o noapte 
încă în compania lui Mike și știa că va fi incapabilă să-i reziste. Nu 
mai departe de a-l vedea așezat de cealaltă parte a mesei și simţea 
deja o dorinţă nesăbuită de a-l atinge, simțind în același timp că era 
exact ceea ce trebuia să evite. În realitate, probabil că Mike era 
foarte mulţumit în această dimineaţă și nu voia în nici un caz să 
ajute la acest sentiment. Încercă să-i descifreze expresia, dar nu 

putu să citească decât indiferenţă și îndepărtare. Părea că 
într-adevăr se dezinteresa de ea. 

— Laura, referitor la aseară, n-aş vrea să crezi... 

În fața mâniei pe care o zări, gata să explodeze, pe chipul 
Laurei, se întrerupse fără să înţeleagă. 

— Să nu mai vorbim de aseară, Mike. Înţeleg ce se întâmplă. 

— Ai noroc, pentru că eu nu înţeleg. 

— Nu te neliniști, nu mai are nici o importanță. 

Avea o plăcere răutăcioasă să-i vadă mina descumpănită și cu 
câteva cuvinte să-l priveze de sentimentul de plenitudine a cărei 
urmă crezuse c-o recunoaşte în zâmbetele sale. 

— Continui să joci acest mic joc, Laura. Te minţi pe tine însăţi. 

— Oare nu ești mai degrabă tu specialistul în minciuni? îi 
răspunse, făcând eforturi supraomenești să își stăpânească vocea. 
Dacă am vorbi despre altceva, Mike? 

— Cum vrei. 

Își vârâră amândoi nasul în farfurie. Laura nu mai putu înghiţi 
nimic, deoarece i se formase un nod în gât. 

— Chiar nu mai poţi suporta ideea de a rămâne aici o zi în plus? 

Laura se simţi prinsă cu mâţa-n sac, deoarece tocmai ghicise la 
ce se gândea. Alese să-i răspundă printr-o întrebare. 

— Telefonul este încă întrerupt? 

— Da, după câte știu. 

— Păcat, mi-ar fi plăcut să-l sun pe Tommy. 


Trăsăturile lui Mike se destinseră puţin la evocarea băiețelului. 

— Dacă zeii sunt de partea noastră, poate vei putea să-l vezi 
diseară. În aşteptarea intervenţiei divine, am face bine să ne găsim 
o ocupaţie, nu găsești? 

— Ce propui ca divertisment? 

— Ce-ai spune dacă am merge până la Gladstone House, călare, 
pentru a vedea pagubele? 

— Este o idee excelentă. Crezi că sunt în formă caii? 

— Casa nu este foarte departe, de fapt de cealaltă parte a colinei. 

— Când vrei să plecăm? 

— Îndată ce vei fi gata, răspunse Mike, împingând farfuria, așa 
încât Laura constată cu plăcere că nici lui nu-i mai era foame. 

Conștiinţa îi tăiase pofta de mâncare, dar, măcar avea o 
conștiință? 


KKK 


Dimineaţa era plăcută şi însorită, cerul degajat nu mai amintea 
deloc de cel din ajun. Laura, tot neîncrezătoare, se întrebă dacă 
Mike nu voia altceva decât să constate eventualele pagube la 
Gladstone House, de exemplu s-o seducă din nou. Dar nu, 
circumstanţele nu se pretau la asta. În plus, chipul grav și încordat 
pe care-l aborda arăta că avea altceva în minte. Nu deschise gura 
decât pentru a o avertiza pe Laura de dificultăţile apărute pe drum. 
Ajunseră pe o creastă de unde se deschidea o vedere de sus în jos 
a câmpiei înconjurătoare și zăriră acoperișurile şi coșurile de la 
Gladstone House, deasupra unei perdele de copaci, la stânga unui 
râu. 

— Crezi că s-o fi inundat casa? 

— Nu, nu cred. Se află totuși destul de departe de râu și pe o 
mică ridicătură. În schimb, mă tem mai degrabă de copaci. 

Când ajunseră în curte, era cineva și Laura îl auzi pe Mike oftând 
de ușurare înainte de a-l saluta pe bărbatul care înainta spre ei, cu 
zâmbetul pe buze. 

— Bună ziua, Ted. Ce faci? Nu știam dacă vei putea urca până 
aici. Îți mulțumesc că ai venit. Ai remarcat pagube? 

— Bună ziua, doamnă, domnule. La prima vedere. nu este nimic. 

Mike descălecă și întinse mâna s-o ajute pe Laura care, de data 
aceasta, nu refuză. 

— Acum, dacă se privește mai de aproape, n-aş fi mirat să se 
descopere câteva lucruri care nu sunt în regulă. 

Laura îi urmă, puţin exclusă din conversaţia lor, dar 
recunoscătoare lui Mike pentru că n-o lăsase singură, să se 
plictisească așteptând la Gerard și Charlotte. 

Câţiva copaci căzuseră într-adevăr peste o seră din care nu 
rămăsese mare lucru și peste o șură mică, demolată complet. 
Acoperișul unei magazii dezafectate dispăruse și câteva ardezii 
lipseau de pe acoperișul corpului principal al construcției, dar pe 
ansamblu, totul era lipsit de gravitate. 

— Am scăpat cu bine, spuse Mike Laurei dându-se la o parte 
pentru a o lăsa să intre. Casele vechi sunt foarte solide, mai mult 
decât se crede de obicei. 

— Este de netăgăduit, întări tânăra femeie. 

Amândoi erau ușuraţi, dar din motive diferite. Mike pentru că 
nu va trebui să se gândească la lucrări mari, iar Laura pentru că 

putea continua proiectul pe care-l începuse. Dar chiar dacă 
realizarea lucrărilor sale ar fi fost amânată, îl putea face, deoarece 
între timp hotărâse să anuleze nunta. Cât despre a lui Mike, data se 
părea că nu fusese stabilită încă. De acum, se simţea mai liberă. 
Cu toate că nu era în stare să-și dea seama în ce clipă decisese să se 
despartă de Hubert, știa că făcuse alegerea bună și că singurul lucru 
penibil care-i mai rămânea de îndeplinit era să-i anunţe pe 
principalul interesat și pe mama sa, desigur. O dată ce va scăpa de 
asta... 

Gândindu-se bine, luase decizia fără să ţin cont deloc de 
evoluţia relaţiilor cu Mike Brady, pentru că știa că nimic cu adevărat 
serios nu putea rezulta de aici. N-avea rost să-și facă iluzii. 

Îl urmă pe Mike într-o trecere rapidă prin încăperile mari de la 
Gladstone House și-și dădu treptat seama cât îi plăcea atmosfera 
acestei case. După ce își va termina munca, nu va mai avea acces 
acolo, ceea ce îi va lipsi. Ajunseră în salonul mare pătrat și Mike oftă 
mulțumit. 

— Acum, pentru că suntem siguri că totul este în ordine, ce-ai 
spune să mâncăm de prânz? Dacă ne-am întoarce la același motel 
mic? 

Așadar, ceea ce-i tăiase pofta de mâncare nu avea nimic de-a face 
cu noaptea lor! Oare cum și-l putea imagina frământat de 
remușcări? Dar uită totul când își dădu seama că plimbarea călare îi 
făcuse și ei foame și se grăbi să accepte invitaţia. 

Când fură instalaţi la o masă în restaurant și făcură comanda, 
Mike se aplecă spre Laura și o privi o clipă în tăcere. 

— Laura, am să-ţi fac o ofertă, îi spuse. 

Părea un adolescent capricios și nerăbdător, așa că Laura avu 
tendinţa de a fi atentă. 

— Spune totuși. 

— Iată. M-am gândit la altă treabă pentru tine, când vei termina 
Gladstone House, dacă accepți. Îti va trebui mult timp și 
disponibilitate. 

Laura simţi O uşoară înțepătură în inimă, deoarece nu se aștepta 
deloc la o propunere de acest fel. 

— Te ascult. 

Înainte de a începe, Mike îi zâmbi și asta păru că-i dă curaj 
pentru a continua. 

— Tie ar trebui să-ţi placă, dar viitorul tău... soț poate va fi 
nemulţumit să călătoreşti din când în când. 

— Rezolv eu asta cu el. 

Mike se opri, cercetându-i privirea pentru a găsi vreun mesaj 
ascuns sau vreo cheie a ceea ce tocmai spusese, dar nu descifră 
nimic special. Laura nu voia încă să-i spună că, de acum, părerea lui 
Hubert nu-i va mai influenţa deciziile. 

— Explică-mi despre ce este vorba. 

— Fi bine, iată. 

Se aşeză confortabil în fotoliu. 

— Anul trecut, am fost cu Gerard în Franţa și am petrecut noaptea 
în Marais, într-un mic hotel de patru stele, care în acea perioadă 
m-a impresionat puternic. Decorarea era puţin desuetă, culoarea 
aurie și catifelele puţin decolorate dar, cum să-ţi explic, avea suflet și 
am simţit că se poate face un loc rar și superb, cu bani și cu gust. Pe 
scurt, a fost o adevărată dragoste la prima vedere. Vrei să continuu? 

— Desigur. 

Laura își rezemă bărbia în mână și-l privi cu intensitate. 

— Lucrurile au rămas așa şi apoi, la începutul acestui an, am 
contactat direcţia acestui hotel pentru a afla dacă îi interesează să 
se aprovizioneze de la mine, în cazul în care intenţionează să-și 
refacă decorarea. Dar mi-au răspuns că aveau intenţia să-l pună în 
vânzare și că vor transmite oferta mea noului proprietar. 

Laura nu ştia dacă ghicise exact. Îndrăzni: 

— Şi l-ai cumpărat tu, nu-i așa? 

— Nu ţi se poate ascunde nimic! N-a mers totul atât de repede 
cum ţi-am spus, dar ăsta este rezultatul. 

Se aplecară unul spre celălalt, peste masă. O idee de necrezut 
tocmai încolţise în mintea Laurei. 

— Şi... vrei ca eu... să mă ocup de...? Chiar înainte de a vedea 
rezultatul pentru Gladstone House? 

— N-am nevoie să constat ceea ce știu deja. 

Laura făcu ochii mari de uimire. 

— Îmi acorzi încrederea de a-mi încredința o afacere de această 
anvergură? 

Mike îi zâmbi, ca un adult unei copile căreia tocmai i-a făcut o 
promisiune fantastică. 

— Ce părere ai? 

Laura trebui să se controleze pentru a nu-i sări de gât. 

— Oh! Mike, spuse cu vocea încărcată de emotie, nu poţi să știi 
ce înseamnă asta pentru mine. 

Acesta îi luă mâna. 

— În acest caz, este da? 

— Cum să refuz o asemenea ofertă? 

Exact la timpul potrivit! Un contract pasionant care-i va permite 
să se afle la distanță faţă de o căsătorie anulată și de decepția 
previzibilă a Florencei. Poate îl va putea lua cu ea și pe Tommy la 
Paris, sau măcar o dată, înainte de întoarcere. Nu călătorise prea 
des, sărmanul micuţ! 

— Când vrei să încep? 

Mike o privi cu atenţie înainte de a răspunde: 

— De fapt, îndată ce este posibil. Imediat ce vei termina 
Gladstone House. Cu cât hotelul va fi redeschis mai curând, cu atât 
mai repede voi fi despăgubit pentru lucrările de amenajare. Dar 
dacă dorești cu adevărat această muncă, poate va trebui să se 
amâne data nunții. 

— A ta, sau a mea? 

— Amândouă! îi răspunse cu o licărire ciudată în ochi. Nu ne 
putem petrece timpul căutându-ne între două ceremonii... și două 
luni de miere! 

Laura redeveni gravă și fu brusc prada unei oribile bănuieli. Era 
oare de imaginat ca să fie încă obsedat de acea idee de răzbunare? Și 
ca pentru asta să vrea să distrugă căsătoria cu Hubert? Cu cât mai 
mult învăța să-l cunoască, cu atât i se părea mai neverosimil. Totuși... 

— Iartă-mă, dar am impresia că propunându-mi asta, ai o mică 
idee în minte. De fapt, oare singura ta preocupare nu este să faci 
imposibilă căsătoria mea? 

Toată bucuria dispăru de pe chipul lui Mike. 

— Vrei să-ţi spun? Nu cred că Hubert Laine este bărbatul care-ţi 
trebuie. 

— Şi cine ești tu pentru a-ţi da părerea? Am vorbit deja despre 
toate astea, în ce măsură te priveşte viaţa mea particulară? 

— Îndrăznești să mă întrebi, după... aseară? 

— Aseară? repetă Laura. Aseară, ai constatat pur și simplu că 
eram în stare să simt dorință. Asta căutai să știi, nu? 

Cum voia să-i facă rău, Laura crezu oportun să adauge: 

— Fii liniștit, eşti un amant foarte bun. 

Reacţia lui Mike nu se lăsă așteptată. Îi strânse brusc mâna atât 
de puternic, încât tânăra femeie scoase un strigăt de durere care-i 
făcu să se întoarcă pe consumatorii de la masa vecină. Părea scos 
din sărite. 

— Ajunge, să mergem! 

Îl chemă pe șeful de sală, plăti nota și, luând-o de încheietura 
mâinii, aproape o trase afară din sala de mese, apoi afară până la 
şura unde puseseră să fie duși caii. O împinse cu violență lângă 
perete, într-un colț întunecat. 

— Așadar, în această noapte, n-a fost vorba decât de sex? Asta ai 
vrut să spui? Eşti logodită, mi-ai repetat asta destul și te arunci în 
braţele primului venit care-ţi place? Frumos! Oare ce fel de femeie 
ești? 

Laura se simţi încovoindu-se sub privirea dură și glacială cu care 
o străpungea. Incapabilă să-i suporte disprețul, făcu tot posibilul 
să-i susţină privirea. 

— În tot cazul, nu sunt mai rea decât tine. Poate te consideri 
ireproșabil? Oare cum îndrăznești să-mi dai lecţii de morală? 

— Nu știu despre ce vorbești! În schimb, cunosc unul care s-ar 
putea simţi vizat... 


AMANȚII FURTUNII 133 


— Ce vrei să spui? 

Laura își aminti în mod foarte neclar un amănunt care ar fi 
trebuit deja s-o facă bănuitoare, dar nu fu în stare să-l precizeze. 

— Gândește-te, îi spuse Mike pe un ton tăios. 

Tânăra femeie încercă să pună toată dușmănia posibilă în 
privire, atât de mult îi purta pică pentru că o învinovăţise. Niciodată 
până atunci nu-i fusese câtuși de puţin rușine și iată că era 
considerată egoistă că nu se gândise la logodnicul său. Dacă era o 
persoană atât de îngrozitoare cum părea că gândește Mike, se putea 
consola cel puţin spunându-și că-i făcea un serviciu lui Hubert 
neobligându-l să se căsătorească. 

— Hubert nu este ca tine! exclamă mânioasă. 

Dar se opri brusc văzând zâmbetul fin care tocmai luminase faţa 
lui Mike. 

— Vrei să spui că nu este amantul ideal? Că pentru asta ai nevoie 
de mine? 

Izbucni în râs. 

— Din când în când, ar trebui să vă vorbiti amândoi puţin. Aveţi 
multe de învăţat unul de la celălalt. Și veţi aprecia să jucaţi același 
joc, fiecare de partea sa... 

— Nu-l amesteca pe Hubert în toate astea! 

Exasperată, îl lovi brusc în piept. 

— Despre tine și despre mine este vorba. 

— Mă vei învăţa, scumpo. 

O trase brusc spre el și în chip de pedeapsă, cel puţin astfel 
interpretă Laura, o sărută cu brutalitate și nu-i dădu drumul decât 
când o simţi gata să se sufoce. 

— Așa, este destul de bine pentru tine? Acum, fără îndoială, vrei 
să te rostogolești cu mine în fân? 

— Ajunge! 

Laura era scandalizată de ceea ce se întâmpla. Înarmată cu 
putina rezistență care-i mai rămăsese, îl pălmui cu o forță pe care 
nu și-o cunoștea. Așteptându-se să fie lovită la rândul său, se 
îndepărtă consternată de urmele roșii care tocmai îi apăruseră pe 
obraz și se ghemui într-un colț al urii, ca un mic animal speriat. 
Văzând-o înfricoșată, Mike ridică din umeri și orice expresie de 
mânie îi dispăru de pe chip. În acea clipă, Laura știu că totul se 
terminase, că pe viitor nu va mai fi nimic între ei, în afară de 
animozitate. 

"Am stricat totul", se gândi observându-l aducând caii afară din 
șură. Se ridică și când Mike o ajută să încalece, remarcă faptul că 
nici măcar nu o privise. Va termina Gladstone House, dar nu mai 
spera la hotelul din Marais. Nu va ști niciodată dacă Mike vorbise 
serios, sau fusese un pretext pentru a o face, pentru Dumnezeu știe 
care motiv, să-și anuleze căsătoria. Mergea în trap alături de el, cu 
aerul de a fi pierdut în gânduri și doar privindu-l, Laura își simți 
ritmul inimii accelerându-se. Era îndrăgostită de Mike. La ce bun să 
persiste să nege, acum când nu mai folosea la nimic? Stânjenită ca 
de fiecare dată când îl simţea contrariat, încercă să rupă tăcerea. 

— Crezi că Gerard va fi acolo? 

Mike o privi ca și când uitase complet cine era. 

— N-am nici o idee. 

"Oh! Măcar să fie acolo! Nu mai pot petrece încă o noapte în 
casa aceea!" 

— Ia te uită, sunt acolo! Priveşte elicopterul! 

De pe culmea crestei de unde văzuseră toată câmpia de jos, îi 
arătă cu degetul casa. Și el părea ușurat. Nimic uimitor, deoarece 
trebuia să fie la fel de nerăbdător să scape de ea, ca și ea de el. 
Se va putea întoarce acasă, să-și vadă băieţelul și, în același timp, 
această perspectivă avea o latură mai puţin îmbucurătoare, pentru 
Că va trebui de asemenea să înfrunte reproșurile Florencei și... pe 
cele ale lui Hubert. 


Capitolul 10 


Când intrată în casă, un bărbat termina de mâncat în bucătărie. 
O femei blondă, foarte frumoasă, sosea din încăperea mică din 
spatele bucătăriei ducând un platou cu brânză, pe care fu gata să-l 
scape când îi văzu pe nou-sosiţi. 

— Mike! Așadar, tu erai! 

Se ridică pe vârful picioarelor și-l sărută, vizibil încântată să-l 
vadă. 

— Am crezut că avem de-a face cu niște ocupanţi ilegali. 

— Nu v-aţi înșelat în întregime, răspunse Mike zâmbind. Dar 
acum că sunteţi aici, vom putea în sfârșit pleca, este mijlocul de 
transport care ne lipsea! Am fost blocaţi de furtună. 

Charlotte păru să reacționeze la tonul puţin trist pe care tocmai 
vorbise Mike. 

— Necazuri? 

— Nimic grav, nu te neliniști.Se așeză la masă în fața cumnatului 
său. Laura care tresărise în sinea sa auzindu-l minimalizând în felul 
acela ceea ce se petrecuse între ei, întâlni privirea curioasă a 
Charlottei, care-i adresa semne disperate din spatele fratelui său, 
căutând bineînţeles să afle ceva mai mult. N-avea decât să-i explice 
însuși Mike! 

— Vreti să mâncaţi ceva? 

Charlotte nu se ofensase de faptul că Laura nu manifestase 
dorinţa de a-i vorbi. Părea mai simpatică decât copilul răsfăţat de 
frate! În alte împrejurări, ar fi putut chiar să devină prietene. 

— Nu, mulțumesc, spuse Mike. Tocmai am mâncat la motel, în schimb, 
mi-ar plăcea puţină cafea. Cred că doamna Maxwell preferă ceaiul. 

— Nu neapărat. Îmi convine cafeaua, mulțumesc. 

Mike îi făcu semn Laurei să se așeze alături. Aceasta nu spuse 
nimic, dar îl ascultă. 

— Ai un mod curios de a face prezentările, Mike! spuse Gerard 
măsurând-o pe Laura cu un aer amuzat. 

— Laura, iată-l pe cumnatul meu Gerard Deschamp. Gerard, ţi-o 
prezint pe Laura Maxwell, care este decoratoare. Se ocupă de 
Gladstone House. 

Prezentată într-o manieră atât de oficială și impersonală, Laura 
își regăsi puţin din siguranță. 

— Încântată! spuse întinzându-i mâna lui Gerard. 

— Foarte onorat, doamnă. 

Se ridică ceremonios, îi luă mâna și o duse la buze cu o 
distincţie rară. Laura trase concluzia că un asemenea rafinament, la 
care se adăuga acel accent ușor, trebuia să provină dintr-o educaţie 
franţuzească. 

— I-am vorbit Laurei despre planurile noastre pentru hotel și 
i-am propus să lucreze pentru noi, dacă dorește, desigur. 

Luată complet pe nepregătite, Laura se întoarse spre Mike. 
Așadar, nu era un vis? "Atenţie, nu te lăsa dusă de entuziasmul tău 
obișnuit, ar putea exista o șansă pentru ca..." Mike părea că-și 
redescoperise buna dispoziţie și se amuza s-o vadă încurcată și 
încolțită. 

— Şi aţi spus da? întrebă Gerard cu amabilitate. 

Laura ar fi dorit să răspundă "nu voi accepta, pentru nimic în 
lume”, dar ceva în ea îi recomanda să-și asigure spatele și să se arate 
amabilă. 

— Eu... Va trebui să mă gândesc la asta. 

Charlotte o scuti de explicaţii, deoarece îi întrerupse punând 
tava cu cafea pe masă. 

— O voi bea pe a mea în salon, vii cu mine Gerard? întrebă Mike. 
Povestește-mi ce aţi făcut la Paris. 

Bărbaţii plecară, iar Charlotte se așeză alături de Laura și începu 
conversaţia. 

— Nu ne cunoaștem dar... v-aţi certat? 

Laura oftă, ceea ce spunea mai mult decât un lung discurs. 

— Ei bine, să spunem că suntem în ușor dezacord asupra unui 
punct... 

Faţa Charlottei se lumină de un zâmbet larg. 

— Ceartă de îndrăgostiţi? 

Laura se înroși ca para focului. 

— Fratele dumitale îmi este client și se întâmplă să nu ne 
înțelegem asupra unui detaliu. 

— Şi dorești să vorbim despre asta? 

— Nu, nu chiar, spuse Laura. 

Și totuși, ar fi dat oricât pentru a-i împărtăși cuiva ceea ce-i 
stătea pe inimă. 

— Asta te-ar putea ușura, să știi, o încurajă Charlotte. Îmi cunosc 
bine fratele, ne-am pierdut de foarte tineri părinţii și suntem foarte 
apropiaţi. Ştiu ceea ce-l impresionează sau nu și cred că pot afirma 
că nu-i eşti indiferentă. 

— Poate n-ai dreptate. Este o poveste lungă. 

— Am tot timpul și apoi, ador istoriile. Povestește-mi. 

— Aceasta nu este pasionantă, îţi jur, şi apoi, nu mă simt în drept 
să vorbesc despre asta. 

Charlotte o bătu ușor pe mână. 

— Cum vrei, înţeleg. 

Și Laurei i-ar fi plăcut să înţeleagă ceva din tot ceea ce se 
întâmplase, dar evenimentele se precipitaseră cu o viteză nebună și 
nu-și mai stăpânea nici sentimentele, nici reacţiile care-i slăbiseră. 

În acea clipă, și ca pentru a o întrerupe scurt din reflecţii, Mike 
se întoarse în bucătărie. 

— Dacă ești gata, putem pleca, îi spuse cu răceală. 

Părea nerăbdător să termine și să scape de ea. Laura se ridică și remarcă 
în trecere privirea induioșată pe care tocmai i-o aruncase Charlotte... 

— Când vrei... 

În timp ce Mike punea elicopterul în funcţiune, Charlotte ieși 
din casă şi-i întinse Laurei un bluzon din blană de oaie întoarsă. 

— Ține-l, pune-l în timpul zborului. Crede-mă, în acest gen de 
mașinărie este mai degrabă răcoare. 

— Dar... s-ar putea să ai nevoie de el, nu? 

— Nu te neliniști. N-ai decât să mi-l aduci când vor fi degajate 
drumurile. 

Se vedea că Charlotte dorea să-i ofere Laurei un pretext pentru 
a veni s-o vadă. 

— Sau, voi trece să-l iau de la dumneata și vom mânca de prânz 
împreună. În mod normal, merg la Londra în fiecare zi. 

Mike se încruntă, înțelegând că se pregătea o complicitate între 
sora sa și Laura, dar nu spuse o vorbă. Laura ezita încă. 

— Eu... nu, păstrează-l. 

— Bun, haide, pune-l şi să nu mai discutăm. ÎI voi lua eu, sau nu 
ai decât să-l lași în elicopter și-l va aduce Gerard. Ce discuţie, 
pentru un bluzon! 

Charlotte îl fulgeră cu privirea. 

— Ah! Bărbaţii! Imbatabili când sunt de rezolvat probleme 
practice... 

— Vrei să nu te amesteci în asta, surioară? 

În acea clipă o împinse pe Laura în elicopter și-i ordonă să-și 
prindă centura. Cu un ultim semn din mână, Charlotte se dădu 
înapoi pentru a se feri de elice și nu i se mai văzu decât părul 
ciufulit de vânt. Laura îi răspunse semnului de rămas-bun și se 
întrebă dacă vor avea ocazia să se revadă într-o zi, independent de 
Mike. 

Grădina părinților Laurei era destul de mare pentru ca 
elicopterul să se poată așeza nestânjenit și, chiar înainte de a 
ateriza, tânăra femeie îl văzu pe Tommy năvălind afară din casă și 
scoțând ceea ce erau probabil strigăte de bucurie. Florence și 
Arthur îl urmăreau îndeaproape, cu un aer complet stupefiat. 

Mike opri motorul și ieși primul pentru a o ajuta pe Laura. 

— Genial, Mike! strigă Tommy cu privirea plină de admiraţie. 
Mă iei să facem un tur? 

Mike îl luă în braţe, ceea ce o înfurie pe Laura. "Totuși, i-am 
spus să nu caute să-l influenţeze pe Tommy. Pe legea mea, o face 
intenţionat!" 

— Linișteşte-te, tinere. Există un timp pentru fiecare lucru, iar 
acesta nu este bine ales pentru a primi botezul aerului. 

— Oh! De ce? Vreau eu... 

— Toţi vrem ceva, Tommy, numai că, uneori, nu obţinem ceea 
ce vrem, asta este tot. 

ÎI lăsă jos pe Tommy și-i ciufuli părul. 

— Acum eşti mare, va trebui să înveţi să ai răbdare. 

— Dar mă vei lua săptămâna viitoare? 

Mike îl ciupi de nas, râzând. 

— Dacă ești cuminte, poate. 

Căută să prindă privirea Laurei, fără știrea lui Tommy, pentru 
a pândi o aprobare, dar aceasta refuza să-i dea această 
satisfacţie. 

— Nici vorbă, nu insista, Tommy. Intră în casă, este frig. 

Mama și tatăl său se apropiară, intimidaţi de această intrare în 
forţă în viaţa lor și Laura nu ţinea să-i simtă indispoziţia. 


botul 

Seara, Laura acceptă să-și petreacă noaptea la părinţi, deoarece 
nu putea suporta ideea de a se afla singură acasă. 

În timp ce mama prepara masa, urcă în camera sa și văzu rochia 
de mireasă pe umeraș, protejată cu grijă de o husă din plastic. 
Fu pe punctul să coboare din nou pentru a o anunţa pe Florence 
că se hotărâse să anuleze. Apoi se gândi o clipă și își spuse că nu ar 
fi corect faţă de Hubert. El trebuia să afle primul. Luă receptorul, 
ezită, apoi se hotărî să formeze numărul, pentru a-l întreba când se 
puteau vedea, dar Hubert nu era acasă. În timpul mesei, Laura 
răspunse cu prudență întrebărilor inevitabile ale mamei și încercă 
să dea cât mai puţine detalii posibile, de teamă să nu se dea de gol. 
Cu prima ocazie, vorbi despre altceva. 

— L-aţi văzut pe Hubert în aceste ultime zile? își întrebă părinţii. 
Sper să știe că totul este în ordine. 

— Nu. 

Spre marea mirare a Laurei, și mama sa părea foarte încurcată. 
Chiar roșise răspunzându-i: 

— N-am putut să-l găsim, se pare că acum nu este acasă. Fără 
îndoială este blocat undeva, ca tine. 

— Da, poate. 

Așadar, de asta nu răspundea la telefon! În definitiv, o mulțime 
de oameni fuseseră probabil blocaţi în cele mai neașteptate locuri, 
aproape peste tot în regiune. Florence trebuie să fi suferit să nu-și 
aibă principalul aliat prin împrejurimi, în aceste timpuri grele 
pentru toti. De fapt, oare Hubert avea aceleași îndoieli referitoare 
la cuplul lor? Pariez că nu s-a găsit în aceeași situaţie cu mine!" 

— Şi, nu s-a întors încă? 

— După câte ştiu, nu, răspunse Florence cu o anume 
indispoziție. Am rugat-o pe proprietară să-i ceară să ne sune 
imediat ce se întoarce şi, cum n-a dat nici un semn de viaţă... 

"Si dacă este exact în aceeași situaţie ca mine! Și tocmai își 
frământă mintea să găsească o poveste care i-ar putea justifica 
absenţa! Ar fi foarte nostim". 

Dar nici a doua zi Hubert nu era acasă și Laura începu să se 
întrebe dacă avea motive să se îngrijoreze de această dispariţie. 
Desigur, se putea afla într-un loc izolat de unde îi era încă imposibil 
să se întoarcă folosind mașina. La radio, se auzea încă 
vorbindu-se de consecinţele catastrofale ale furtunilor în anumite 
locuri. Dar ceea ce o miră pe Laura, era că nu sunase atunci când 
toate liniile telefonice fuseseră cu prioritate restabilite. 

Două zile mai târziu, Hubert sună la sfârșitul după-amiezii. 
Părea agitat, el, de obicei atât de afectat. 

— Laura, trebuie să te văd îndată ce este posibil. 

— Bineînţeles, sunt trei zile de când încerc să te găsesc. Ești 
bine? Ai rămas blocat undeva? 

— Bănuiam că știi... Lasă-mi cel puţin șansa să mă explic... 

Laura, care nu înţelegea nimic din ce spunea, nici din tonul 
rugător, îl liniști. 

— Şi eu am ceva să-ţi spun, Hubert. 

— Așteaptă, nu spune o vorbă în plus, lasă-mă să-ţi vorbesc. Voi 
fi la tine într-o jumătate de oră. 


KKK 


În loc de baia bună prevăzută, Laura făcu un duș rapid și era pe 
punctul de a se fricționa cu un prosop cald, când răsună soneria 
telefonului. Era Mike Brady! Laura încercase să-l uite, dar era greu 
când lucrai pentru cineva să nu te gândești niciodată la el! 

— Cum merge, Laura? 

Mereu aceeași voce vibrantă şi caldă. 

— Munca mea, vrei să spui? 

— Da. 

— Câteva zile încă și voi termina. 

— Adevărat? 

Părea în același timp mulțumit și preocupat. 

— Probabil i-ai dat zor, nu? 

— Este adevărat, recunoscu Laura. Voiam să scap de asta. 

De fapt, să lucreze cu îndârjire fusese singurul mod de a se 
gândi la altceva decât la chipul, gesturile și mângâierile sale, sau să 
se gândească la ele cât mai puţin posibil. Dar cum să-i 
mărturisească? 

— Perfect. 

Laura înțelese că vorbele "să scap" îi displăcuseră. Cu atât mai 
bine! 

— Asta este tot ce voiai să știi? 

Începuse brusc să tremure din toate încheieturile, fără să știe de 
ce și Mike nu trebuia să simtă asta. 

— Nu chiar. Pentru că eşti în acest stadiu cu lucrul, ar trebui să 
faci comenzile la Design Select. 

— M-am gândit la asta. Îţi aminteşti de mostrele pe care mi le-ai 
adus? Îmi sunt suficiente, am găsit ce căutam. 

— Ai putea veni să faci o mică plimbare prin magazin, pentru 
asta nu ai decât să mă anunti, voi putea să te îndrum. 

— Mi-ai dat mână liberă, îţi amintești? 

Mike tăcu o clipă, apoi reluă: 

— Ar trebui să ne vedem, Laura, pentru a pune la punct ultimele 
detalii. 

— Stiu. 

Tânăra femeie simţi că i se pune un nod în gât. 

— Încă nu sunt gata. Bun, acum trebuie să te las, aştept pe cineva. 

— Cineva pe care-l cunosc? 

Tonul i se înăspri brusc, ceea ce o tulbură pe Laura. 

— Poate. 

Cum nu mai auzea nimic, Laura crezu că închisese, dar în 
aceeași clipă Mike reluă cu voce prudentă. 

— L-ai văzut pe Laine? 

— Te priveşte? 

— Voiam pur și simplu să știu dacă ai reglat anumite mici 
probleme cu el. 

Iar voia s-o influenţeze în legătură cu căsătoria! Laura aproape 
ar fi dorit să nu anuleze nimic doar pentru a-i dovedi că decidea 
singură, dar nu era chiar atât de proastă. 

— Vezi-ţi de treburile tale! 

Şi-i închise în nas, în clipa când se suna la ușa de intrare. 

Ultimul lucru pe care și-l dorea, era ca Hubert s-o vadă pe 
jumătate goală. Se grăbi în cameră, îmbrăcă un halat de baie și se 
duse să deschidă. 

— Intră, spuse, încă tulburată de apelul lui Mike. Iartă-mi această 
ținută, eram la telefon. Vrei să te duci în salon să bei un pahar, 
nu-mi trebuie decât un minut. 

Se îmbrăcă în grabă și se machie ușor, deoarece simţea nevoia 
unui oarecare camuflaj pentru a-și face curaj. Ceea ce o aștepta 
nu-i plăcea deloc, chiar dacă știa că, după o gândire matură, Hubert 
își va da seama că avusese dreptate. 

Acesta se întoarse spre ea când intră în salon; era foarte palid și 
nu-și servise de băut. 

— Vrei o cafea? îi propuse Laura. 

Refuzul său o ușură, pentru că nu dorea să piardă timpul. 
"Haide, trebuie să-i dai drumul!" 

— Hubert! 

Acesta făcu un gest cu mâna. 

— Așteaptă, ştiu ce vrei să-mi spui și nu greșești. Nu pot invoca 
nici o scuză, în afară că toţi bărbaţii au slăbiciuni. 

Se întrerupse și își plecă privirea. 

— Slăbiciuni? Dar despre ce vorbeşti oare? 

În faţa atitudinii Laurei, păru tulburat. 

— Brady nu ţi-a spus nimic? 

Tânăra femeie se încruntă, încercând să pună la loc în minte 
diferitele piese de puzzle. 

— Ce-ar fi trebuit să-mi spună? 

— Oh! Dumnezeule! Eram convins că... 

— Că ce? 

Se întrerupse. Tocmai își amintise de vocea de pe culoarul 
hotelului, acea voce pe care atunci i se păruse că o 
recunoaște. Oamenii înspăimântați de căderea copacilor 
alergau în toate direcţiile și Mike ieșise să vadă și el. O femeie 
scotea strigăte isterice și bărbatul explicase că soţia sa era 
foarte nervoasă. Mike o împiedicase să vadă și o împinsese 
înapoi în cameră. Acum, totul se explica! Vocea aceea era a lui 
Hubert, pe care Mike tocmai îl recunoscuse și nu voise ca 
Laura să-l vadă! Nu era de mirare că apoi aproape o închisese 
în cameră. 

Mike! Dacă ar fi vrut să-i facă rău și să-i pună în pericol căsătoria, 
ar fi făcut orice pentru ca Laura să dea nas în nas cu Hubert. În 
schimb, el a vrut să evite șocul și alesese să nu spună nimic. Oare 
pentru a o lăsa liberă în alegere? Pentru a-i da lui Hubert ocazia să 
se justifice? Oricum, era atitudinea unui bărbat de onoare. Așa că 
Laura presupuse că se înșelase cu totul în privinţa lui, exceptând 
dorinţa de a o seduce, în timp ce el însuși era logodit. Toate astea 
nu aveau nici un sens, nu mai știa ce era cu ea. 

Hubert făcu un ușor zgomot ciudat, ca și când tocmai își ţinuse 
respiraţia prea mult timp. Laura fu din nou aruncată în prezent 

și-și dădu seama că nu-i spusese încă nimic precis lui Hubert. 
El vorbi primul. 

— Laura...Dar aceasta nu dorea să-i facă mărturisiri, nu mai mult 
decât își dorea să-i facă ea. Era de preferat să-și păstreze 
amorul-propriu și fiecare să aibă micile sale secrete. 

— Hubert, înainte de a continua, am să-ţi spun un lucru foarte 
important. M-am gândit bine. Nu vreau să mă mai căsătoresc cu 
tine, îmi pare rău. 

— Dar... crezi oare că se impune o astfel de decizie irevocabilă? 
Am putea vorbi despre asta... 

Laura se ridică pe vârful picioarelor și-l sărută pe obraz. 

— Pentru mine este singura soluţie. Și crede-mă, n-ar fi mers, 
pentru amândoi. 


Capitolul 11 


— Alo? Laura? Mă recunoști? 

Laurei îi trebuiră câteva clipe pentru a identifica vocea jovială și veselă. 

— Charlotte! exclamă. Cum să te uit! 

— Nu-i așa? Ce-ai spune să mănânci cu mine la prânz? Ai putea profita 
să-mi aduci bluzonul. 

— Bluzonul? Oh! Dumnezeule! Am uitat complet că-l mai am încă. Ai 
avut nevoie de el? 

— Glumești? Am magazinul plin. În sfârșit, exagerez putin. De fapt, 
este un pretext pentru a te obliga să-mi accepti invitația. 

— Bineînţeles, voi fi încântată să te văd. Când ești liberă? 

— La ora douăsprezece. Cunoști Caesar? 

— Da, merg, des acolo. 

Laura își dădu seama că restaurantul se afla primejdios de aproape de 
Design Select. 

— Charlotte, spuse cu vocea intimidată, șoptită, Mike nu va fi acolo, 
nu-i aşa? 

— Bineînţeles, ce te-a putut face să crezi asta? 

— Nu știu, situarea restaurantului faţă de biroul său, poate. 

M-am gândit că l-ai invitat fără să mă anunti. 

— Ah! i-ar fi displăcut? 

— Nu neapărat, dar nu-mi place să fiu luată pe nepregătite. 

— Nu te neliniști. Nu este nici o șansă să dai peste el, acum este la Paris 
cu Gerard. 

— Par să se înțeleagă bine, nu-i așa? 

Laura era ușurată să afle că nu risca să-l vadă pe Mike, dar în același 
timp nu se putea împiedica să fie puţin dezamăgită. 

— Este puţin spus, ca adevăraţi hoţi la furat. 

Laura începu să râdă. Dacă era cineva în stare s-o distreze acum, asta 
trebuia să fie Charlotte. 

— La ce oră vei fi la Caesar? 

— Pe la douăsprezece și treizeci. Îţi convine? 

— Perfect. 

— Şi dacă ești liberă în această după-amiază, mi-ar plăcea să-ţi arăt 
micul meu regat, magazinul meu. 

— Fi bine... 

Laura era pe punctul de a pretexta obligațiile profesionale- care erau 
reale — dar dorinţa de a chiuli și de a merge să discute despre toalete o 
făcu să renunte la restul de treburi. 

— Am foarte mult de lucru, dar mi-ar face mare plăcere. 

— Bun, ei bine, pe curând, Laura. 

După ce Charlotte închise, Laura nu reuși să se concentreze. Faptul că 
se ducea să mănânce cu sora lui Mike o tulbură putin. Făcu un efort 
pentru a-și aminti ce-și spuseseră ultima dată la telefon. Era evident că 
Mike încercase pur și simplu să afle pe căi ocolite dacă Hubert îi 
mărturisise aventura sa și cum reacţionase ea. 

Nespunându-i ceea ce știa, se comportase ca un bărbat drept și 
discret. Își aminti de reflectia pe care o făcuse în șura restaurantului, 
referitor la Hubert, când fusese vorba de înșelătorie. Atunci, nu înţelesese 
nimic. Retrospectiv, îşi reproşa că-l pălmuise și că încercase să-l scoată din 
sărite în acea zi. Când va afla că anulase nunta, va bănui că s-a întâmplat 
Ceva, ceea ce ea nici nu va confirma, nici nu va dezminţi. Se gândi din nou 
la Charlotte. Dacă îi punea întrebări despre căsătorie, îi va răspunde 
sincer, dar nu va aborda subiectul ea însăși. Cât despre căsătoria lui Mike, 
poate în timpul prânzului va afla unele amănunte, ca de exemplu, 
numele fericitei alese... "Dar ce-ţi mai pasă acum de asta?" îi șopti mica 
voce complice. 


KKK 


Charlotte alesese o masă lângă intrare, într-un colț al sălii și îi făcu un 
ușor semn Laurei care tocmai sosise, puţin în întârziere. 

— Îmi pare rău, dar a fost exasperant de greu să parchez. 

Se aşeză şi Charlotte o sărută în mod firesc. 

— Am fi putut evita să luăm două mașini. 

— Este adevărat și, de fapt, mă vei bombăni, Charlotte, iar ţi-am uitat 
bluzonul. 

— Mă voi crede obligată să ţi-l ofer! 

Masa fu plăcută, conversaţia veselă și ușoară, nu se vorbi nici o clipă 
despre căsătorie. Din nefericire, subiectul fu abordat mai târziu, în 
magazin, când admirară împreună rochiile de mireasă. 

— Ai într-adevăr un sortiment fantastic. 

Toate acele rochii o deprimară puţin pe Laura, dar nu voi să-și strice 
ziua lamentându-se asupra sorții sale în braţele Charlottei. 

— Este adevărat, unele sunt superbe. Dar așteaptă, n-ai văzut încă 
totul. 

Și, la fel de solemnă ca un ministru care dezvelește o placă 
comemorativă, îndepărtă perdeaua unei cabine de probă și-i arătă cu un 
gest amplu o rochie agăţată pe perete. Laura nu văzuse niciodată nimic 
atât de frumos. 

— Tocmai a sosit, n-am avut timp s-o pun încă în vitrină. Este frumoasă, 
nu-i aşa? 

Laura nu putu răspunde, atât de mult o fascina rochia. Linia din care 
fuseseră înlăturate cu pricepere orice elemente nepotrivite, fineţea 
croielii, delicateţea nuanţei — un amestec de sidefiu și crem — reflexele 
subtile ale corsajului, pe scurt, era cu mult peste de modelul conceput de 
Florence pentru Laura. 

— Cu adevărat o minune! 

Charlotte încuviință, cu zâmbetul pe buze. 

— Ei da, ţi-ai dori să îmbraci asta, chiar dacă doar din plăcerea de a 
purta o toaletă atât de frumoasă. 

Zâmbetul îi dispăru când constată paloarea subită a Laurei și ochii 
înceţoșaţi. 

— Dumnezeule, Laura, am făcut o gafă? 

— Nu, nu chiar. Trebuia să mă recăsătoresc în câteva zile și tocmai am 
anulat totul. 

— Oh! Îmi pare rău. 

Îi înconjură afectuos umerii cu braţul. 

— Nu te sinchisi de asta! continuă Laura. Oricum nu ar fi mers 
vreodată, mă mir chiar că m-am putut înșela asupra acestui punct și atât 
de mult timp. 

Charlotte o privi atent, apoi întrebă: 

— În acest caz, de ce faci mutre, ar trebui mai degrabă să sărbătorim 
evenimentul! 

O sărută pe Laura pe obraz. 

— Haide, zâmbește-mi larg. Făt-Frumos te așteaptă la colțul străzii, ai 
încredere în lunga mea experiență. 

— Mie greu să te cred. De fapt, încep să mă întreb dacă profesiunea 
de decoratoare și cea de călugăriță se pot împăca. 

— Ce brambureală ar fi! 

Vocea gravă și caldă a lui Mike tocmai se amestecase pe neașteptate în 
conversaţia lor! 

Laura făcu o piruetă în jurul ei însăși, năucită. Mike era acolo, rezemat 
de tocul ușii magazinului, cu braţele încrucișate și un zâmbet ușor, cinic, 
fluturându-i încă pe buze. Laura îi aruncă o privire indignată și furioasă, 
apoi se întoarse spre Charlotte, gata s-o acuze de complicitate. 

— Nu mă privi așa, Laura. N-am nimic de-a face cu asta și îţi garantez 
că nu este un renghi pregătit pe ascuns. 

Își măsură fratele. 

— Tu ce faci aici? Era de presupus că ești la Paris! 

Mike se îndreptă și se apropie de Charlotte. 

— Ce primire! Am fost la Paris. Nu mai sunt. Poate trebuia să-ți cer 
permisiunea să mă întorc? Data viitoare, îmi voi aminti de asta, surioară. 

— Foarte spiritual! replică Charlotte, sărutându-l fără tragere de inimă. 
Unde este Gerard? 

— Acasă. Mi-a cerut să-ți spun că are nevoie de o masă bună, caldă, și 
de o soție drăguță, nu neapărat în această ordine, de altfel. 

Charlotte începu să râdă. 

— Ei bine, va aștepta. Laura și cu mine n-am terminat încă. 

Îi aruncă Laurei o privire care se voia liniștitoare, dar Laura, pradă 
celor mai contradictorii emoţii, nu fu atentă. 

— Nu, nu, nu vreau să te întârzii. Mă voi întoarce. 

— Cel putin, nu eu te fac să fugi? o întrebă Mike. De fapt, mai mult 
căsătoria? 

Laura ar fi dorit să-i scoată ochii. 

— Ah! Așadar, acum asculti la uși? Din bine în mai bine... 

— Nu se poate spune că amândouă ati fost foarte discrete, ar fi trebuit 
să-mi agăț un clopoțel la gât... 

— După părerea mea ar fi fost mai indicat un lat, exclamă Laura 
furioasă. 

Mike îi puse brusc mâinile pe umeri, ceea ce reînvie imediat toate 
senzațiile pe care Laura încercase fără rezultat să și le îndepărteze din 
minte și din trup, în aceste ultime zile. 

— Dacă ai face o mică plimbare, Charlotte? Laura și cu mine trebuie să 
vorbim. 

— Charlotte, rămâi aici, nu-l asculta! 

Charlotte, prinsă între două focuri, își mușcă buzele, dar avea o mică 
licărire de amuzament în adâncul ochilor. 

— S-ar spune că amândurora vă place mult să vă certați. Iartă-mă, Laura, 
dar nu-mi prea doresc să asist la luptă, doar rezultatul mă interesează, dar, 
după părerea mea, sunteţi făcuţi unul pentru celălalt. Pe curând! 

— Charlotte! 

Dar aceasta plecase deja. Crezându-se trădată din toate părțile, Laura 
o privi nemișcată, îndepărtându-se. Profitând de deznădejdea sa, Mike 
începu s-o sărute cu pasiune și, dacă la început tânăra femeie găsise 
vechile reflexe de a se apăra, tandrețea sărutului îi veni de hac. După un 
timp, Mike o lăsă să-și recapete răsuflarea. 

— Aşadar, nu mai ai motiv să refuzi acum. 

— Ce anume? 

— Să te căsătorești cu mine. 

Laura făcu ochii mari, neîncrezătoare, capul i se învârtea și inima îi 
bătea în piept, gata să explodeze. 

— Dar este imposibil! 

— De ce? Este suficient să vrei, atâta tot. 

— Așteaptă, ești logodit, nu? 

— Ce te-a putut face să crezi asta? 

— Dar, chiar tu... Când ai venit la mine, prima dată, mi-ai spus că te vei 
căsători. 

— Exact. Dar am precizat oare cu cine? 

— Nu, și nu înţeleg de ce nu te-am întrebat. 

Mike o sărută pe vârful nasului, făcând-o să tremure din cap până în 
picioare. 

— Ar fi trebuit! Când m-am aflat în fata ușii tale, încă nu știam că mă 
voi căsători. Cinci minute mai târziu, cunoșteam numele viitoarei mele 
soţii, visul devenise realitate... 

— Am oroare de ghicitori, Mike. 

— Păcat, uneori sunt foarte amuzante. 

O sărută grăbit pentru a tăia scurt una din acele observații 
şfichiuitoare, al căror secret îl deţinea. 

— Erai tu, proasto! îi murmură la ureche. Credeam că ai înteles de 
multă vreme, totul mi se părea atât de evident. 

— Vrei să spui... 

Laura îl privea cu atenţie. 

— Cu mine voiai să te căsătorești, încă de la început? Nu cred! 

— Te subestimezi, Laura. 

— Nu puteai să hotărăști așa, în cinci minute, să te căsătorești cu mine. 
Asemenea lucruri nu se întâmplă decât în romane. 

— Totuși, este adevărat. Acum doi ani, am remarcat chipul frumos al 
unei femei în mijlocul unei mulţimi de studenţi, o femeie cu ochii triști, 
care mă privea cu atenţie și părea să-mi soarbă cuvintele, dar care nu mă 
voia în calitate de bărbat. Încă mă întreb de ce mi-a trebuit o oră și 
jumătate înainte de a mă hotărî să mă îndrăgostesc de tine. 

— Și din cauza mea nu te-ai căsătorit niciodată? 

— Da, sau mai degrabă pentru tine. La început, te voiam ca persoană, 
dar cum era imposibil, trecând timpul, ai devenit un fel de ideal. 

— Dar este lipsit de sens. Nu știai nimic despre mine. Nici măcar nu 
erai Sigur că te plac. 

— Ştiu, şi m-am convins până la urmă de asta. În stadiul acesta mă 
aflam când ai debarcat din nou în viaţa mea. 

Începu să râdă. 

— Cumpărasem Gladstone House pentru a trăi acolo cu cineva care 
să-ţi semene putin. Visasem destul și voiam să construiesc ceva solid, un 
cămin, O familie. 

Ezită și Laura înţelese ceea ce simţea în sinea lui. Și pentru ea, cei doi 
ani trecuţi păreau timp pierdut. 

Mike reluă pe un ton mai vesel: 

— Şi apoi, miracol, iată-te! Am avut impresia că sosisem iar 
într-un moment prost, urma să te căsătorești, așteptasem tot acest timp 
degeaba, erai indisponibilă. Aproape îţi purtam pică pentru că nu urmasei 
același drum ca mine. Ai idei ciudate când ești îndrăgostit, nu-i așa? 

— Și te-ai hotărât să mă faci să mă despart de Hubert? 

— În nici un caz. Acceptasem ironia sorții. Eram gata să-mi iau 
rămas-bun la serata aceea, îţi amintești, când mi l-ai prezentat pe Hubert. 
Am înţeles imediat că nu era bărbatul care îţi trebuia, că nu va şti niciodată 
să te iubească așa cum o meritai și în acea clipă mi-am spus că orice 
lovitură era permisă. În materie de lovituri, mai degrabă eu am primit, nu? 

Zâmbi la amintirea certurilor lor. 

— Oh! Mike! Și eu care credeam că făceai toate astea pentru că te-am 
refuzat la universitate! Nu reușeam să-mi explic altfel amabilitatea faţă de 
Tommy și de mine însămi. Nu uita că te credeam pe punctul de a te 
căsători cu Marina, în acea perioadă. 

Mike o luă din nou în brațe și o strânse lângă el. 

— Mică proastă! Credeam că ai înţeles încă de când ţi-am arătat că te 
înșeli faţă de acest subiect. 

Puse stăpânire pe buzele ei cu blândeţe și atât de ușor, încât Laurei îi 
veniră lacrimi în ochi. 

— Laura, te iubesc de mult, de foarte mult timp. 

— Dacă măcar mi-ai fi spus mai devreme! Ne-ar fi scutit de multă 
suferință. 

— Voiam să-ţi las libertatea de a decide, voiam ca totul să-ți fie limpede 
în minte, referitor la Hubert. 

Îi mângâie părul. În braţele sale, cu capul ascuns pentru ca Mike să nu 
poată vedea cât era de tulburată, cu ochii și inima plină de stele, Laura știu 
că venise clipa să-i mărturisească ceea ce simţea. 

— Prima dată când te-am văzut, am știut că ești bărbatul vieţii mele. Nu 
puteam rezista mult timp ochilor, zâmbetelor și gesturilor tale. Și eu am 
crezut că înţelesesei totul. 

— Ei nu! 

Laura se cuibări lângă el, multumind destinului pentru că-i acordase 
O a doua șansă. 

— Spune-mi, Laura, trebuie s-o aud. 

— Te iubesc, Mike și cum vocea i se muiase puţin, vru s-o repete iar și 
iar. Cât de mult te iubesc! 

Se ridică pe vârful picioarelor și, pentru prima dată, ea fu cea care-l 
sărută cu toate dragostea, toată fericirea care deborda din inima sa 
înnebunită. 

— Vei putea termina Galdstone House înainte de nunta noastră? 

Laura izbucni în râs. 

— Ai continuitate în idei. Dar, n-am acceptat încă să mă căsătoresc cu 
tine! Evident, dacă mi-o ceri din nou respectând regulile... 

— De acord! Oare trebuie să mă prosternez la picioarele tale? Să te tin 
în braţe? 

În loc de orice răspuns, tânăra femeie i se cuibări în brate. 

— Bun. Privește-mă. Laura, dragostea mea, singura mea dragoste, vrei 
să fii soţia mea? 

Cu ochii înecaţi în lacrimi, Laura răspunse: 

— Da. 

Sărutul său dură un secol. Apoi reveniră la realitate și Laura pufni în 
râs. 

— Mă întreb ce va crede mama despre toate astea. De dimineață îi 
anunț despărțirea, iar diseară îi voi spune că mă căsătoresc! Două șocuri 
în aceeași zi, este foarte mult pentru o singură femeie! 

— Cred că se va obișnui foarte repede cu noutățile! 

— Ce noutăți? 

— M-am gândit că ne-am putea căsători la Paris și să organizăm 
recepţia timp de un weekend, într-un anumit hotel mic, pe care-l cunosc. 

— Hotelul tău? 

Laura nu-și credea urechilor. Basmul cu zâne continua. 

— Este foarte confortabil și chiar luxos. Singura problemă, cum ti-am 
spus deja, este că tapiseriile sunt puţin demodate și catifelele puţin 
învechite, dar pentru nuntă, va fi perfect așa cum este. Ei bine, ce spui? 

— Nu... nu ştiu. 

Totul se întâmpla atât de repede, încât Laura nu mai știa ce era cu ea. 

— Cu siguranță, mama va găsi totul vulgar și va refuza să vină. 

— Până la urmă nu o cunoști atât de bine cum crezi. Dimpotrivă, pot 
să spun că va fi încântată. 

— Cum asta? Ce vrei să spui? 

Arbora încă expresia de băieţel zburdalnic care tocmai uneltise o farsă. 

— Am un aliat puternic în tabăra mea. 

— Tata? Ce aţi complotat amândoi? 

— Pur și simplu am pregătit terenul. 

În acea clipă, Laura își aminti cât de calmă fusese mama sa când îi 
anunţase despărțirea de Hubert. De fapt, trebuia să fi fost la curent că se 
pregătea ceva. 

— Povestește-mi, Mike. Am impresia că astăzi nu înţeleg, nimic. 

— Ei bine, tatăl tău nu-ţi vedea căsătoria cu ochi buni. 

— Și ai fost să-l vezi pentru... 

— Așteaptă! M-a sunat el pentru a-mi mulțumi că l-am dus pe Tommy 
la grădina zoologică și, din vorbă în vorbă, am ajuns să discutăm despre 
asta. l-am mărturisit care erau intenţiile mele și a fost de acord cu mine, 
ca să-ţi hotărăști singură destinul. Chiar dacă te-ai fi încăpățânat să vrei să 
te căsătorești cu Hubert, nici el, nici eu nu te-am fi împiedicat. 

— De aceea nu mi-ai spus nimic de întâlnirile galante ale lui Hubert? 

— Ah! A mărturisit până la urmă? 


158 HILARY WILDE 


— Da, în sfârșit, nu. Era gata să o facă, dar nu l-am lăsat să continue. 
Nu mă simţeam în măsură să-l critic. 

— Situaţia ta nu era aceeași. Ceea ce ni s-a întâmplat a fost rodul 
întâmplării și al sentimentelor. Nimic nu fusese prevăzut, în timp ce el 
evident nu era la prima tentativă. 

Într-adevăr, Laura își aminti de numeroasele dăti în care anulase 
întâlnirea, până în ziua în care făcuse entorsa și în care se scuzase că nu 
se putea elibera... 

— Totuşi nu te-ai putut stăpâni să faci aluzie la infidelităţile sale! 

— Mă scosesei din sărite! Eram nerăbdător și trebuia să știi cât mai 
repede posibil cine era cu adevărat. 

— Și dacă nu mi-ar fi spus nimic, ce ai fi făcut? 

— Absolut nimic. 

Îi susţinu privirea și Laura văzu că era sincer, dar că bucuria lor de 
adineaori cedase locul unui fel de nostalgie, la evocarea drumului pe care 
trebuise să-l parcurgă pentru a se reîntâlni. 

— Achiţia din domeniul imobiliar parizian făcea oare parte din complot? 

— Nu, nu chiar, dar apoi am început să construiesc anumite proiecte, 
nu pot să neg. 

— Eşti foarte sigur de tine, Mike Brady. 

— Nu de mine, de dragostea mea, da. Te iubesc Laura, am nevoie de 
tine. Vreau să trăiesc cu tine la Gladstone House, să-mi împart viaţa cu 
tine și cu Tommy, vreau să avem copii. 

Vocea i se frânse și adăugă, murmurând: 

— Dacă mă vrei așa, fără gânduri ascunse, fără regrete. 

Laura își simti obrajii acoperindu-se cu lacrimi, dacă nu credea că și ea 
îl iubea, inima i se va frânge. Incertitudinea sa era insuportabilă. În fata 
tăcerii sale, Mike vorbi din nou: 

— Laura, te întreb din nou, dar de data aceasta, trebuie să fii absolut 
sigură. Îi sărută degetele, unul câte unul, și aceste sărutări îi redară 
imediat Laurei, care uitase temerile din clipa precedentă, viata și bucuria. 

— Vrei să te căsătorești cu mine? 

Îi contemplă chipul frumos și grav, ochii luminoși și adânci și ştiu că 
nu putea trăi fără el. 

— Da, Mike. 

Apoi, intimidată, adăugă foarte încet: 

— Acum, ai dreptul să mă săruți. 

Se gândi că faţa radioasă pe care o avea în faţa ochilor trebuia să fie 
reflectarea propriului chip, exact în acea clipă. 

— De mii de ori, dacă vrei. 

Și o primi în braţe. 

— Oare cine va tine socoteala? În materie de sărutări, știi unde ne 
aflăm? 

— Hm... Cu siguranță, în al nouălea cer, răspunse Laura. Dacă am 
încerca un etaj mai sus? 

— În acest caz, ne așteaptă paradisul, îi șopti Mike la ureche, înainte de 
a o săruta din nou. 

Sfârşit 


